****

**Д О К Л А Д**

**ЗА ДЕЙНОСТТА НА**

**ОКРЪЖНА ПРОКУРАТУРА – МОНТАНА**

**И**

**ТЕРИТОРИАЛНАТА ПРОКУРАТУРА**

**ПРЕЗ 2024 г.**

Съдържание

[**РАЗДЕЛ I** 5](#_Toc190251726)

[**ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ** 5](#_Toc190251727)

[**1. Резултати и тенденции в противодействието на престъпността.** 6](#_Toc190251728)

[**2. Фактори с актуално и дългосрочно значение за ефективността на органите на досъдебното производство и другите правоприлагащи органи, ангажирани с противодействието на престъпността.** 17](#_Toc190251729)

[**3. Необходими мерки и законодателни промени.** 18](#_Toc190251730)

[**РАЗДЕЛ II** 22](#_Toc190251731)

[**ДЕЙНОСТ НА ТЕРИТОРИАЛНИТЕ ПРОКУРАТУРИ** 22](#_Toc190251732)

[**I. ДОСЪДЕБНА ФАЗА** 22](#_Toc190251733)

[**1. Преписки.** 22](#_Toc190251734)

[**2. Следствен надзор** 29](#_Toc190251738)

[***2.1. Обобщени данни по видове досъдебни производства и съобразно систематиката на НК, включително по отношение пострадалите лица и ощетените юридически лица от престъпления.*** 29](#_Toc190251739)

[***2.2. Срочност на разследването:*** 34](#_Toc190251740)

[***2.3. Решени досъдебни производства от прокурор. Видове решения.*** 35](#_Toc190251741)

[**II. СЪДЕБНА ФАЗА** 38](#_Toc190251742)

[**1. Наказателно – съдебен надзор.** 38](#_Toc190251743)

[***1.1.*** ***Образувани, разгледани и решени от съда дела по внесените прокурорски актове:*** 38](#_Toc190251744)

[***1.2.*** ***Противоречива прокурорска и съдебна практика. Практическо приложение на съкратеното съдебно следствие.*** 39](#_Toc190251745)

[**2. Постановени оправдателни присъди и върнати от съд дела .** 39](#_Toc190251749)

[***2.1. Върнати от съда на прокуратурата дела:*** 40](#_Toc190251750)

[***2. 2. Оправдателни присъди - обща характеристика и съпоставка*** *.* 41](#_Toc190251751)

[***2.3. Протести - въззивни и касационни. Относителен дял на уважените протести от разгледаните от съда. Протести срещу оправдателни присъди. Съпоставка и анализ.*** 50](#_Toc190251752)

[**3. Гражданско – съдебен надзор.** 51](#_Toc190251753)

[***3.1. Състояние и организация на гражданско-съдебния надзор.*** 51](#_Toc190251754)

[***3.2. Предявени искове от прокурора. Уважени и неуважени искове.*** 51](#_Toc190251755)

[***3.3. Участие в съдебни заседания по гражданско-съдебния надзор:*** 52](#_Toc190251757)

[***3.4. Дейност по Закона за отнемане в полза на държавата на имущество, придобито от престъпна дейност.*** 52](#_Toc190251761)

[**4. Осъдителни решения срещу Прокуратурата на РБ на основание Закона за отговорността на държавата и общините за вреди. Изпълнение на индивидуални и общи мерки, във връзка с решенията на Европейския съд по правта на човека по дела срещу България.** 53](#_Toc190251762)

[**5. Изпълнение на наказанията и други принудителни мерки.** 55](#_Toc190251763)

[**III. ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА МЕХАНИЗМА ЗА СЪТРУДНИЧЕСТВО И ПРОВЕРКА. СПЕЦИАЛЕН НАДЗОР И НАКАЗАТЕЛНИ ПРОИЗВОДСТВА, ОБРАЗУВАНИ ЗА НЯКОИ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС, ВКЛЮЧИТЕЛНО НАБЛЮДАВАНИ ОТ ВСС.** 59](#_Toc190251764)

[**1.Дела, образувани за престъпления, свързани с организираната престъпност.** 59](#_Toc190251765)

[**2. Дела, образувани за корупционни престъпления в региона на ОП Монтана.** 60](#_Toc190251770)

[**3. Изпиране на пари.** 61](#_Toc190251773)

[**4. Дела с предмет – имущество и/или средства от фондове, принадлежащи на Европейския съюз или предоставени от ЕС на Българската държава.** 62](#_Toc190251776)

[**5. Данъчни престъпления.** 63](#_Toc190251777)

[**6. Дела, образувани за престъпления, свързани с изготвяне, прекарване в обръщение и използване на неистински и преправени парични знаци и банкови карти. Решения на прокурора и съда по тях.** 65](#_Toc190251782)

[**7. Дела с предмет митническа контрабанда.** 67](#_Toc190251786)

[**8. Дела с предмет наркотични вещества и прекурсори.** 67](#_Toc190251787)

[**9. Дела, образувани за престъпления, свързани с незаконен трафик на хора:** 69](#_Toc190251792)

[**10. Дела, образувани за престъпления, извършени от непълнолетни лица:** 71](#_Toc190251797)

[**IV. ДЕЙНОСТ НА ТЕРИТОРИАЛНИТЕ ПРОКУРАТУРИ И НА ОКРЪЖНА ПРОКУРАТУРА МОНТАНА ПО АДМИНИСТРАТИВНО-СЪДЕБНИЯ НАДЗОР И НАДЗОРА ЗА ЗАКОННОСТ** 73](#_Toc190251802)

[**ДЕЙНОСТ НА ТЕРИТОРИАЛНИТЕ ПРОКУРАТУРИ** 73](#_Toc190251803)

[**1. Състояние и организация на дейността по административно-съдебния надзор и надзора за законност по прилагането на закона.** 73](#_Toc190251804)

[**1.1. Кадрово обезпечаване, квалификация на прокурорите, натовареност по видове надзори и средно на един прокурор.** 74](#_Toc190251805)

[***1.2. Проблеми при прилагането на законовата и подзаконовата нормативна уредба и предложения за законодателни промени.*** 74](#_Toc190251806)

[**2. Дейност на административния отдел при Окръжна прокуратура Монтана по административно-съдебния надзор за законност на административните актове.** 75](#_Toc190251807)

[***2.1. Участие по закон в съдебни заседания по административни дела.*** 75](#_Toc190251808)

[***2.2. Участие по преценка в дела, представляващи важен държавен или обществен интерес съгласно Указание № 196/08.06.2011 г. и Указание за участие на прокурорите в административни дела по преценка, когато това се налага от важен държавен или обществен интерес, утвърдено със Заповед № ЛС-4496/13.10.2014 г. на главния прокурор и по лична преценка на прокурора, действаща до 09.02.2021 година, и Заповед № РД-02-11/09.02.2021 година, с която е утвърдено ново Указание за участие на прокурорите в административни дела по преценка, когато това се налага от важен държавен или обществен интерес*** 76](#_Toc190251809)

[***2.3. Подадени прокурорски актове до съда и резултатите по тях.*** 76](#_Toc190251810)

[**3. Дейност на Окръжната и Районна прокуратура Монтана по надзора за законност.** 77](#_Toc190251811)

[***3.1. Създадена организация на работата по надзора за законност, обем и основни области, в които е осъществяван надзорът за законност през 2024 г. и сравнение с предходните две години.*** 77](#_Toc190251812)

[***3.2. Планирани и извършени проверки за законност - ефективност на проверките, в т. ч. на различните способи за проверка, проблеми по прилагането на закона.*** 78](#_Toc190251813)

[***3.3. Взаимодействие със специализираните контролни органи (централни и териториални) и с други държавни и общински органи с контролни функции – форми, състояние, насоки на дейността по надзора за законност спрямо тези органи в краткосрочен и по-дългосрочен план.*** 79](#_Toc190251814)

[**4. Приоритети, проблеми и предложения за преодоляването им.** 80](#_Toc190251815)

[**V. МЕЖДУНАРОДНО – ПРАВНО СЪТРУДНИЧЕСТВО** 80](#_Toc190251816)

[**VI. АДМИНИСТРАТИВНА И КОНТРОЛНО-РЕВИЗИОННА ДЕЙНОСТ:** 82](#_Toc190251817)

[**1. Кадрово обезпечаване на прокурорите, следователите и служителите.** 82](#_Toc190251818)

[**2. Професионална квалификация на магистратите и служителите.** 83](#_Toc190251819)

[**3. Кадрово обезпечаване на разследващите органи.** 83](#_Toc190251820)

[**4. Контролно-ревизионна дейност.** 84](#_Toc190251821)

[**5. Дисциплинарни наказания и поощрения на магистрати:** 87](#_Toc190251822)

[**6. Материално-техническо и информационно осигуряване на дейността на магистратите.** 87](#_Toc190251823)

[**VII. НАТОВАРЕНОСТ НА ПРОКУРОРСКИТЕ И НА СЛЕДСТВЕНИТЕ ОРГАНИ** 90](#_Toc190251824)

[**РАЗДЕЛ III** 107](#_Toc190251825)

[**РАЗДЕЛ IV** 107](#_Toc190251826)

[**ПРИОРИТЕТИ В ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ** 107](#_Toc190251827)

[Изпълнение на приоритетите за 2024 г. 107](#_Toc190251828)

[Приоритети на прокуратурите за 2025 г. 109](#_Toc190251829)

**РАЗДЕЛ I**

**ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ**

Област Монтана заема централната част на Северозападна България с обща площ от 3 635,5 кв. км, която съставлява 3,2% от територията на Република България. На територията на областта има 11 общини с общо население за 2024 г. – 114 526 души (116 172 за 2023 г. и 122 179 за 2022 год.)

По брой жители най-голям град е Монтана – административен и културен център на областта, другите градове са Лом, Берковица, Вършец, Вълчедръм, Брусарци, Бойчиновци и Чипровци. Пътната мрежа в региона е 1043 км. През област Монтана преминава и най-краткият път от Северозападна към Югозападна България, от Западна Европа през Дунав мост-2 при гр. Видин и пристанище в гр. Лом към Южна България и Близкия изток. Изградени са добра транспортна инфраструктура, водоснабдяване, електроснабдяване и газоснабдяване. Функционира модерна съобщителна инфраструктура.

И през 2024 г. продължава негативната тенденцията към намаляване броя на населението на обл. Монтана, която е в челната тройка с намаляващо население през последните 10 години, съгласно преброяването на НСИ. За периода жителите на Област Монтана са намалели с 1646 души спрямо предходната 2023 г. и с 7653 души спрямо 2022 г. Отрицателният прираст на населението е 1 % спрямо 2023 г. при 6,3% за предходния период. Въпреки по-малкия процент на обезлюдяване, се запазва тенденцията за това характерна за всички предходни периоди. Основната причина е застаряващото население, миграцията към по-големите градове в страната и чужбина. Над 30 % от населението е над 65 г. В по-голяма част от населените места в региона, отдалечени от общинските центрове преобладава население, трудово неангажирано, разчитащо на социални помощи, пенсии и необлагаеми доходи. Населението на обл.Монтана съставлява едва 1,7% от цялото население на страната. Нестабилната икономическа обстановка и ниския стандарт на живот в регион Монтана и през 2024 год. генерират миграционен поток към столицата и страни от Европейския съюз.

Реализирането на стратегически проекти и проекти изграждащи се със средства от ЕС повишават степента на определеност на средата за сигурност. Това не гарантира еднозначно повишаване състоянието на сигурност и изисква изграждане на способности за защита и охрана на критичната инфраструктура на територията на регион Монтана Наличието на индикации за икономически ръст в региона и отчетените добри показатели – за периода 2019 – 2023 г. НСИ отчита ръст в чуждестранните инвестиции, произведената продукция и реализирани туристически нощувки, както и активизирането на работата по големите инфраструктурни проекти в областта, предполагат ръст на инвестициите, но само в областния град, а не в малките населени места от региона.

Въпреки положителните тенденции, все още са високи нивата на безработица в обл. Монтана – 11,1 % коефициента на безработица, към периода на края на 2024 г., при среден за страната към същата дата от 4,4 %. Неравномерно е икономическото развитие на общините. Налице е концентрация на население в областния град и обезлюдяване на малките населени места. От друга страна бизнеса изпитва остра нужда от квалифицирана работна ръка. Ниското образователно и квалификационно равнище на значителни групи от населението, е допълнителна предпоставка за недостатъчна интегрираност при ромите. Социалните проблеми, негативните демографски тенденции, образованието, възпитанието, здравния статус, трайното обособяване на компактни групи, допълват основните процеси, влияещи върху средата за сигурност.

През 2024 год. на територията на Област Монтана не са отчетени действия на терористични организации и групи срещу български и чужди граждани, обекти на фирми и администрация. Осигурена е ефективна защита на населението и критичната инфраструктура.

През 2024 год. на територията на Област Монтана няма индикации за концентриране на бежански потоци и лица, издирвани за участие в тежки престъпления и съпричастност към терористични организации на територията на областта.

Няма регистрирани знакови убийства, отвличания с цел откуп, вземане на заложници, изнудвания спрямо граждани или представители на държавната или местната власт.

**1. Резултати и тенденции в противодействието на престъпността.**

През 2024 г. прокурорите от Окръжна прокуратура - Монтана и Районна прокуратура - Монтана, с ТО в Лом и Берковица са осъществявали дейността си в обстановка на криминогенна среда, предопределена от географското местоположение, демографската характеристика на региона, в обстановка на трайна икономическа криза, както и демографска такава, водеща до намаляване на населението в работоспособна възраст. Тези обстоятелства обуславят спецификата на престъпността и доказват необходимостта от функциониране на ефективна система за противодействие на престъпността, повишаване нивото на взаимодействие между структурите на съдебната система и всички органи, пряко ангажирани в борбата с престъпността.

***1.1.Структура и интензивност на регистрираната престъпност на територията на ОДМВР – Монтана.***

От началото на 2024 г. в ОДМВР Монтана са регистрирани **общо** **1824** /1790 за 2023 г. и 1845 за 2022 г./ престъпления, от **които по криминална линия – 1507** /1480 за 2023 г. и 1470 за 2022 г./**, а по икономическа – 317** /310 за 2023 г. и 375 за 2022 г./ **престъпления.** Сравнителният анализ на посочените данни показва увеличение спрямо предходната 2023 г. с **2 %** на общия брой регистрирани престъпления, като **по криминална линия се отчита увеличение с 1,8%, а при икономическите с ок. 1 %.**

В процентно съотношение **криминалните престъпления са 83%**, а **икономическите престъпления са 17%** за отчетната 2024 г.

От общо регистрираните престъпления най - висок дял заемат общоопасните престъпления – 592 бр., на второ място са престъпленията против собствеността – 550 бр., на трето място са престъпленията по транспорта – 227 бр. и тези против личността – 177 бр., а другите регистрирани престъпления са 278 бр.

През отчетната 2024 г. най-много криминални престъпления са извършени в община Монтана – 567 бр., следвана от община Лом – 317 бр., община Берковица – 162 бр. и община Бойчиновци – 141 бр., като това са и съответно най-населените общини. По малките населени места най-много престъпления за 2024 г. са извършени в Габровница, общ. Монтана – 29 бр.; с. Медковец, общ. Медковец – 29 бр.; с. Крива Бара, общ. Брусарци – 27 бр.; с. Владимирово, общ. Бойчиновци – 26 бр.; с. Лехчево, общ. Бойчиновци; с. Долно Церовене, общ. Якимово – 19 бр.; с. Василовци, общ. Брусарци – 17 бр.; с. Смоляновци, общ. Монтана – 16 бр.; с. Якимово, общ. Якимово – 16 бр.

***1.2. Разкриваемост:***

През отчетната година са налични следните данни за нивото на престъпността по регистрирани, разкрити престъпления и наказана престъпност:

|  |  |  |  |  |  |
| --- | --- | --- | --- | --- | --- |
| Година | Регистрирани престъпления | Разкрити престъпления | Брой прокурорски актове, внесени в съда | Общ брой лица по внесените в съда прокурорски актове | Осъдени лица с влязла в сила присъда |
| **2024 г.** | **1824** | **901** | **512** | **573** | **538** |
| 2023 г. | 1790 | 908 | 549 | 610 | 625 |
| 2022 г. | 1845 | 1018 | 669 | 727 | 687 |

В заключение – от регистрираните 1824 престъпления са разкрити 49,9% срещу 50,7% за 2023 г. и 55,2% за 2022 г. Отчита се незначително намаление на процента разкриваемост спрямо 2023 г. и спрямо 2022 г., но въпреки това разкриваемостта запазва устойчивост с оглед на това, че и през трите отчетни години същата е около 50%.

Въпреки тези сравнителни характеристики за разкритите престъпления, това са общоопасните – преди всичко транспортни, при които деецът винаги е известен. Голяма част от престъпленията обаче остават неразкрити, или ако деецът е установен, то деянието е малозначително (най-често при посегателствата срещу собствеността или при престъпления, свързани с държане на наркотични вещества). Забелязва се запазване на нивото на разкриваемостта на престъпленията срещу личността и увеличение при разкриваемостта на икономическите престъпления, престъпленията срещу собствеността и на престъпленията по линия наркотици.

Запазват се негативните тенденции в състоянието на икономиката в региона, поради което се очаква устойчивост в активността на груповата, младежката и рецидивна престъпност, както и на престъпните деяния, извършвани от лица от ромски произход. Като цяло основните параметри на оперативната обстановка през 2024 година отбелязват увеличение в количествено отношение на регистрираните престъпления, а на разкритите престъпления незначително намаление спрямо предходните отчетни години.

Структурата на вида на престъпленията по внесените в съда прокурорски актове съответства на структурата на разкритите престъпления през отчетния период.

През 2024 г. общо внесените прокурорски актове в съда са 512 при 549 за 2023 г. и 669 за 2022 г. През отчетния период най-много прокурорски актове са внесени в съда отново за общоопасни престъпления (глава XI от НК) – 46%. 48% е било това съотношението спрямо общия брой внесени актове за 2023 г. и 51% за 2022 г. На следващо място са актовете за престъпления против собствеността (глава V от НК) – 20%, при 14,9% за 2023 г. и 15,5% за 2022 г.

Значително по-малък е делът на актовете за престъпления против стопанството (глава VI НК) – 5% при 7% за 2023 г. и 10,16% за 2022 г. Малък е, макар и увеличен спрямо предходните периоди делът на престъпленията против брака, семейството и младежта (глава IV НК) – 5,1% срещу 4,9% за 2023 г. и 4,6% за 2022 г.; увеличен е дела на документните престъпления (глава IX НК) – 8% срещу 6,4% за 2023 г. и 6,6% за 2022 г., макар и минимално увеличен е делът на престъпленията против дейността на държавните органи и обществени организации (глава VІІІ от НК) – 3,1% при 2,9% за 2023 г. и 1,94% за 2022 г.

От посочените стойности и съотношения се установява, че актовете за общоопасни престъпления макар и леко намалели в процентно съотношение спрямо двата предходни периода отново са на първо място за отчетната година. Налице е увеличение на съотношението на актовете за престъпления срещу собствеността спрямо общия им брой. Увеличен е делът на актовете за документни престъпления. Увеличен е незначително делът на престъпленията против дейността на държавните органи и обществени организации. Запазен е - 9% делът на актовете за престъпления срещу личността при 9% за 2023 г. и 7% за 2022 г.

***1.3. Обобщени данни по основни показатели за дейността на разследващите органи и на прокуратурата:***

Преписки и наказателни производства – представя таблично обобщение в абсолютни стойности на всички преписки и досъдебни производства. Данните обхващат дейността на прокурорите и на разследващите органи за последните три години:

|  |  |  |  |
| --- | --- | --- | --- |
| **Показатели** | **2024 г.** | 2023 г. | 2022 г**.** |
| **Преписки** | | | |
| Преписки на ОП и РП | **5647** | **5906** | **5572** |
| Решени преписки | **5389** | **5675** | **5175** |
| Решени инстанционни  преписки | **136** | **181** | **185** |
| **Досъдебни производства** | | | |
| Общо наблюдавани ДП | **4421** | **4689** | **4582** |
| Новообразувани ДП | **1658** | **1753** | **1806** |
| Приключени ДП | **1778** | **1887** | **2040** |
| Решени ДП | **3016** | **3325** | **3342** |
| Прокурорски актове, внесени в съда | **512** | **549** | **669** |
| Предадени на съд лица | **573** | **610** | 727 |
| **Съдебна фаза по наказателни дела** | | | |
| Върнати дела от съда на прокуратурата | **14** | **12** | **12** |
| Общо осъдителни и санкционни съдебни решения | **374** | **417** | **687** |
| Осъдени/санкционирани лица по влезли в сила съд. актове | **538** | **625** | **687** |
| Оправдани лица /по влезли в сила актове/ | **29** | **12** | **12** |
| Участия в съдебни заседания по НСН | **918** | **976** | **865** |
| **Изпълнение на наказанията** | | | |
| Получени за изпълнение  присъди | **286** | **335** | 384 |
| Приведени в изпълнение  присъди /по лица/ | **277** | **325** | 362 |

От тази таблица е видно намаление на броя преписки спрямо 2023 г. (решени и наблюдавани) и увеличение спрямо 2022 г. По решените инстанционни преписки е налице намаление спрямо 2023 год. и спрямо 2022 год.

Налице е намаление спрямо 2023 г. и спрямо 2022 г. на броят на наблюдаваните ДП. Което е логично предвид намалелите преписки спрямо предходните години.

Броят на върнатите от съда на прокурора дела е увеличен, макар и незначително спрямо предходните 2023 г. и 2022 г.

Оправданите с влязъл в сила съдебен акт лица са увеличени спрямо 2023 г. и спрямо 2022 г.

Следващата таблица очертава структурата на престъпленията, включени в мониторинга на ЕК и ВСС:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Година | Наблюд. ДП | Образ.ДП | Реш. ДП | Прок.акт., внесени в съда | Предад. на съд лица | Осъдени и санкц. лица | | Оправд. лица | |
| **ОРГАНИЗИРАНА ПРЕСТЪПНОСТ** | | | | | | | | | |
| **2024 г** | **8** | **3** | **3** | **0** | **0** | **0** | **0** | |
| 2023 г. | 6 | 1 | 1 | 0 | 0 | 0 | 0 | |
| 2022 г. | 5 | 0 | 2 | 0 | 0 | 0 | 0 | |
| **КОРУПЦИОННИ ПРЕСТЪПЛЕНИЯ – ОБЩО** | | | | | | | | | |
| **2024 г** | **73** | **15** | **40** | **5** | **7** | **4** | | **0** | |
| 2023 г. | 104 | 58 | 51 | 3 | 3 | 6 | | 1 | |
| 2022 г. | 68 | 34 | 25 | 9 | 9 | 8 | | 2 | |
| **ИЗПИРАНЕ НА ПАРИ** | | | | | | | | | |
| **2024 г** | **8** | **1** | **3** | **0** | **0** | **0** | | **0** | |
| 2023 г. | 9 | 4 | 2 | 1 | 1 | 0 | | 0 | |
| 2022 г. | 4 | 2 | 0 | 0 | 0 | 0 | | 0 | |
| **ЗЛОУПОТРЕБИ С ФОНДОВЕ НА ЕС** | | | | | | | | | |
| **2024** | **5** | **1** | **2** | **0** | **0** | **0** | | **2** | |
| 2023 г. | 10 | 2 | 6 | 0 | 0 | 0 | | 0 | |
| 2022 г. | 12 | 3 | 5 | 2 | 3 | 0 | | 0 | |
| **ДАНЪЧНИ ПРЕСТЪПЛЕНИЯ** | | | | | | | | | |
| **2024 г** | **53** | **21** | **22** | **1** | **1** | **2** | | **0** | |
| 2023 г. | 62 | 22 | 31 | 4 | 4 | 6 | | 0 | |
| 2022 г. | 61 | 24 | 26 | 8 | 8 | 6 | | 1 | |
| **ПОДПРАВКА НА ПАРИЧНИ ЗНАЦИ И ПЛАТЕЖНИ ИНСТРУМЕНТИ** | | | | | | | | | |
| **2024 г** | **59** | **27** | **39** | **4** | **4** | **4** | | **0** | |
| 2023 г. | 52 | 20 | 28 | 10 | 11 | 7 | | 0 | |
| 2022 г. | 38 | 15 | 19 | 2 | 2 | 2 | | 0 | |
| **ТРАФИК НА НАРКОТИЦИ** | | | | | | | | | |
| **2024 г.** | **169** | **110** | **90** | **41** | **45** | **41** | | **2** | |
| 2023 г. | 176 | 107 | 121 | 56 | 58 | 50 | | 0 | |
| 2022 г. | 181 | 129 | 121 | 70 | 71 | 67 | | 2 | |
| **ТРАФИК НА ХОРА** | | | | | | | | | |
| **2024 г.** | **4** | **1** | **4** | **0** | **0** | **0** | | **0** | |
| 2023 г. | 8 | 4 | 5 | 0 | 0 | 0 | | 0 | |
| 2022 г. | 5 | 3 | 2 | 0 | 0 | 0 | | 0 | |
| **ДОСЪДЕБНИ ПРОИЗВОДСТВА СРЕЩУ НЕПЪЛНОЛЕТНИ** | | | | | | | | | |
| **2024 г.** | **39** | **14** | **37** | **19** | **22** | **19** | | **0** | |
| 2023 г. | 31 | 12 | 26 | 20 | 24 | 31 | | 0 | |
| 2022 г. | 37 | 21 | 31 | 15 | 24 | 17 | | 0 | |
| **ДОСЪДЕБНИ ПРОИЗВОДСТВА СРЕЩУ СЛУЖИТЕЛИ НА МВР** | | | | | | | | | |
| **2024 г.** | **1** | **0** | **0** | **0** | **0** | **0** | | **0** | |
| 2023 г. | 1 | 1 | 0 | 0 | 0 | 0 | | 0 | |
| 2022 г. | 0 | 0 | 0 | 0 | 0 | 0 | | 0 | |
| **ДОСЪДЕБНИ ПРОИЗВОДСТВА ЗА НАСИЛИЕ СРЕЩУ СЛУЖИТЕЛИ В МЛС** | | | | | | | | | |
| **2024 г.** | **0** | **0** | **0** | **0** | **0** | **0** | | **0** | |
| 2023 г. | 0 | 0 | 0 | 0 | 0 | 0 | | 0 | |
| 2022 г. | 0 | 0 | 0 | 0 | 0 | 0 | | 0 | |

|  |  |  |  |  |  |  |  |
| --- | --- | --- | --- | --- | --- | --- | --- |
| **ДОСЪДЕБНИ ПРОИЗВОДСТВА ЗА ДОМАШНО НАСИЛИЕ** | | | | | | | |
| **2024 г.** | **218** | **203** | **53** | **11** | **11** | **6** | **0** |
| **2023 г** | **58** | **46** | **30** | **12** | **12** | **10** | **0** |
| **2022 г.** | **40** | **26** | **28** | **9** | **9** | **11** | **0** |

Таблица, представяща резултатността на разследването на всички престъпления и на някои категории тежки престъпления в процентни съотношения:

|  |  |
| --- | --- |
| **Обща резултатност по преписки и дела, образувани за всички видове престъпления в %** | **Резултатност по ДП, образувани за престъпления, свързани с корупция, престъпления, засягащи финансовите интереси на ЕС, изпиране на пари, данъчни и други финансови престъпления, незаконен трафик на хора и наркотици и др. в %** |
| **Решени преписки** от наблюдаваните – **95,4%** (96% за 2023 г. и 93% за 2022 г.) | Новообразуваните ДП за тези престъпления са **23,8%** от общо новообразуваните  (15,8% за 2023 г. и10,8% за 2022 г.) |
| **Приключени** от наблюдаваните ДП – **40%** (40% за 2023 г. и 45% за 2022 г.) | Приключени от общо наблюдаваните ДП – **6,6%** (6% за 2023 г. и 4% **з**а 2022 г.) |
| **Решени ДП** от общо наблюдаваните – **68%** (71% за 2023 г. и 73% за 2022 г.) | Решени дела от всички наблюдавани – **6%** (6% за 2023 г. и 4% за 2022 г.) |
| **Прокурорски актове, внесени в съда**, спрямо решените ДП – **16,4%** (16,5% за 2023 г. и 20,3% за 2022 г.) | Прокурорски актове, внесени в съда, спрямо всички решени ДП **– 2,7%** (3,19% за 2022 г. и 2,66% за 2022 г.) |
| **Върнати** дела от съда на прокуратурата спрямо внесените прокурорски актове  **– 2,8%** (2,18% за 2023 г. и 1,77% за 2022 г.) | Върнати дела от съда на прокуратурата спрямо внесените прокурорски актове – **0%** (0,2% за 2023 г. и 0,2%за 2022 г.) |
| **Осъдени и санкционирани лица** с влезли в сила съд. актове спрямо всички лица с постановен окончателен съд. акт – **95%** (98,1% за 2023 г. и 94,5% за 2022 г. ) | Осъдени и санкционирани лица с влезли в сила съдебни актове към всички лица с постановен окончателен съдебен акт – **13,4%** (18,5% за 2023 г. и11,8 % за 2022 г.) |
| Оправдани лица с влезли в сила съд. актове спрямо всички лица с постановен окончателен съд. акт – **5%** (1,9% за 2023 г. и 1,65% за 2022 г.) | Оправдани лица с влезли в сила съд. актове към всички лица с постановен окончателен съдебен акт – **0,03%** (0,01% за 2023 г. и 0,04% за 2022 г.) |

***1.4. Резултатност по основни показатели:***

Обобщението на резултатността в работата на разследващите органи и прокурорите е представено по следните общи показатели: наблюдавани и решени преписки от прокурор; наблюдавани от прокурор досъдебни производства и приключените от тях дела; решени дела от прокурорите спрямо наблюдаваните дела; внесени в съда прокурорски актове спрямо решените дела; върнати дела от съда на прокуратурата спрямо внесените прокурорски актове; осъдени и оправдани лица с влезли в сила съдебни актове, поотделно всяка от двете категории, съпоставена спрямо всички лица с постановен окончателен акт на съда; относителен дял на оправдателните присъди и решения спрямо всички решени от съда дела.

***1.5. Тенденции в противодействието на престъпността през периода от 2022 до 2024 г.:***

В резултат на представените в статистическите таблици стойности за всички досъдебни производства и за тези, образувани за престъпления, съставляващи особен обществен интерес, са установени следните тенденции в противодействието на престъпността:

За всички досъдебни производства:

Наблюдава се намаление на броя на новообразуваните производства спрямо 2023 г. с 5,5% и с 8,2% спрямо 2022 г., но с оглед процентите е налице относителна стабилност в показателите в сравнение с предходните години.

Намалението на новообразуваните производства спрямо двата предходни отчетни периода може да се разглежда като последица от дейността на компетентните органи по регистриране и разкриване на престъпленията. Пропорционално с изложените данни за намаление на регистрираните престъпления логично е намалял и броят на новообразуваните ДП, а също и на наблюдаваните и решените ДП във всички прокуратури. Може да се изведе тригодишна тенденция в това направление с постепенно намаляване на новообразуваните и наблюдаваните ДП.

За бързите производства:

През отчетната година е намалял броят на бързите производства – 164 бр., спрямо двата предходни периода – 184 бр. за 2023 г. и 225 бр. за 2022 г. Относителният дял на новообразуваните бързи производства спрямо общо новообразуваните ДП е 9,7% при 10,5% за 2023 г. и 12,5% за 2022 г.

В процентно съотношение спрямо новообразуваните ДП е налице намаление по този показател спрямо 2023 г. и спрямо 2022 г.

За досъдебни производства, образувани за престъпления, извършени от непълнолетни:

През отчетната 2023 г. в съдебен район Монтана са били наблюдавани общо 39 досъдебни производства за престъпления, извършени от непълнолетни, от които новообразуваните са 14. За сравнение – през 2023 г. са били наблюдавани 31 ДП (12 новообразувани), а през 2022 г. този брой е бил 37 ДП (21 новообразувани). Налице е увеличение на наблюдаваните ДП само спрямо предходните 2023 г. и 2022 г., от което следва, че е налице увеличение при младежката престъпност спрямо предходните отчетни периоди.

За ДП, водени за корупционни престъпления:

Наблюдава се намаление на наблюдаваните ДП спрямо 2023 г. и увеличение спрямо 2022 г., същото съотношение е и при решените ДП в сравнение с предходните 2023 г. и 2022 г. Налице е увеличениe спрямо 2023 г. и намаление спрямо 2022 г. на внесените в съда прокурорски актове. Налице е нaмаление спрямо 2023 г. и 2022 г. по отношение на осъдените лица. През отчетната година няма оправдани лица, през 2023 г. е оправдано 1 лице, а през 2022 г. са оправдани 2 лица.

Оправдани са 2 бр. лица за престъпления, свързани със злоупотреби с еврофондовете и 2 бр. лица за трафик на наркотици и за данъчни престъпления. Няма оправдани лица по дела за подправка на парични знаци и по дела срещу непълнолетни лица през отчетния период (0 за 2023 г. и 0 за 2022 г.).

За внесените в съда прокурорски актове:

Както и при предходния отчетен период, през 2024 г. има намаление спрямо внесените в съда прокурорски актове през 2023 и 2022 г. (**512 акта** срещу 549 акта за 2023 г. и 669 акта за 2022 г.). Същото е и съотношението на внесените прокурорски актове спрямо всички решени ДП в сравнение с предходните периоди – **17%** (17% за 2023 г. и 20% за 2022 г.).

За предадените на съд лица:

С оглед намалелия спрямо предходните години брой внесени в съда прокурорски актове, е налице намаление и на лицата по внесените от прокурорите актове в съда спрямо предходния отчетен период – **573 лица** (610 за 2023 г. и 727 за 2022 г.).

За върнатите дела от съда:

Спрямо внесените в съд прокурорски актове съотношението е 2,3%, като същото бележи леко увеличение спрямо предходните два периода (1,96% за 2023 г. и 1,79% за 2022 г.). Следва да се отбележи тенденция за устойчивост при върнатите дела в дългосрочен аспект, което е положителна характеристика за качеството на прокурорската дейност.

За осъдените и санкционирани лица:

Наблюдава се намаление на осъдените с влязъл в сила съдебен акт лица от всички лица, което е логично с оглед намалелите прокурорски актове, внесени в съда. За сравнение през отчетна година осъдените с влязъл в сила съдебен акт са 538 лица, при 625 лица за 2023 г. и 787 лица за 2022 г.

За оправданите лица:

Макар увеличен запазва се ниското ниво на оправданите лица с влязъл в сила съдебен акт, отнесен към всички лица с постановен окончателен съдебен акт, като се формира тригодишна тенденция за намаляване по този показател – 5% (1,8 за 2023 г. и 1,7% за 2022 г.). Това е добра характеристика за работата на прокурорите в региона и следва да бъде запазена.

За срочността на разследване:

Приключените разследвания по досъдебни производства извън законоустановените срокове са 0 бр. за целия район на ОП Монтана при 0 бр. за 2023 г. и 0 бр. за 2022 г. Тази статистика е показател за подобряване работата на прокурорите, както и на разследващите органи. При неприключените разследвания всички са в законов срок, което само потвърждава вече направения извод. Налага се като краен извод, че прокурорите спазват разпоредбата на чл. 234, ал. 3 от НПК и в срок изготвят мотивирани искания до административния ръководител.

За качеството на разследване по всички производства:

През отчетния период в абсолютен брой, макар и завешини се наблюдава тенденция за запазване броя на върнатите от съда на прокурора дела поради допуснати съществени процесуални нарушения – 14 бр. (при 12 бр. за 2023 г. и 12 бр. за 2022 г.). Налице е стабилност в процентно съотношение на върнатите дела спрямо внесените в съда прокурорски актове. Изпълнявани са Указанията за подобряване работата на ПРБ по наказателно-съдебния надзор, утв. със Заповед № РД-02-29/15.12.2017 г. на главния прокурор на РБ. Всеки акт за връщане на дело на прокуратурата се подлага на анализ от определения за тази дейност прокурор в чрез попълване на Приложение № 5 от УНСН. Целта е да се установят най-често допусканите слабости и повтарящи се грешки. Необходимо е да продължат анализите на конкретните причини за връщане на делата и постановяване на оправдателни присъди. Полезно би било, ако се достигне и до уеднаквяване на съдебната практика.

Качеството на прокурорската работа се оценява и по обосноваването на актовете и обвиненията пред съда. През отчетния период се запазва високият дял на осъдените лица с влезли в сила съдебни актове – 95% (98% през 2023 г. и 95% през 2022 г.), запазва се и нисък процент на влезлите в сила оправдателни присъди спрямо всички постановени съдебни актове -1,8%.

По изпълнението на наказанията:

Изключително високият дял на приведените в изпълнение присъди спрямо получените за изпълнение в прокуратурата (96,8%) определя и високата ефективност на упражнявания от прокурорите надзор за законност по отношение на изпълнение на наказанията, за които е компетентна прокуратурата. Това съотношение е увеличено (97% за 2023 г. и 94% за 2022г.) в сравнение с предходните отчетни периоди. Непривеждането в изпълнение на всички изпратени присъди не се дължи на несвършена работа от прокурорите, а на необходимостта от групиране на наказания преди привеждането на присъдата в изпълнение.

***1.6. Обобщени данни по преписки:***

Дейност по преписки:

Прокурорите от ОП гр. Монтана и районните прокуратури са решили общо 5675 преписки, което съставлява 71% /96% за 2023 г. и 93% за 2022 г./ от наблюдаваните. Прокурорите от ОП Монтана са решили 374 преписки, което съставлява 98,9% от наблюдаваните (98,4% за 2023 г. и 96,9% за 2022 г.). Налице е увеличение на това съотношение спрямо предходните 2023 г. и 2022 г.

В районната прокуратура решените преписки са 5015 или 95,2% от наблюдаваните (95,9% за 2023 г. и 92,5% за 2022 г.). Налице е незначително намаление спрямо 2023 г. и увеличение на това съотношение спрямо 2022 г.

Инстанционен контрол:

През 2024 г. прокурорите от Окръжна прокуратура гр. Монтана са решили общо 136 (181 през 2023 г. и 185 през 2022 г.) инстанционни преписки. По реда на инстанционния и служебен контрол са потвърдени 146 прокурорски акта на първоинстанционните прокуратури (при 205 за 2023 г. и 177 за 2022 г.), а са отменени 21 (38 през 2023 г. и 43 през 2022 г.). Отменените актове на районните прокуратури са по малко от тези през 2023 г. и 2022 г., което води до извод за подобрена преценка при изясняване на фактическата обстановка и извеждане на съответните правни изводи при решаване на първоинстанционните преписки. Общият брой на отменени и потвърдени актове надвишава броя на инстанционните преписки поради наличието на по-голям брой произнасяния (актове) по 1 инстанционна преписка съгласно Указанията за попълване на статистическите таблици.

Дейност по самосезиране на прокурорите:

През 2024 г. са образувани след самосезиране 4 бр. преписки, по които е образувано 1 бр. ДП. Този пункт не включва дейността на прокуратурите по надзора за законност, при осъществяването на която има образувани преписки след самосезиране. Преписките, образувани от прокурор след самосезиране, са били общо 10 през 2023 г. и 4 през 2022 г., следователно – налице е намаление на инициативността на прокурорите в сравнение с 2023 г. и устойчивост спрямо 2022 г.

Образуване на преписки по сигнали на контролните органи:

През 2023 г. в прокуратурите в региона са наблюдавани общо 69 преписки, образувани по сигнали на контролни органи и 44 ДП (при 28 за 2023 г. и 59 за 2022 г.). От всички 69 преписки 66 са образувани по сигнал на НАП и 3 бр. преписки по сигнал на АДФИ.

По сигнал на ДАНС са наблюдавани 2 преписки, по материали от Дирекция „Вътрешна сигурност“ – МВР е образувана 1 преписка. От останалите контролни органи липсват сигнали (ДНСП, АСПК, ДФР, Сметна палата).

***1.7. Използване на СРС и резултати по наказателните дела, по които са прилагани:***

През 2024 г. прокурорите са направили 10 бр. искания до съда /5 бр. за ОП Монтана и 5 бр. за РП Монтана/ за прилагане на СРС по образувано/започнато ДП и по чл. 13, ал. 1, т. 6 от ЗСРС. При 11 бр. през 2023 г. и 1 бр. през 2022 г. Макар и занижен спрямо предходната отчетна година и значително увеличен спрямо 2022 г. този показател не следва да се разглежда като основна характеристика при досъдебната фаза на наказателния процес, тъй като използването на СРС е извънреден и краен способ и се прилага само в случаите на невъзможност да бъдат събрани доказателства по друг ред и показва увеличена активност при събиране на годни доказателства.

През 2024 г. прокурорите от региона са отправили до съда 389 искания за предоставяне на данни по ЗЕС срещу 350 за 2023 г. и 356 за 2022 г. По този показател се наблюдава сравнителна устойчивост спрямо предходните периоди. От този брой по-голямата част са подадени от прокурорите в РП Монтана – 348 бр.

***1.8. Отговорност на ПРБ по Закона за отговорността на държавата и общините за вреди (ЗОДОВ):***

През 2024 г. са налице 2 бр. влезли в сила решения по искове по ЗОДОВ срещу ПРБ /6 бр. през 2023 и 3 бр. през 2022 г./. Присъдените обезщетения са в размер на 8150 лв.

***1.9. Международно правно сътрудничество:***

През 2024 г. в прокуратурите в региона са били получени за изпълнение общо 35 бр. молби за правна помощ по международно-правното сътрудничество (27 за 2023 г. и 29 за 2022 г.), които са изпълнени успешно. Всички молби са били отправени от страни-членки на ЕС. Получените МПП са увеличени спрямо предходните 2023 г. и 2022 г. От получените и изпълнени МПП 33 бр. са на ОП и 2 бр. на РП.

През 2024 г. в ОП Монтана не са получавани молби за екстрадиция, като през предходната 2023 г. не са получавани молби за екстрадиция, а през 2022 г. са получени 4 бр. молби за екстрадиция.

През 2024 г. в ОП Монтана са получени 7 бр. ЕЗА, от прокуратурите в региона са издадени общо 2 ЕЗА (4 ЕЗА за 2023 г. и 5 ЕЗА през 2022 г.). Тенденцията е за намаление при издадените ЕЗА спрямо предходните години. През отчетната година са получени 6 бр. ЕЗР, а към други страни са отправени 24 ЕЗР (2 за 2023 г. и 9 за 2022 г.) Тенденцията е за увеличение броя по този показател.

През 2024 г. в ОП Монтана е получена 1 бр. молба за трансфер на наказателно производство.

Стойностите по тези показатели са сравнително ниски поради нехарактерната работа по международни поръчки за района на ОП Монтана.

**2. Фактори с актуално и дългосрочно значение за ефективността на органите на досъдебното производство и другите правоприлагащи органи, ангажирани с противодействието на престъпността.**

***-***  В района на ОП Монтана продължава да стои нерешен въпросът за ***намаляване на сроковете за разследване*** на досъдебните производства. Основна част от пречките за приключване на досъдебните производства в разумен срок са забавянето на заключенията по назначените експертизи, както и недобросъвестно поведение на някои от участниците в производството – обвиняеми лица, свидетели.

***-*** Продължава да стои и дори се задълбочава проблемът, свързан с ***изготвянето на назначените експертизи***. Свръхнатовареността на експертите от НИК – МВР влияе изключително негативно на срочността на разследването, тъй като за някои видове престъпления няма възможност и друга алтернатива за вещи лица. Много сериозно е забавянето на експертизите, възложени на НИК. В настоящия отчетен период продължава задълбочаването на проблема и с несвоевременното изготвяне на автотехническите експертизи също поради ограничен брой на експерти в тази област.

В района на ОП-Монтана работи само един експерт със специалност съдебна медицина (той е и единственият лекар-патологоанатом, което създава пълна невъзможност за използване на други вещи лица за изследвания на причините за настъпила смърт, поради липса на достъп на други специалисти до аутопсионна зала). В тази връзка през предходните години ОП-Монтана е провела редица срещи с представители на БЛС, лични лекари, РЗОК, РЗИ, сигнализирала е АП София и ВКП. Мерките в тази насока доведоха до частично постигане на положителен резултат, въпреки това нерешените ДП по причина неизготвена СМЕ продължават да са значителен брой.

***-*** За намаляването на допускани ***съществени процесуални нарушения*** в хода на разследването е необходимо продължаване на добрата практика за периодично провеждане на обучения за повишаване на професионалната квалификация на разследващите органи и прокурорите.

- Както и през предходните години считаме за необходимо като мярка за срочното изготвяне на експертните заключения да бъде създаден ***централен експертен институт*** към ВСС или МП, като единствено назначените на трудови правоотношения експерти да имат права да изготвят съдебни експертизи. По този начин би се решил проблемът, съществуващ и в други райони, с липсата на вещи лица, а и би се повишила обективността на заключенията, поради наличието на контрол върху дейността им. Този извод произтича от честата смяна на експертното заключение в съдебни заседания, което неминуемо довежда до произнасянето на оправдателни присъди. Полезни са действията на ръководството на ПРБ по назначаване на експерти в НСлС, като очакваме подобряване на дейността на прокуратурите в региона по дела с назначени експертизи през следващите периоди.

**3. Необходими мерки и законодателни промени.**

***3.1. Необходими мерки:***

*3.1.1.* Наложително е да се засили превантивната и разяснителна дейност сред подрастващите с оглед възпитаването им към спазване на закона и добрите нрави в обществото. През отчетната 2024 г. бе продължена съвместно от прокуратурата и съда превантивната и разяснителна дейност по отношение на малолетните и непълнолетните в региона. Тази дейност следва да бъде продължена и през следващата 2025 г. и да продължат в по-голям обем превантивната и разяснителна дейност. Проблемът при непълнолетните, склонни към извършване на престъпления и противообществени прояви е, че не посещават училище и дейността на прокуратурата и полицията и прокуратурата за превенция срещу престъпността не достига до тях в обема, необходим за постигане на положителен резултат. Една от основните предпоставки за това отново е липсата на родителски контрол, което благоприятства противоправното поведение на непълнолетните лица. Последният пък е продиктуван както от бедността в района (най-голяма в целия ЕС), така и от занижените критерии и изисквания в учебните заведения. В тази връзка следва прокурорите от региона да продължат активно да се включват в образователната програма на ВСС, с оглед постигане на по – добри резултати в превантивната и разяснителна дейност сред подрастващите. Това се потвърждава и от увеличение брой престъпления, извършени от непълнолетни през отчетната 2024 г. в сравнение с предходните отчетни периоди.

*3.1.2.* За постигане ефективност при превенцията срещу престъпленията, засягащи собствеността на гражданите, е необходимо да се увеличи полицейското присъствие в малките населени места, населени предимно от възрастни хора, които са най – често жертва на престъпления срещу собствеността. Практиката в МВР да няма дежурни полицейски служители в полицейските участъци, а няколко общини да се обслужват извън работно време от един патрулен автомобил не благоприятства разкриваемостта при тези престъпления и защитата на населението, а постига обратен ефект.

*3.1.3.* Подобряване на взаимодействието на разследващите органи с полицейските служители (оперативни работници, полицейски и младши полицейски инспектори) във връзка със съвместната работа по досъдебните производства. Усъвършенстване на екипния принцип на работа между разследващи и останалите служби в МВР ще подобри както пълнотата на материалите по конкретните досъдебни производства, така и разкриваемостта по наказателните производства, и ефективността от разследването.

*3.1.4*. Подобряването на взаимодействието с органите на изпълнителната власт за своевременно регистриране на извършените престъпни деяния, установяване на пострадалите лица и провеждане оперативно-издирвателни мероприятия за разкриване извършителите на престъпните деяния и ефективност на водените разследвания.

*3.1.4*. Подобряването на взаимодействието с контролните органи за постигане превенция, както и за подобряване работата по наказателните производства, имащи отношение към дейността на отделните контролни органи.

***3.2. Предприети конкретни мерки, които имат постигнат до момента положителен ефект:***

*3.2.1*. Продължава да се прилага задължителният служебен контрол над актовете на районните прокуратури, с които се спира или прекратява наказателно производство, водено за престъпление, включено в Единния каталог на корупционните престъпления, когато тези актове не са били обжалвани по съдебен ред, въведен със заповед на окръжния прокурор от предходен период.

*3.2.2.* Въведен е периодичен доклад на всички спрени срещу известни извършители дела и на всички чакащи преписки и ДП с цел подобряване на контрола върху дейността на различни органи (разследващи полицаи и контролни органи) и върху сроковете за разследване

*3.2.3.* Продължаването провеждането на периодични работни срещи между прокурори от ОП - Монтана и РП - Монтана, и разследващите полицаи с цел оказване на методическа помощ по преписки и дела и по различни въпроси по тълкуването и прилагането на закона е от съществено значение за подобряване работата по досъдебните производства. Необходимо е през 2025 г. продължаването на обученията с определени лектори-прокурори на теми, посочени като необходими от разследващите органи.

*3.2.4.* Предприети са мерки и се полагат усилия за приключване на водените досъдебни производства с продължителност над една година, както и за тези, образувани преди 01.01.2020 г. Причините за неприключването на всички тези ДП са обективни и не се дължат на бездействие на наблюдаващите прокурори и разследващите органи, а на неустановяване на местонахождението на извършителите на деянията и основно на неизготвяне на назначени експертизи. Периодично се изисква информация от районните прокуратури по тези дела, като се предприемат възможните мерки за тяхното приключване и се изпълняват указанията на АП - София, дадени след извършените от горестоящата прокуратура проверки.

*3.2.5.* Продължава наблюдението над делата за трафик на лица и наркотични вещества, посегателства върху финансовите средства на ЕС, младежката престъпност, корупционните престъпления и други значими дела. През отчетната 2024 г. прокурорите от региона се включват в обучителни мероприятия в училищата с оглед превенция срещу престъпността, както и в обученията на разследващите органи, като тази тенденция следва да продължи и през 2025 г.

*3.2.6.* Въведен е постоянен контрол на срочността на разследването, като ежеседмично се връчва на наблюдаващите прокурори и на ОДМВР Монтана се изпраща списък с номера на досъдебни производства, чиито срок предстои да изтече в следващите 10 дни.

***3.3. Необходими законодателни промени:***

*-* Въпреки приетите изменения в НПК (в сила от 05.11.2017 г.), прекомерният формализъм на досъдебното производство не е отстранен. Съобразно разпоредбата на чл.7, ал. 2 от НПК, ДП има подготвителен характер и при осъществяването му не са необходими такива формалности. Същото се отнася за многобройните изисквания към реквизитите на обвинителните актове, които дават възможност за многообразни тълкувания от страна на съдилищата. Отново както и през предходните отчетни години излагаме становището си, че би било полезно по законодателен път да се приеме решението, използвано в мнозинството европейски държави - обвинителният акт да съдържа конкретика само относно диспозитива на обвинението.

- Премахване на ненужни действия на прокурора, забавящи разследването – исканията до съда за разкриване на банкови и данъчни тайни, информация по ЗЕС и др. утежняващи и без това твърде формалната работа на прокурорите. Предоставянето на тези видове информация само по искане от прокурора (както е в повечето от страните-членки на ЕС) би осигурило много по-голяма бързина на разследването. Тези създадени законодателно различни по вид пречки за прокуратурата затрудняват дейността при ръководене на разследването и влияят негативно както на срочността на разследването, така и на крайния резултат по конкретните наказателни производства. Абсурдно е прокурорът възложил на органите на НАП данъчна ревизия по конкретно досъдебно производство да иска разкриване на данъчна тайна за да си получи ДРА.

- Премахване на редица престъпни състави от НК, които не се характеризират с висока степен на обществена опасност. Санкциониране на тези деяния може да се постигне по облекчен ред – чрез квалификацията им като простъпки или чрез търсене на административно-наказателна отговорност.

- Налице е положителен ефект от решенията в НПК (чл. 242, ал. 5) и в ЗСВ (чл. 145, ал. 2), които дават възможност при дела и преписки с по-висока от обичайната сложност да бъдат решавани/приключвани в удължен срок.

- Наложително е активизиране и подобряване работата на контролните органи. Това ще доведе до възможност прокуратурата да бъде сезирана когато действително са налице конкретни данни за извършено престъпление от общ характер, а не контролните органи директно да сезират прокуратурата и да бездействат до произнасянето на прокурора по всеки конкретен казус, който често се оказва от компетентността на самият контролен орган.

- Продължава необходимостта от законодателно решение (или тълкувателно такова) за изясняване кои са случаите, в които е приложим институтът на малозначителността. Различното разбиране и прилагане института на чл. 9, ал. 2 от НК се наблюдава не само между прокуратурите и съдилищата, но и между отделни съдилища. Със създадената съдебна практика в региона по прилагането института на чл. 9, ал. 2 от НК доведе до декриминализиране на някои престъпления /чл. 278 от НК/. Приетото от повечето съдилища становище, че института на чл. 9, ал. 2 от НК е приложим при всички престъпления от особената част на НК е най – малко неприемлив и не отговарящ не само на обществените нагласи, но и на основните принципи на наказателното право.

Считаме, че чрез такива и други законодателни мерки може да се постигне желания от обществото резултат – бързина при разследването и постигане на справедливост при наказанията.

***3.4. Необходимост от уеднаквяване на съдебната практика:***

Независимо че през предходните отчетни периоди с тълкувателни решения на ВКС бяха решени сериозни въпроси, предизвикващи различно прилагане на закона от съдилищата, все още се наблюдават различни възприятия на фактите, които водят и до противоположни правни оценки по сходни казуси, което показва, че е наложително тълкувателната дейност на ВКС да се засили.

- Не са преодолени и различията при прилагане на института на чл. 9, ал. 2 от НК, тъй като липсва яснота в кои случаи деянието следва да се третира като малозначително и в кои не. От своя страна това води до разнообразна съдебна практика, различие в резултата при едни и същи казуси в зависимост от субективната преценка на конкретния съдебен състав, което насажда несигурност у гражданите и намаляване на общественото доверие в съдебната система. Това често води и до реална подмяна волята на законодателя, създал наказателноправната норма.

- Въвеждане на процесуална възможност прокурорите да протестират определенията с които е отказано одобрение на извършени процесуално следствени действия – претърсване и изземване, обиск;

- Необходимо е сроковете за извършване на проверки по ЗСВ да бъдат съобразени със сложността на конкретната проверка, като се предвидят по-големи срокове за изпълнение при наличието на фактическа и правна сложност. Някои проверки практически е невъзможно да се извършат в тримесечен срок, което води до образуването на досъдебни производства поради невъзможност от обосноваване отказ за образуване, което увеличава в последствие броя на прекратените досъдебни производства.

**РАЗДЕЛ II**

**ДЕЙНОСТ НА ТЕРИТОРИАЛНИТЕ ПРОКУРАТУРИ**

**I. ДОСЪДЕБНА ФАЗА**

**1. Преписки.**

***Наблюдавани преписки:***

През отчетния период прокуратурите от района на Окръжна прокуратура гр. Монтана са наблюдавали общо 5 647 броя преписки по следствения надзор (при 5 906 броя преписки по следствения надзор за 2022 г. и 5 572 броя преписки по следствения надзор за 2022 г.), от които новообразуваните са 5 394 броя преписки (при 5 504 броя преписки за 2023 г. и 5 061 броя преписки за 2022 г.). Налице е тенденция за намаление броя на наблюдаваните преписки и на новообразуваните такива в сравнение с предходната 2023 г., и увеличение на наблюдаваните и новообразуваните преписки в сравнение с тези от 2022 г.

През 2023 г. новообразуваните преписки са 95.5% от наблюдаваните (за 2023 г. - 93.2% ; за 2022 г. - 90.8%). Налице е увеличение в процентно отношение спрямо 2023 г. и спрямо 2022 г.

***Решени преписки:***

От прокуратурите в региона са решени общо 5 389 броя преписки (при 5 675 броя преписки за 2023 г. и 5 175 броя преписки за 2022 г.), като решените представляват 95.4% от общо наблюдаваните.

По прокуратури тези стойности изглеждат по следния начин в брой:

|  |  |  |
| --- | --- | --- |
| *година* | *ОП Монтана* | *РП Монтана* |
| **2024 г.** | **374** | **5015** |
| **2023 г.** | **445** | **5230** |
| 2022 г. | 464 | 4711 |

Прокурорите в Районна прокуратура - Монтана са решили най-много преписки, следвани от ОП - Монтана.

Спрямо общия брой на наблюдаваните преписки съотношението относително е запазено – за 2024 г. решените са 95.4% (през 2023 г. решените са 96,1%, а през 2022 г. решените преписки са 93% от наблюдаваните). Следователно броят на решените преписки през 2024 г. намалял спрямо този през 2023 г. и се е увеличил спрямо този през 2022г.

- решени пр.преписки с отказ за образуване на досъдебно производство – 4 025 броя пр.преписки или 75% от общия брой решени пр.преписки (при 4 191 броя преписки за 2023 г. и 3 833 броя преписки за 2022 г.).

През отчетната година е налице намаление на броят на постановените откази за образуване на досъдебни производства спрямо предходната 2023 г., което е последица от намалението на броя на наблюдаваните преписки спрямо предходната отчетна година.

- решени с образуване на досъдебно производство – 803 броя пр.преписки (при 819 броя преписки за 2023 г. и 846 броя пр.преписки за 2022 г.) или 14.9% (при 14.4% за 2023 г. и 16.3% за 2022 г.) от общия брой решени преписки.

Абсолютният брой на решените преписки с образуване на ДП е намален спрямо 2023 г. и спрямо 2022 г., като съответно е налице тенденция на намаляване в процентно съотношение спрямо предходните 2023 г. и 2022 г.

**Проверки по чл. 145 от Закона за съдебната власт – срочност, резултати, мерки.**

**Преписки, решени с възлагане на проверка от прокурора на друг орган /съгласно Указание за приложението на чл. 145, ал. 2 от Закона за съдебната власт – ДВ бр. 62/2016 г., в сила от 09.08.2016 г./.**

***Преписки с възложени от прокурор проверки на друг орган.***

През отчетната 2024 г. са решени общо 1 605 броя пр.преписки /при 1 690 броя за 2023 г. и при 1 180 броя за 2022 г./ пр. преписки с възложени от прокурор проверки на друг орган, представляващи 28.4% от общо наблюдаваните пр.преписки за отчетния период, при 28,6% за предходния период и при 25% за 2022 г.

От тях:

- решени с образуване на досъдебно производство – 343 броя пр.преписки, което представлява 21,4% от общия брой решени пр.преписки с възлагане на проверка, при 259 броя преписки за 2022г. или 21.9% от общия брой решени преписки с възлагане на проверка и 259 броя преписки за 2021г. или 21,9% от общия брой решени преписки с възлагане на проверка. Налице е увеличение на броя на образуваните досъдебни производства в сравнение с предходните 2023 г. и 2022 г.

- решени с отказ за образуване на досъдебно производство са 1 094 броя пр.преписки или 68.2% от общия брой решени пр.преписки с възлагане на проверка при 1156 броя пр.преписки или 68,4% от общия брой решени преписки с възлагане на проверка за 2023 г. и при 873 броя пр.преписки или 77,1% от общия брой решени преписки с възлагане на проверка за 2022 г.

Формира се тенденция за устойчивост в цифрово отношение на решените с отказ да се образува досъдебно производство пр.преписки с възлагане на проверка спрямо предходните отчетни години.

От преписките с възложени от прокурор проверки на друг орган през отчетната 2024 г. в законовия срок от по чл. 145, ал. 2 от ЗСВ са приключени 1 358 броя пр.преписки /при 1 603 за 2023 г. и 1 287 за 2022 г./ броя проверки или 85% от общия брой на преписките с възложени от прокурор проверки на друг орган. По възложени проверки от прокурорите в Районна прокуратура - Монтана са приключени 1 296 броя пр.проверки, а от прокурорите в ОП – Монтана – 62 броя пр.проверки.

От пр.преписките с възложени от прокурор проверки на друг орган през отчетната 2024 г. извън законовия срок от по чл. 145, ал. 2 от ЗСВ не са приключвани проверки.

В сравнение с предходната 2024 г. е налице намаление на приключените извън законовия срок от по чл. 145, ал. 2 от ЗСВ проверки (0 проверки през 2023 г. и 1 проверки през 2022 г.), налице тенденция за подобряване работата на прокурорите по този показател.

***Преписки, върнати с разпореждане за допълване на проверката.***

През отчетния период общият брой на пр.преписките, върнати с разпореждане за допълване на проверката, е 122 или 7,6% от общия брой на преписките с възложена от прокурор проверки на друг орган. В сравнение с предходните 2023 г. и 2022 г. е налице увеличение при броя на преписките, върнати с разпореждане за допълване на проверката (за 2023 г. – 134 броя, а за 2022 г. – 84 броя) от общия брой на преписките с възложена от прокурор проверки на друг орган.

***Преписки с лични проверки от прокурора.***

През отчетния период са извършени 2 бр. лични проверки от прокурор. В сравнение – през предходната 2023 г. е няма извършена лична проверка от прокурор, а през 2022 г. . е извършена една лична проверка от прокурора.

- решени с образуване на досъдебно производство – няма, същото се отнася и за предходните периоди.

- решени с отказ за образуване на досъдебно производство – 1 бр., като за предходните два периода няма решени с постановление за отказ пр. преписки.

- Срочност на приключените лични проверки.

През отчетния период двете лични проверки от прокурор са извършени в срока по чл. 145, ал. 2 от ЗСВ.

***Преписки с неприключени проверки в края на отчетния период.***

През отчетния период общият брой на пр.преписките с неприключени проверки е 170 броя, при 174 броя за 2023 г. и 150 броя за предходната 2022 г. Налице е намаление на общия брой на пр.преписките с неприключени проверки спрямо предходната 2023 г. и увеличение спрямо 2022 г.

- Срочност на неприключените проверки.

В края на отчетния период в законовия срок по чл. 145, ал. 2 от ЗСВ са останали 170 броя пр.преписки с неприключени проверки или 100% са в срок от неприключените преписки.

Не са налице неприключени пр.проверки извън законовия срок по чл. 145, ал. 2 от ЗСВ в края на отчетния период.

**Инстанционен контрол, осъществяван от Окръжна прокуратура-Монтана. Потвърдени и отменени актове.**

|  |  |  |  |  |  |
| --- | --- | --- | --- | --- | --- |
| *Година* | *Общо инстанционни преписки* | *Общо актове по инстанционни преписки* | *потвърдени* | *отменени* | *Потвърдени спрямо всички инстанционни* |
| **2024г.** | **136** | **167** | **146** | **21** | 87,4% |
| **2023г.** | **181** | **243** | **205** | **38** | 88.3% |
| 2022 г. | 185 | 220 | 177 | 43 | 80,5% |

През отчетния период на 2024 г. са решени от прокурорите в ОП-Монтана общо 136 броя пр.преписки по инстанционен контрол (за 2023 г. са 181 броя и 185 броя за 2022 г.). Инстанционните преписки са 2,4% от общо наблюдаваните прокурорски преписки в региона. За сравнение – през 2023 г. те са 3.1% , а през 2022 г. те са 3,3%, от общо наблюдаваните в региона.

Налице е тенденция за намаляване броя на инстанционните преписки спрямо предходната 2023 г. и 2022 г., като брой решени преписки, като в процентно съотношение е налице намаление спрямо предходните отчетни периоди.

При инстанционния контрол, осъществяван от ОП-Монтана, са потвърдени 146 броя акта на районната прокуратура, което е 87.4% от общия брой актове по инстанционни преписки. За сравнение – през 2023 г. потвърдените актове са 88.3%, а през 2022 г. - 80.5%.

При инстанционния контрол, осъществяван от ОП-Монтана, са отменени 21 броя акта на районната прокуратура, което съставлява 12,6% от общия брой на решените актове. За сравнение през 2023 г. отменените актове са 38 броя, а през 2022 г. - 43 броя. В процентно съотношение се наблюдава устойчивост на дейността на районната прокуратура, което намира отражение в процентното съотношение на потвърдените актове и намаляване на броя на отменените.

През отчетния период са отменени 14 броя постановления за отказ да се образува досъдебно производство или 66.7% от всички отменени за отчетния период. За сравнение – през 2023 г. отменените са 25 броя, а през 2022 г. - 30 броя.

През отчетния период са потвърдени 72 броя постановления за отказ да се образува досъдебно производство или 49.3% спрямо потвърдените за отчетния период. За сравнение – през 2023 г. потвърдените актове са 93 броя, а през 2022 г. - 78 броя.

Запазва се високият брой на потвърдени актове спрямо отменените актове на Районна прокуратура-Монтана от Окръжна прокуратура-Монтана по инстанционните преписки (потвърдените постановления на районните прокуратури са 87.4 % от общия брой актове по инстанционните преписки.) В сравнение с предходните години - 2023 г. - 88.3%, а през 2022 г. са 95,7%, се забелязва устойчивост в дейността на районната прокуратура. Изводът от така представените съотношения е подобрена правната преценка и обосноваването на актовете на районните прокуратури, както и качеството на работата на органите, извършващи предварителните проверки.

Следва да се отбележи, че не малка част от преписките, приключващи с отказ да се образува досъдебно производство, касаят частно-правни спорове, чието решаване е извън правомощията на прокуратурата и влизат в компетентността на определени държавни контролни органи или съответния съд.

***Срочност на произнасяне/решаване на преписките от прокурора.***

- През отчетната 2024 г. до един месец са решени общо 5 388 броя пр.преписки (при 5 670 броя преписки за 2022г. и 5 161 броя преписки за 2022 г.). Решени са 95,4% от общо наблюдаваните преписки.

- През 2024 г. над един месец е решена 1 брой преписка /за 2023 г. – 5 броя, а за 2022 г. 14 броя преписки), които са 0,01% от общо наблюдаваните преписки.

- През 2024 г. до един месец са решени общо 1 647 броя преписки, по които е извършена проверка, които са 29,1% от всички наблюдавани преписки. За сравнение през 2023 г. до един месец са решени 1 710 броя пр.преписки, а през 2022 г. до един месец са решени 1 180 броя преписки. По този показател се наблюдава увеличение на показателите в дейността на прокуратурите в региона.

Наблюдава се тенденция към подобряване на работата на прокурорите относно срочността при решаването на пр.преписки, по които е извършена проверка.

В края на отчетния период общият брой на нерешените преписки е 258 броя преписки, от които при прокурор за решаване се намират 258 броя преписки (4.6% от общо наблюдаваните), всички в законовия едномесечен срок.

Констатирани проблеми: От това, че за отчетната 2024 г. е налице само 1 бр. произнасяне по преписка извън едномесечния срок не се налага извод за проблем по този показател в района на ОП Монтана.

Мерки:Въпреки много добрите показатели, със заповеди на окръжния прокурор и административния ръководител на РП-Монтана е създадена организация за ежеседмично докладване от страна на изрично определен със заповед деловодител на наблюдателните материали на съответните прокурори по възложени от тях проверки с цел по-добър контрол върху дейността на проверяващите органи и своевременно изискване.

**Преписки и наказателни производства, образувани след самосезиране и по сигнали на контролните органи и материали от ДАНС.**

През 2024 г. след самосезиране са образувани 4 броя пр.преписки, от които 1 брой преписка е решена с образуване на ДП. За сравнение през 2023 г. след самосезиране са образувани 10 броя преписки, от които 6 брой преписка е решена с образуване на ДП. Съпоставено с 2022 г. след самосезиране са заведени 4 броя преписки, от които 1 брой преписка е решена с образуване на ДП.

През отчетната 2024 г. са наблюдавани 5 броя ДП, образувани след самосезиране. Няма внесени прокурорски актове в съда и няма осъдени лица с влязъл в сила съдебен акт. За съпоставка – през 2023 г. са наблюдавани 7 бр. ДП, образувани след самосезиране, няма внесени обвинителни актове, а през 2022 г. са наблюдавани 2 броя ДП, образувани след самосезиране без внесени прокурорски актове в съда и няма осъдени лица с влязъл в сила съдебен акт.

През 2024 г. по сигнал на контролните органи са образувани общо 69 броя пр.преписки, от които 35 броя са решени с образуване на ДП. За периода са наблюдавани общо 44 броя ДП. Внесени са 4 броя акта в съда, като са осъдени 5лица с влязъл в сила съдебен акт.

През предходната 2023 г. по сигнал на контролните органи са образувани общо 28 броя пр.преписки, от които 12 броя са решени с образуване на ДП. За периода са наблюдавани общо 50 броя ДП. Внесени са 6 броя акта в съда, като са осъдени 6 лица с влязъл в сила съдебен акт. През 2022 г. по сигнали на контролните органи са образувани 17 броя преписки, от които 8 броя преписки са решени с образуване на досъдебно производство. За периода са наблюдавани общо 59 броя ДП. За периода са внесени 10 броя прокурорски акт в съда и са осъдени 13 броя лица с влязъл в сила съдебен акт.

В сравнение с предходните 2023 г. и 2022 г. е налице увеличение на пр.преписки, образувани по сигнал на контролните органи. Налице е тенденция за намаление през отчетната година на наблюдаваните досъдебни производства, които са 44 броя (при 50 броя ДП за 2023 г. и 59 броя за 2022г.). Налице е намаление на броя на осъдените с влязъл в сила съдебен акт лица, които са 5 броя през 2023г. (при 6 лица за 2023 г. и 13 лица за 2022г.) Аналогична е тенденцията и при внесените в съда прокурорски актове, които са отчетната година са 4 броя (при 6 броя през 2023 г. и 10 броя през 2022 г.).

През отчетния период няма заведени преписки по сигнали на Сметната палата.

През 2024 г. по сигнали на Националната агенция по приходите са образувани и са наблюдавани 66 броя преписки, 34 броя преписки са решени с образуване на досъдебно производство и са наблюдавани 43 броя досъдебни производства. За периода са внесени 4 броя прокурорски акт в съда и са осъдени 5 броя лица с влязъл в сила съдебен акт.

За сравнение през 2023 г. по сигнали на Националната агенция по приходите са образувани и са наблюдавани 28 броя пр.преписки, 12 броя пр.преписки са решени с образуване на досъдебно производство и са наблюдавани 50 броя досъдебни производства. За периода са внесени 6 броя прокурорски акт в съда и са осъдени 6 броя лица с влязъл в сила съдебен акт. През 2022 г. по сигнали на Националната агенция по приходите са образувани и са наблюдавани 10 броя преписки, 7 броя преписки са решени с образуване на досъдебно производство и са наблюдавани 58 броя досъдебни производства. За периода са внесени 10 броя прокурорски акт в съда и са осъдени 13 броя лица с влязъл в сила съдебен акт.

В сравнение с предходните 2023 г. и 2022 г. е налице увеличение на образуваните и наблюдавани пр.преписки, образувани по сигнал на НАП (66 броя през 2024 г., 28 бр. през 2023 г.. и 10 бр. през 2022 г.). Налице е увеличение на броя на образуваните ДП (43 броя през 2024 г., 12 бр. през 2023 г.. и 7 бр. през 2022 г.) Налице е обаче намаление по отношение на внесените в съда прокурорски актове (4 броя през 2024 г., 6 бр. през 2023 г.. и 10 бр. през 2022 г.), налице е намаление на осъдените лица с влязъл в сила съдебен акт (5 броя през 2024 г., 6 бр. през 2023 г.. и 13 бр. през 2022 г.).

През отчетния период по сигнали на Агенцията за държавна финансова инспекция са образувани и са наблюдавани 3 броя преписки, 1 брой преписка е решена с образуване на досъдебно производство и е наблюдавано 1 брой досъдебно производство. Не са внасяни прокурорски актове в съда и не са осъдени лица с влязъл в сила съдебен акт. За сравнение през предходните 2023 г. и 2022 г. не са образувани по сигнал на АДФИ преписки,и не са наблюдавани досъдебни производства.

През отчетния период, както и през предходните два такива няма заведени преписки по сигнали на Дирекция за национален строителен контрол.

През отчетния период, както и през предходните такива няма заведени преписки по сигнали на Агенция за следприватизационен контрол, като в този показател няма промяна в сравнение с предходните две години.

През отчетния период по сигнали на Агенция „Митници“ няма заведени преписки. За сравнение през предходната 2023 г. няма заведени преписки по сигнали на Агенция „Митници“, а през 2022 г. е заведена 1 брой преписка и е образувано 1 брой ДП. Наблюдавано е 1 брой ДП, като няма внесен прокурорски акт и няма осъдено едно лице с влязъл в сила съдебен акт.

През отчетния период по материали на ДАНС са образувани 3 броя преписки, образувано е 1 бр. ДП и наблюдавани са 3 броя ДП, не е внасян прокурорски акт в съда и няма осъдено с влязъл в сила съдебен акт.

За сравнение през предходната 2023 г. по материали на ДАНС е образувана 1 брой преписка, наблюдавани са 4 броя ДП, като 2 броя прокурорски акта са внесени в съда и 1 брой лице е осъдено с влязъл в сила съдебен акт. През 2022 г. по материали на ДАНС са образувани 4 броя пр.преписка, 3 броя пр.преписки са решени с образуване на досъдебно производство, наблюдавани са 3 броя досъдебни производства, внесен е 1 брой прокурорски акт в съда и е осъдено едно лице с влязъл в сила съдебен акт.

При сравнение с двете предходни години 2022г. се наблюдава устойчивост при преписките, образувани и решени с образуване на досъдебно производство по материали на ДАНС. Налице е намаление на внесените прокурорски актове в съда и на осъдените лица с влязъл в сила съдебен акт.

През отчетния период, както и през предходните такива няма заведени преписки и такива, решени с образуване на ДП, както и наблюдавани досъдебни производства по сигнали на Дирекцията за финансово разузнаване, както е било и през предходния отчетен период.

През отчетния период по материали на Дирекция „Вътрешна сигурност“ - МВР е образувана и наблюдавана 1 брой преписка, няма преписки решени с образуване на ДП, не са наблюдавани досъдебни производства, няма внесени прокурорски актове в съда и няма осъдени лица с влязъл в сила съдебен акт.

За сравнение през предходната 2023 г. по материали на Дирекция „Вътрешна сигурност“ - МВР са образувани и наблюдавани 3 броя пр.преписки, няма пр.преписки решени с образуване на ДП, не са наблюдавани досъдебни производства, няма внесени прокурорски актове в съда и няма осъдени лица с влязъл в сила съдебен акт. През 2022 по материали на Дирекция „Вътрешна сигурност“ - МВР са образувани и наблюдавани 2 броя пр.преписки, няма преписка решени с образуване на ДП, не са наблюдавани досъдебни производства, няма внесени прокурорски актове в съда и няма осъдени лица с влязъл в сила съдебен акт.

В сравнение с предходните периоди налице е тенденция за намаляване на преписките, образувани по материали на Дирекция „Вътрешна сигурност“ – МВР, както и на образуваните досъдебни производства, внесените актове в съда и осъдените лица.

**2. Следствен надзор**

***2.1. Обобщени данни по видове досъдебни производства и съобразно систематиката на НК, включително по отношение пострадалите лица и ощетените юридически лица от престъпления.***

|  |  |  |  |  |  |  |
| --- | --- | --- | --- | --- | --- | --- |
| *Година* | *Общо наблюд.* | *Новообра-зувани* | *Бързи* | *Незабавни* | *Общ ред* | *Решени* |
| **2024** | **4421** | **1658** | **164** | **0** | **3056** | **3016** |
| 2023 | 4689 | 1753 | 186 | 0 | 3045 | 3325 |
| 2022 | 4582 | 1806 | 255 | 0 | 3051 | 3342 |

През отчетната 2024г. са наблюдавани общо 4 421 броя досъдебни производства, включително прекратените по давност. Сравнението сочи намаление на наблюдаваните досъдебни производства спрямо 2023г. с 268 и спрямо 2022 г. с 161 броя.

Наблюдаваните досъдебни производства, без прекратените по давност, са били 3 178 броя.

Новообразуваните досъдебни производства през отчетния период са 1 658 броя.

Намалението по този показател е със 95 броя спрямо предходния период и с 148 броя спрямо 2022 г.

Пострадалите физически лица по новообразуваните досъдебни производства са 1 019, а ощетените юридически лица – 132. Непълнолетните пострадали са 28 лица, а малолетните – 15 лица. Пострадалите мъже са общо 591, а пострадалите жени са общо 428 лица.

***По видове ДП:***

* Бързи производства: Наблюдавани са 164 броя бързи производства, от които новообразувани са 161 броя. По 42 броя БП прокурорът е разпоредил разследване по общия ред, поради фактическа и правна сложност. При бързите производства се наблюдава намаление спрямо 2023г. и 2022г. Следва да се отбележи, че бързите производства се провеждат по ДП, които не се характеризират с правна и фактическа сложност и изискват събиране на малък обем от доказателства.
* По общия ред са наблюдавани 3 056 броя досъдебни производства, включително преобразуваните бързи производства, от които новообразувани са 1 497 броя досъдебни производства, разследвани по общия ред.

***По видове разследващи органи:***

* От разследващи полицаи през отчетния период са разследвани по общия ред 2 874 броя досъдебни производства /разследвания на производства, без прекратените по давност/, от които новообразуваните са 1 470 броя досъдебни производства. През 2023г. по общия ред са разследвани 2 859 броя ДП, а пред 2022г. по общия ред са разследвани 2 890 броя досъдебни производства. Налице е увеличение спрямо 2023г. с 15 броя и намаление спрямо 2022г. с 16 броя.
* От следователи по общия ред са разследвани 182 броя досъдебни производства (разследвания на производство, без прекратени по давност), от които новообразувани са 27 броя досъдебни производства. През отчетния период по реда на чл.194, ал.1, т.4 от НПК на следовател са възложени 25 броя досъдебни производства.

През 2023г. по общия ред са разследвани 186 броя досъдебни производства (разследвания на производство, без прекратени по давност), от които новообразувани са 36 броя досъдебни производства. През периода по реда на чл.194, ал.1, т.4 от НПК на следовател са възложени 47 броя досъдебни производства.

През 2022г. от следователи са разследвани 161 броя досъдебни производства, налице е тенденция към намаляване на досъдебните производства, разследвани от следователи през 2024г, в сравнение с 2023г. и увеличение спрямо 2022г.

* От прокурор:

През 2024 г. няма досъдебни производства, които да са разследвани от прокурор.

* От митнически инспектор:

През 2024г. няма образувани досъдебни производства, разследвани по общия ред, разследването по които да е водено от разследващ митнически инспектор, като такива не е имало и през 2023г. и през 2022г.

През отчетния период е внесено едно искане от прокурор по чл. 72 НПК за обезпечаване на конфискация, глоба и отнемане на вещи в полза на държавата, което е уважено. Не са налице искания и по ЗПИПАОИ, което е разгледано и уважено от съда.

***Структура на досъдебните производства, съобразно систематиката на Наказателния кодекс:***

През отчетния период в района на Окръжна прокуратура - Монтана новообразуваните досъдебни производства са 1 658 броя.

В съда са внесени 496 броя досъдебни производства. Прокурорските актове, внесени в съда, са 512 броя, по отношение на 573 лица. Внесени са 306 обвинителни акта по отношение на 367 обвиняеми лица. Изготвени са 147 броя споразумения за 147 броя обвиняеми лица и 59 броя предложения по реда на чл.78а от НК за 59 обвиняеми лица.

По глави от НК, тези данни се разпределят така:

* По Глава ІІ НК /престъпления против личността/ новообразуваните досъдебни производства са 281 броя. Внесените в съда досъдебни производства са 46 броя. В съда са внесени 47 броя прокурорски акта за 60 лица. Внесени са 39 броя обвинителни акта за 52 лица; изготвени са 5 броя споразумения за 5 лица и 3 предложения по чл.78а от НК за 3 лица.
* По Глава ІІІ НК /престъпления против правата на гражданите/ новообразуваните досъдебни производства са 14 броя. В съда са внесени 5 броя досъдебни производства. Внесени са 5 броя прокурорски акта по отношение на 8 лица. Внесени са 2 обвинителни акта за 5 обвиняеми лица. Внесени са 3 споразумения за 3 обвиняеми лица, като не са внасяни предложения по чл.78а НК.
* По Глава ІV НК /престъпления против брака, семейството и младежта/ новообразуваните досъдебни производства са 54 броя. В съда са внесени 26 броя досъдебни производства с 26 броя прокурорски акта по отношение на 26 лица. Внесени са 22 броя обвинителни акта спрямо 22 лица. Внесено е едно споразумение за едно обвиняемо лице. Внесени са 3 броя предложения по чл.78а от НК за 3 обвиняеми лица.
* По Глава V /престъпления против собствеността/ новообразуваните досъдебни производства са 456 броя. В съда са внесени 101 броя досъдебни производства със 104 броя прокурорски акта спрямо 136 лица. Изготвени са 92 броя обвинителни акта срещу 124 обвиняеми лица, 9 споразумения за 9 обвиняеми лица. Внесени са три броя предложения по реда на чл.78а от НК по отношение на три лица.
* По Глава VІ /престъпления против стопанството/ новообразуваните досъдебни производства са 146 броя. В съда са внесени 24 броя досъдебни производства с 25 броя прокурорски акта срещу 27 лица. Изготвени са 15 броя обвинителни акта срещу 17 обвиняеми лица, 6 броя споразумения за 6 лица, както и 4 броя предложения по чл.78а от НК по отношение на 4 лица.
* По Глава VІІ /престъпления против финансовата, данъчната и осигурителната система/ новообразуваните досъдебни производства са 19 броя. В съда няма внесени досъдебни производства и прокурорски акта. Няма изготвени обвинителни акта, споразумения и предложения по чл.78а от НК.
* По Глава VІІІ /престъпления против дейността на държавни органи, обществени организации и лица изпълняващи публични функции/ новообразуваните досъдебни производства са 41 броя. В съда са внесени 15 броя досъдебни производства. Прокурорските актове, внесени в съда, са 16 броя по отношение на 16 лица. Изготвени са 8 броя обвинителни акта спрямо 8 обвиняеми лица. Внесени са 8 броя споразумения по отношение на 8 лица, няма внесени предложения по чл.78а от НК.
* По Глава ІХ /документни престъпления/ новообразуваните досъдебни производства са 58 броя. В съда са внесени 38 броя досъдебни производства, с 41 прокурорски акта по отношение на 43 лица. Внесени са 18 обвинителни акта спрямо 20 обвиняеми лица, 11 броя споразумения за 11 лица и 12 броя предложения по чл.78а от НК за 12 обвиняеми лица.
* По Глава ІХа /компютърни престъпления/ новообразуваните досъдебни производства са 2 броя. В съда няма внесени досъдебни производства, прокурорски акта, обвинителни акта, споразумения и предложения по чл.78а от НК.
* По Глава Х /престъпления против реда и общественото спокойствие/ новообразуваните досъдебни производства са 58 броя. В съда са внесени 8 броя досъдебни производства с 13 прокурорски акта спрямо 13 лица, от тях 3 броя обвинителни акта спрямо 3 обвиняеми лица, 9 споразумения за 9 лица и един брой предложение по чл.78а от НК, касаещо едно лице.
* По Глава ХІ /общоопасни престъпления/ новообразуваните досъдебни производства са 529 броя. В съда са внесени 233 досъдебни производства. Внесени са 235 прокурорски акта спрямо 244 лица. Внесени са 107 броя обвинителни акта спрямо 116 обвиняеми лица, 95 броя споразумения за 95 лица и 33 броя предложения по чл.78а от НК за 33 обвиняеми лица.

От анализа на изложените данни се установява, че най-голям е делът на общоопасните престъпления, следван от престъпленията срещу собствеността. Следват престъпленията срещу личността и стопанството, като делът на останалите престъпления, съобразно систематиката по НК, е по-малък.

***Обобщени данни за пострадали лица и ощетени юридически лица:***

През отчетния период по водените в прокуратурите в региона на Окръжна прокуратура-Монтана досъдебни производства са пострадали 1019 физически лица и са ощетени общо 132 юридически лица. Броят на пострадалите непълнолетни лица е 28, а на пострадалите малолетни лица е 15. Този резултат е следствие на по-ниската степен на защита, която притежават непълнолетните и малолетните лица и по-високата степен на уязвимост.

През 2023г. пострадалите ФЛ са били 1 012 , а през 2022 г. – 1 062 броя. Намален е броят на пострадалите ЮЛ /през 2023 г. са били 152 броя, а през 2022 г. - 138 броя/. Намалял е броят на пострадалите непълнолетни и малолетни лица през 2024 г. спрямо 2023 г.

Най-висок е броят на пострадалите лица от извършени престъпления против собствеността – 451, следван от броя на пострадалите от престъпления против личността – 307 и от общоопасни престъпления – 143.

В сравнение с предходните две години броят на ощетените юридически лица бележи следните тенденции: през отчетния период те са 132 броя, при 152 броя през 2023 г. и 138 броя през 2022 г.При тази категория най-голям е броят на ощетените юридически лица от престъпления против стопанството – 65, следван от броя на ощетените от престъпления против собствеността – 32, 18 – от престъпления против финансовата, данъчната и осигурителната системи и други. Няма съществена разлика на този дял в сравнение с предходните отчетни периоди.

***Използване на СРС и резултати по наказателните дела, по които са прилагани***

През 2024 г. са изготвени 10 броя искания до съда от прокурор за използване на СРС, от които 3 броя са уважени, а 7 броя са отказани. През 2023 г. са изготвени 11 броя искания до съда от прокурор за използване на СРС, от които 5 броя са уважени от съда, а 6 броя са отхвърлени/отказани/. През 2022 г. е внесено в съда едно искане за използване на СРС, което е уважено.

***Дейност по мерките за неотклонение:***

През отчетния период в съда са внесени 35 броя искания от прокурор по чл. 64 от НПК за вземане на мярка за неотклонение „задържане под стража“.

От тях от съдилищата са уважени 24 броя искания, 10 искания не са уважени, като по 3 от тях е наложена мярка за неотклонение „домашен арест“, а по 5 е наложена друг вид мярка за неотклонение. Разглеждането на едно от исканията е насрочено за 02.01.2025 г. Уважените от съдилищата искания на прокурорите представляват 68.6 % от общия брой искания, като този дял е значителен и води до извод за добра правна преценка от страна на прокурора за обществената опасност на деянието и дееца. Само в два случая, при които по внесени искания от прокурор по чл. 64 от НПК, съдът е оставил обвиняемо лице без мярка за неотклонение, което води до извод, че разминаванията между съда и прокуратурата са единствено в оценката на реалната опасност, но не и в достатъчността на доказателствата. Големият брой уважени искания е показател за тяхната обоснованост и законосъобразност, за вярна и обективна преценка от страна на наблюдаващия прокурор относно наличието на предпоставките за вземане на мярка за неотклонение „задържане под стража”.

През отчетния период, както и при предходния, няма подавани протести по чл. 65, ал.7 от НПК срещу изменена мярка „задържане под стража“.

През периода мярка за неотклонение „задържане под стража“ е била наложена по отношение на 23 обвиняеми лица, а на 4 обвиняеми лица – „домашен арест“.

В края на отчетния период 13 обвиняеми лица са с наложена мярка за неотклонение „задържане под стража“ по неприключени досъдебни производства, от които 7 са до два месеца, 5 са задържани до 8 месеца и едно лице е задържано до 18 месеца.

Прокурорите в региона са участвали в 43 броя съдебни заседания по мерки за неотклонение.

През отчетния период от прокурор по реда на чл. 63, ал. 5 от НПК са изменени 3 броя мерки „задържане под стража“, по чл.63 ал.6 НПК няма изменени мерки „задържане под стража“, и 25 броя мерки за неотклонение по реда на чл. 234, ал.8 от НПК, от прокурор.

***2.2. Срочност на разследването:***

- През отчетната 2024 г. в прокуратурите от района на Окръжна прокуратура - Монтана са приключени 1 778 броя досъдебни производства. В законовия срок са приключени 1 778 броя досъдебни производства. Няма приключени ДП извън законовия срок.

- Неприключени са 1 333 броя досъдебни производства, като всички са в законовия срок. През 2023г. неприключилите производства са били 1 241, през 2022г. неприключилите ДП са били 1 101 броя.

*-* От решените общо 3 016 броя досъдебни производства до 1 месец са решени от прокурор 2 886 броя досъдебни производства, над един месец без удължен срок от административния ръководител - няма, до два месеца с удължен срок от административния ръководител са решени 130 броя досъдебни производства и над 2 месеца - няма.

*-* Нерешени в края на периода са останали 72 досъдебни производства, от които в рамките на до един месец - 64 броя; над един месец без удължен срок от административния ръководител - няма, до 2 месеца с удължен срок от административния ръководител - 8 броя. Няма такива над два месеца.

*-* Продължителността на досъдебната фаза, считано от образуване на досъдебното производство до решаването му от прокурор по същество с прекратяване или внасяне в съда, е както следва:

Общият брой на прекратените и внесени в съда досъдебни производства през 2024 г. е 1 275 броя, от които 658 досъдебни производства са приключени в срок до 8 месеца, 218 досъдебни производства са приключени в срок до 1 година и 268 броя досъдебни производства са приключени в срок над 1 година. 131 броя досъдебни производства са приключени в срок над 2 години.

Следователно, може да се направи извод, че се подобрява качеството на прокурорската дейност по отношение на бързината за разследване, приключване и решаване на досъдебните производства, като се утвърждава тази положителна тенденция.

***2.3. Решени досъдебни производства от прокурор. Видове решения.***

*-* Решени са общо 3 016 броя досъдебни производства, от които до 1 месец са решени от прокурор 2 886 броя досъдебни производства, като през 2023 г. решените са общо 3 325, от които до 1 месец са решени от прокурор 3 182, през 2022 г. решените са общо 3 342 броя досъдебни производства, от които до 1 месец са решени от прокурор 3 198 броя досъдебни производства.

- Нерешени са 72 броя ДП в края на периода. През 2023 г. нерешените са били 123 броя досъдебни производства в края на периода, а през 2022 г. нерешените са 110 броя досъдебни производства*.*

*Видове решения по досъдебните производства:*

|  |  |  |  |  |  |
| --- | --- | --- | --- | --- | --- |
| *Година* | *Общо наблюдавани* | *Общо решени* | *Прекратени*  *вкл. по давност* | *Общо спрени* | *Внесени в съда ДП* |
| ***2024*** | ***4421*** | ***3016*** | ***2022*** | ***433*** | ***496*** |
| *2023* | *4689* | *3325* | *2235* | *505* | *541* |
| *2022* | *4582* | *3342* | *2105* | *516* | *669* |

Продължителността на досъдебната фаза, считано от образуване на досъдебното производство до решаването му от прокурор по същество с прекратяване или внасяне в съда, е:

- Общият брой на прекратените и внесени в съда досъдебни производства през 2024 г. е 1 275 броя, от които 658 досъдебни производства са приключени в срок до 8 месеца, 218 са приключени в срок до 1 година и 268 ДП са приключени в срок над 1 година. Над 2 години са приключени 131 броя досъдебни производства. Общият брой на прекратените досъдебни производства е намален спрямо 2023 г. и 2022 г.

- През отчетния период по давност са прекратени 1 243 броя досъдебни производства, като по едно от тях има лице, привлечено като обвиняем.

*-* Извън тези по давност са прекратени 779 досъдебни производства, от които срещу лица, привлечени като обвиняеми - 75 броя досъдебни производства и без привлечени обвиняеми лица - 704 броя досъдебни производства. Анализът на тези стойности сочи, че срещу известни извършители са прекратени немалка част от общо прекратените ДП. Причината за това се дължи на несъбиране на необходимия обем от доказателства за ангажиране на наказателна отговорност спрямо определено лице.

Другата причина се съдържа в естеството на някои от съставите в НК, които дават привилегия на дееца при извършване на определени действия от негова страна и водят до задължение за прокурора да прекрати производството. Такива са случаите на чл. 183 от НК (когато деецът плати дължимата издръжка); по чл. 323, ал.3 от НК (когато самоуправството бъде отстранено); по чл. 343, ал. 1, б. „а“ и “б“ от НК (когато пострадалият поиска прекратяване); в случаите по чл. 9, ал. 2 от НК (когато деянието е малозначително или неговата обществена опасност е незначителна) и други.

*-* През отчетния период няма прекратени досъдебни производства, внесени в съда по искане на обвиняемия /процедура по чл. 368-369 от НПК/.

- Спрени са 433 броя досъдебни производства, от които 339 броя – поради неразкриване на извършителя и 94 броя - на други процесуални основания.

- Възобновени са 149 броя досъдебни производства. Те имат дял от 34,41 % към общия брой на спрените ДП, което е много добра тенденция.

- Внесени в съда ДП: В съда са внесени 496 броя досъдебни производства, с 512 прокурорски акта по отношение на 573 лица.

Следващата таблица показва цифровите стойности на внесените в съда ДП:

|  |  |  |  |  |  |  |
| --- | --- | --- | --- | --- | --- | --- |
| *Година* | *Внесени в съда ДП* | *Внесени в съда прокурорски акта* | *Лица по внесените акта* | *Обвинителни акта* | *Споразумения* | *Предложение по чл.78а НК* |
| ***2024*** | ***496*** | ***512*** | ***573*** | ***306*** | ***147*** | ***59*** |
| *2023* | *541* | *549* | *610* | *339* | *149* | *61* |
| *2022* | *669* | *678* | *727* | *420* | *171* | *87* |

При анализа на тези стойности се наблюдава общо намаляване на показателите спрямо 2023г. и спрямо 2022г.

* Споразумението - 147 броя за 2024 г. ( при 149 броя за 2023 г. и 171 броя за 2022 г.) се утвърждава, като съществен способ за решаване на делата и постигане на осъдителна присъда. То има своите положителни черти – бързина на производството, стабилитет на съдебния акт, възстановяване на имуществените вреди на пострадалите лица.
* При обвинителните актове се наблюдава намаляване на броя спрямо 2023г. и 2022 г. Внесените 306 броя обвинителни акта са по отношение на 367 обвиняеми лица и по прокуратури се разпределят, както следва: Окръжна прокуратура - Монтана - 15 броя ОА, Районна прокуратура - Монтана - 291 броя ОА.
* Внесени са 59 броя предложения по чл. 78а от НК по отношение на 59 лица. През 2023 г. са внесени 61 броя предложение по чл.78а от НК, а през 2022 г. - 87 броя. Налице е тенденция към намаляване на изготвените и внесени в съда предложения по чл.78а от НК.

***Обобщаващи изводи за досъдебните производства:***

Сравнителните данни сочат, че е налице увеличаване на някои от съпоставяните основни показатели за 2024 г. в сравнение с 2023 г. и с 2022 г., а при други се забелязва известно намаляване.

* При наблюдаваните досъдебни производства е налице намаляване спрямо предходните два периода, а именно:

**4 421 броя за 2024 г.,** при 4 689 броя за 2023 г. и 4 582 броя за 2022 г.;

* При приключените досъдебни производства се наблюдава намаление спрямо 2023 г. и спрямо 2022 г:

**1 778 броя за 2024 г.,** при 1887 броя за 2023 г.и 2 282 броя за 2022 г.;

* При решените досъдебни производства е налице намаление спрямо 2023 г. и 2022 г: **3 016 броя,** при 3 325 броя за 2023 г. и 3 342 броя за 2022 г.
* При прекратените досъдебни производства се наблюдава тенденция на намаляване спрямо 2023 г. и спрямо 2022 г.:

**2 022 броя за 2024г.** при 2 235 броя за 2023г.и2 105 броя за 2022г;

* При спрените досъдебни производства е налице тенденция за намаляване в сравнение с предходните две години:

**433 броя за 2024г.** при 505 броя за 2023г**.** и516 броя за 2022 г ;

Най-много спрени досъдебни производства се отчитат през 2022г. - 516 броя.

* Внесените в съда досъдебни производства са намалели спрямо 2023 г. и спрямо 2022 г.: **496 броя за 2024 г.** (11,22 % от наблюдаваните), при 541 броя за 2023 г.(11,53 % от наблюдаваните) ипри 669 броя за 2022г.;
* При обвинителните актове е налице намаляване спрямо 2023 г. и 2022 г. Подобна тенденция се наблюдава и по отношение на обвиняемите лица:

**През 2024 г. са внесени 306 броя обвинителни актове,** а през 2023 г. са внесени 339 броя, а за 2022 г. са внесени 420 броя обвинителни актове, като е налице тенденцията към намаляване на броя на обвинителните актове и обвиняемите лица спрямо предходните две години.

* При предложенията по чл. 78а НК е налице тенденция на значително на броя намаляване спрямо 2023 г. и спрямо 2022 г.: **59 броя предложения /**1.96 % от решените ДП**/,** при 61 броя предложения за 2023 г. **/**1,83% от решените ДП/и при 87 броя за 2022 г. (2,6% от решените ДП);
* При споразуменията се забелязва тенденция към намаляване на броя в сравнение с 2023 г. и 2022 г. – 147 броя през 2024г. (4,88 % от решените ДП) , при 149 броя за 2023г. (4,48 % от решените ДП) и при 171 броя за 2022 г. (5,11% от решените ДП). Споразумението се е утвърдило, като рационален начин за приключване на наказателните производства с влязла в сила осъдителна присъда.
* Не е висок и броят на нерешените досъдебни производства -през отчетния период те са 72 броя (само 1,3 % от наблюдаваните ДП), като същите са се намирали при прокурор за решаване в рамките на законовия едномесечен срок.
* При някои сравнявани показатели, макар и през 2023 г. да е налице намаляване при съпоставката на абсолютните стойности, като относителен дял (процентно съотношение) е налице устойчивост и трайност на тенденциите, които се запазват и са приблизително еднакви през трите сравнителни отчетни периода.
* При други сравнявани показатели през 2024 година се забелязва увеличение спрямо 2023 г. и 2022 г.

Налагат се обобщаващи изводи за добра работа на прокуратурите от района на Окръжна прокуратура - Монтана по преписките и досъдебните производства по следствения надзор през отчетната 2024 година.

**II. СЪДЕБНА ФАЗА**

**1. Наказателно – съдебен надзор.**

* 1. ***Образувани, разгледани и решени от съда дела по внесените прокурорски актове:***

През отчетния период 01.01.2024 г.- 31.12.2024 г. в съдилищата в регион - Монтана са образувани по внесените прокурорски актове от Окръжна прокуратура - Монтана и Районна прокуратура - Монтана, с ТО - Лом и ТО - Берковица общо ***507 броя дела***.

През 2023 година са били образувани **552 броя дела.**

През 2022 година са били образувани общо **687 броя дела**.

От съпоставката е видно, че броят актове **е занижен и** *спрямо двата предходни периода.*

От съдилищата в региона по внесените прокурорски актове са решени общо **577 броя дела**, както следва: 374 броя *по обвинителни актове*, 146 броя *по предложения за споразумение*, 57 броя *по предложения по чл. 78а от НК.*

През 2023 година от съдилищата в региона по внесените прокурорски актове са били решени общо **661 броя дела**, както следва: 443 броя *по обвинителни актове*, 153 броя по *предложения за споразумение*, 65 броя *по предложения по чл. 78а от НК.*

През 2022 година от сдъдилищата в региона по внесените прокурорски актове са били решени общо **729 броя дела**, както следва: 460 броя по *обвинителни актове*, 176 броя по *предложения за споразумение* и 93 броя по *предложения по чл. 78а от НК.*

Съпоставката сочи на ***занижаване*** броя на решените дела и спрямо двата предходни периода. Прави впечатление намаляването на решените дела както по предложенията по чл. 78а от НК, така и по предложенията за споразумение, а също така и по обвинителните актове.

***Осъдени и санкционирани лица***

През 2024 година са осъдени и санкционирани **537 лица**, като с влязъл в сила съдебен акт **общо 538 броя лица.** Наказание лишаване от своода / ефективно/ е наложено на 88 лица, условна присъда е постановена спрямо 264 лица, пробация е наложена на 63 лица, глоба- на 138 лица.

През 2023 година са били осъдени и санкциониране **626 броя лица**, като с влязълв сила съдебев акт- **625 броя лица**.

През 2022 година са били осъдени и санкционвирани **699 броя лица**, като с влязъл в сила съдебен акт- **687 броя** лица.

Видно е, че броят на осъдените и санкционирани лица ***е занижен и*** спрямо двата предходни периода. По същия начин се слагат нещата и във връзка с осъдените лица с влязъл в сила съдебен акт**.**

* 1. ***Противоречива прокурорска и съдебна практика. Практическо приложение на съкратеното съдебно следствие.***

Прокурорите в региона по традиция провеждат регулярно срещи с разследващите органи, на които се обсъждат и въпроси, свързани със съдебното производство, връщането на делата и как да се събират повече и по-качествени доказателства. Стремежът, както е отбелязвано и в предходните доклади, е уеднаквяване на критериите , свеждане до възможния минимум на върнатите дела и гарантиране на по-горям брой осъдителни присъди и свеждане до минимум и на оправдателните такива.

По реда ва съкратеното съдебно следствие за отчетния период са постановени **34 броя осъдителни** присъда. За 2023 година са били **46 броя осъдителни** присъди. За 2022 година са били **41 броя осъдителни** присъди.

Броят ***е занижен*** и спрямо двата предходни периода.

**2. Постановени оправдателни присъди и върнати от съд дела.**

***2.1. Върнати от съда на прокуратурата дела:***

През 2024 година на прокуратурата са върнати общо **общо 16 броя дела**, при образуваните 507 броя - **14 броя** по внесените обвинителни актове **и 2 броя** по внесени предложения по чл. 78а от НК

През 2023 година на прокуратурата са били върнати **общо 18 броя дела** , при образуваните 552 броя - **12 броя** по внесените обвинителни актове, **3 броя** неодобрени споразумения и **3 броя** по внесени предложения по чл. 78а от НК.

През 2022 година на прокуратурата са били върнати също **общо 17 броя дела,** при образувани 687 броя – **12 броя** по внесените обвинителни актове, **4 броя** неодобрени споразумения и **1 брой** - по внесено предложгение по чл. 78а от НК.

Забелязва **се запазване** броя върнати на прокуратурата дела за отчетния период.

Върнатите дела на прокуратурата - 16 броя, съставляват 3,16 % спрямо образуваните 507 броя. За 2023 година са били 3, 0 % спрямо образуваните 552 броя. За 2022 година са били 2, 5 % .

Съпоставката сочи на *занижаване*  на върнатите дела спрямо предходните два периода. Въпреки това , на фона на образуваните и решени дела, не търпи промяна изводът, че прокурорите вършат много добре своята работа в рамките на досъдебното производство, бидейки господари на същото, като организират провеждането му по реда и при условията на НПК.

*Върнати дела спрямо предходни периоди по брой:*

|  |  |  |
| --- | --- | --- |
| **Година** | **ОП Монтана** | **РП Монтана** |
| **2024** | 0 | **16** |
| 2023 | 1 | 17 |
| 2022 | 2 | 15 |

Основните причини за връщане на делата се свеждат до възприето от съда становище за допуснати в хода на разследването съществени нарушения на процесуалните правила, най-често свързани с правото на обвиняемия на защита. Констатирани са единични пропуски при изготвянето на обвинителните актове, които са могли да бъдат избегнати при по-прецизна работа на прокурора.

По прокуратури и основания за връщане, делата за отчетния период се разпределят, както следва:

**Окръжна прокуратура- Монтана**

През 2024 година на Окръжна прокуратура - Монтана **не са връщани дела.**

**Районна прокуратура-Монтана:**

През 2024 година са върнати на прокурора общо **16 броя дела**, както следва: **14броя по внесени обвинителни** актове и **2 броя** по внесени предложения по чл. 78а от НК, както следва:

***13 броя*** за отстраняване на *процесуални нарушения* на основание чл. 249, ал. 2 от НПК/ ***т. 1 от Приложение № 5, раздел III/;***

***1 брой*** за констатирани *пропуски при изготвяне на обвинителния акт*, които са могли да бъдат избегнати при прецизна работа на прокурора/ ***т. 2 от Приложение № 5, раздел III***/;

***2 броя*** поради *липса* на основанията по чл. 78а от НК/ ***т. 5 от Приложение № 5, раздел III/.***

**Като обобщение могат да се направят следните изводи:**

* Най-честата причина и през този отчетен период за връщането на делата, както и в предходни отчетни периоди, са констатирани от съда допуснати на досъдебното производство *съществени процесуални нарушения*, довели до ограничаване процесуалните права на страните–  **13 броя дела** са върнати на това основание.
* Допуснати *пропуски при изготвяне* на обвинителния акт, които до голяма степен са очевидни и са могли да се избегнат при прецизна работа на прокурора е основание за връщане на **1 брой дело**/.

***2. 2. Оправдателни присъди - обща характеристика и съпоставка****.*

|  |  |  |  |
| --- | --- | --- | --- |
| ***ОПРАВДАНИ ЛИЦА С ВЛЯЗЪЛ В СИЛА***  ***СЪДЕБЕН АКТ*** | | | |
| година | ОП Монтана | РП Монтана | Общо |
| **2024** | **6** | **23** | **29** |
| 2023 | 2 | 12 | 14 |
| 2022 | 2 | 10 | 12 |

За отчетния период на 2024 година са влезли в сила **21 броя оправдателни** присъди. С влязъл в сила съдебен акт са оправдани **29 лица.** Съотношението спрямо внесените прокурорски актове е 4, 1 %, а спрямо решените дела- 3, 6%.

За 2023 година са влезли в сила **12 броя оправдателни** присъди и решения. С влязъл в сила съдебен акт са оправдани **14 лица.** Съотношението спрямо внесените прокурорски актове е било 2, 2 %, а спрамо решените от съда дела **1**, 8 % **.**

За отчетния период на 2022 година са влезли в сила също **12 броя оправдателни** присъди и решения. С влязъл в сила съдебен акт са оправдани **12 лица**. Съотношението спрямо внесените прокурорски актове е 1,75 % , а спрямо решените от съда дела – 1, 65 %.

Съпоставката сочи на *завишаване* броя на оправдателните съдебни актове и спрямо двата предходни периода.

Осъдените и санкционирани лица с влязъл в сила съдебен акт за 2024 година са  **538 броя.** Относитлният дял на оправдани спрямо осъдени лица е 5, 4 %.

Осъдените и санкционирани лица с влязъл в сила съдебен акт за 2023 година са били **625 броя** и така относителният дял на оправдани спрямо осъдени лица е бил 2, 6 % .

Осъдените и санкционирани лица с влязъл в сила съдебен акт за 2022 година са били **687 броя** и така относителният дял на оправдани спрямо осъдени лица е бил 1, 75%.

Забелязва се *завишаване* **броя оправдателните присъди** и **броя на оправданите лица** в съпоставка и с двата предходни периода.

***анализ на оправдателните присъди. обобщения***

**Окръжна прокуратура-Монтана**

През 2024 година за Окръжна прокуратура-Монтана са влезли в сила **4 (четири) броя оправдателни присъди**, с които са оправдани **6 /шест/** лица, както следва:

**1. По НОХД № 288/ 21 г. по описа на МОС/ *преписка №1439/19 г. по описа на МОП*** – Повдигнати са обвинения по ***чл. чл. 213а, ал. 3, т. 2 и 211, във вр. с чл. 210, ал. 1, т. 3 от НК*** спрямо едно лице- Л. В. К. Присъдата на МОС е оправдателна, подаден е въззивен протест. Достигнато е до потвърждаване на оправдателния съдебен акт на 11. 06. 24 г.

Оправдателната присъда се дължи на противоречива съдебна практика, свързана с тълкуването на закона, което не компрометира тезата на прокурора. Разсъждава се различно по обективните и субективни признаци от конкретните престъпни състави / ***т. 5 от Раздел II на Приложение № 5/;***

**2. По НОХД № 243/23 г. по описа на МОС/ *Преписка № 247/23 г. по описа на МОП*-** Повдигнато е обвинение на две лица,за престъпление по ***чл. 142, ал. 2, т. 2 от НК***. След оправдаване от МОС и подаване на въззивен протест, се е достигнало до окончателно потвърждаване на първоначално оправдателната присъда на 28. 12. 24 г.

Оправдателната присъда се дължи на противоречива съдебна практика, свързана с тълкуването на закона, което не компрометира тезата на прокурора – различно е виждането на прокуратурата и съда досежно приложението на чл. 9, ал. 2 от НК. / ***т. 5 от Раздел II на Приложение № 5/.***

**3. По НОХД 163/21 г.** по описа на МОС / ***Преписка № 191/20 г. по описа на МОП*** - Повдигнато е обвинение на едно лице за престъпление по **чл. 123, ал. 4 от НК**. Постановена е оправдателна присъда, следва въззивен протест и потвърждаване на опрадателния съдебен акт окончателно на 12.03.2024 г.

Оправдателната присъда се дължи на противоречива съдебна практика, свързана с тълкуването на закона, което не компрометира тезата на прокурора. Разсъждава се различно по обективните и субективни признаци от конкретния престъпен състав / ***т. 5 от Раздел II на Приложение № 5/;***

**4. По НОХД 116/22 г. по описа на МОС/ *Преписка № 1445/19 г. по описа на МОП* -** повдигнато е обвинение на две лица, за престъпление ***по чл. 248а, ал. 5 от НК*.** Първоначално от МОС **е постановена осъдителна** присъда, обжалвана, след което **въззивния съд е оправдал** лицата, а не е подаван касационен протест. Присъдата е в сила от 22. 04. 24 г.

Оправдателната присъда се дължи на противоречива съдебна практика, свързана с тълкуването на закона, което не компрометира тезата на прокурора. Разсъждава се различно по обективните и субективни признаци от конкретния престъпен състав –/ ***т. 5 от Раздел II на Приложение № 5/.***

**Районна прокуратура-Монтана**

През 2024 год. са в**лезли в сила** 18 ***/ одемнадесет/* *броя оправдателни присъди.*** Оправдани са 23 лица.

**1.1** **Оправдателна Присъда № 28 по НОХД № 164/2022 год. на РС – Берковица от 20.10.2023 год., в сила от 18.01.2024 год.**

НОХД № 164/2022 год. на РС - Берковица по внесен от РП - Монтана обвинителен акт срещу В. Г. Б.арболов ,за престъпление по чл. 343б, ал. 1 от НК.

С присъда по делото подсъдимият е признат за НЕВИНОВЕН по повдигнатото му обвинение. Присъдата е протестирана и потвърдена.

И двете съдебни инстанции са приели, че извършеното деяние не е доказано по безспорен и категоричен начин.

Оправдателната присъда се дължи в голяма степен на ***пропуски, грешки или пасивност при събиране на доказателствата в хода на досъдебното производство***, т. е. **по т. 2, раздел II от Приложение № 5.**

**1.2. Оправдателна присъда № 44 по НОХД № 211/2023 год. на РС – Лом от 07.11.2023 год.** **, влязла** **в сила от 31.01.2024 год.**

НОХД № 211/2023 год. по описа на РС - Лом е образувано по внесен обвинителен акт срещу Г.П.А., за престъпление по чл. 355, ал. 2 във връзка с ал. 1 от НК.

С присъда по цитираното НОХД подсъдимият е признат за НЕВИНОВЕН по повдигнатото му обвинение. Присъдата е протестирана и потвърдена с Оправдателно решение на ОС – Монтана.

И двете съдебни инстанции са приели, че деянието формално е осъществено, но същото е с толкова явно незначителна обществена опасност, че е малозначително по смисъла на чл. 9, ал.2 от НК.

Оправдателната присъда се дължи в голяма степен на ***пропуски, грешки или пасивност при събиране на доказателствата в хода на досъдебното производство*** акт, т.е. по **т. 2, раздел II от Приложение № 5.**

**1.3. Оправдателно решение № 177 по НОХД № 415/2023 год. на РС – Монтана от 21.06.2023 год., в сила от 31.01.2024 год.**

НОХД № 415/2023 год. на РС – Монтана е образувано по внесен обвинителен акт срещу Б.Б. А., за престъпление по чл. 354а, ал. 5 във връзка с ал. 3, т. 1, предл. 2 от НК.

С решение № 177 по НОХД № 415/2023 год. на РС – Монтана от 21.06.2023 год., Ангелов е признат за НЕВИНОВЕН по повдигнатото му обвинение. Решението е протестирано и потвърдено с Решение № 12 по ВНОХД № 255/2023 год. на ОС - Монтана от 31.01.2024 год.

Както първата съдебна инстанция, така и втората са приели, че по отношение на едното количество наркотично вещество, държано от обвиняемия липсват достатъчно доказателства за извършено деяние – да е държал наркотиците, а по отношение на останалото количество държано наркотично вещество – съдилищата са приложили разпоредбата на чл. 9, ал.2 от НК – че извършеното деяние е с ниска степен на увреждане на обществените отношения.

Оправдателната присъда се дължи в голяма степен на ***пропуски, грешки или пасивност при събиране на доказателствата в хода на досъдебното производство*** акт, т.е. **по т. 2, раздел II от Приложение № 5.**

**1.4. Оправдателно решение № 237 от 18.09.2023 год. по АНД № 501/2023 год. на РС – Монтана, в сила от 31.01.2024 год..**

АНД № 501/2023 год. на РС - Монтана е било образувано по внесено предложение за освобождаване от наказателна отговорност с налагане на административно наказание на обвиняемия П. И. П., по повдигнатото му обвинение за престъпление по чл. 354а ал. 5 във връзка с ал. 3 т. 1 от НК. С Решение от 18.09.2023 год. Районен съд – Монтана е признал обвиняемия за НЕВИНОВЕН.

Решението е протестирано и потвърдено с Решение № 15 по ВНОХД № 329/2023 год. на ОС – Монтана.

И двете съдебни инстанции са приели, че обвинението е останало недоказано по безспорен и категоричен начин

Според прокурора от РП – Монтана, отговарящ за „НСН“, Оправдателната присъда се дължи в голяма степен на ***пропуски, грешки или пасивност при събиране на доказателствата в хода на досъдебното производство***  т.е. по **т. 2, раздел II от Приложение № 5.**

**1.5. Оправдателна присъда № 52 по НОХД № 1495/2022 год. на РС – Монтана от 14.11.2023 год., влязла в сила от 01.02.2024 год.**

НОХД № 1495/2022 год. по описа на РС - Монтана е образувано по внесен от РП - Монтана обвинителен акт срещу В. Д. В., за престъпление по чл. 323, ал. 1 от НК.

С присъда по цитираното НОХД, подсъдимата е призната за НЕВИНОВНА по повдигнатото ѝ обвинение. Присъдата е протестирана и потвърдена с Оправдателно решение № 14 по ВНОХД № 371/2023 год. на ОС – Монтана.

И двете съдебни инстанции са приели, че обвинението не е доказано по безспорен и категоричен начин.

Оправдателната присъда се дължи в голяма степен на ***пропуски, грешки или пасивност при събиране на доказателствата в хода на досъдебното производство*** , т.е. по **т. 2, раздел II от Приложение № 5.**

**1.6. Оправдателна присъда по НОХД № 378/2023 год. на ОС – Монтана от 22.01.2024 год. и влязла в сила от 06.02.2024 год.**

НОХД № 26/2023 год. по описа на РС – Берковица е образуваноповнесен обвинителен акт срещу И. В. Г., за престъпление по чл. 355, ал. 2 във връзка с ал. 1 от НК.

С Присъда по НОХД № 26/2023 год. на РС – Берковица подсдимият е признат за **ВИНОВЕН** по повдигнатото му обвинение. Присъдата е обжалвана и с присъда от 22.01.2024 год. по ВНОХД № 378/2023 год., Окръжен съд - Монтана е признал Георгиев за НЕВИНЕН, като е приел, че същият е осъществил административно нарушение по Закона за здравето, за което му е наложил административно наказание глоба в размер на 1000,00 лева.

Оправдателната присъда се дължи на ***противоречива съдебна практика, промяна на доминиращата практика*** или други обстоятелства, свързани с тълкуването на закона, които не компрометират тезата на прокурора, внесъл обвинителния акт или поддържал обвинението, т.е. **по т.5, раздел II от Приложение № 5.**

**1.7. Оправдателна присъда № 260000 по НОХД № 378/2021 год. на РС – Враца от 23.01.2023 год. и влязла в сила от 16.02.2024 год.**

НОХД № 378/2021 год. е образувано по внесен обвинителен акт срещу М.Ц. Г., за престъпления по чл. 343б, ал. 2 във вр. с ал. 1 от НК и по чл. 345, ал. 2 във вр. с ал. 1 от НК.

С присъда по цитираното НОХД подсъдимият е признат за НЕВИНОВЕН по повдигнатите му обвинения. Присъдата е протестирана и потвърдена с Оправдателно решение на ОС – Враца. И двете съдебни инстанции са приели, че деянието по чл. 343б от НК е недоказано по несъмнен и категоричен начин, а обвинението по чл. 345, ал.2 от НК не е осъществено от обективна и субективна страна

Оправдателното решение се дължи на голяма степен на ***пропуски, грешки или пасивност при събиране на доказателствата*** в хода на досъдебното производство, т.е. **по т. 2, раздел II от Приложение № 5.**

**1.8. Оправдателна присъда № 4/19.02.2024 год. на МОС по ВНОХД № 21/2024 год. и влязла в сила от 05.03.2024 год.**

НОХД № 482/2022 год. по описа на РС – Лом е образувано по внесен обвинителен акт срещу М. И. Х., за престъпление по чл. чл. 206, ал. 5 във вр. с ал. 1 от НК.

С Присъда № по НОХД № № 482/2022 год. Подсъдимият е признат за ВИНОВЕН по повдигнатото му обвинение. Присъдата е обжалвана и с присъда от 19.02.2024 год. по ВНОХД № 21/2024 год., Окръжен съд - Монтана е признал Х. за НЕВИНОВЕН.

ОС – Монтана е приел, че повдигнатото обвинение на подсъдимия не е доказано по безспорен и категоричен начин, т.е. обвинението не доказано както от обективна, така и от субективна страна.

Оправдателната присъда се дължи в голяма степен на ***пропуски, грешки или пасивност при събиране на доказателствата*** в хода на досъдебното производство, т.е. по **т. 2, раздел II от Приложение № 5.**

**1.9. Оправдателна присъда № 4 по НОХД № 90/2020 год. на РС – Лом от 10.04.2023 год., в сила от 07.03.2024 год**.

НОХД № 90/2020 год. по описа на РС - Лом е било образувано по обвинителен акт Г. Т. Ч. , за престъпление по чл. 155, ал. 5, т. 2 във вр. с ал. 1 във вр. с чл. 155, ал. 3 във вр. с чл. 155, ал. 1 от НК.

С присъда по НОХД № 90/2020 год. РС – Лом е признал подсъдимия за НЕВИНОВЕН по повдигнатото му обвинение. Присъдата е протестирана и потвърдена с Оправдателно решение на МОС.

И двете съдебни инстанции са приели, че повдигнатото обвинение на подсъдимия не е доказано по безспорен и категоричен начин, т.е. обвинението не доказано както от обективна, така и от субективна страна.

Оправдателната присъда се дължи в голяма степен на ***пропуски, грешки или пасивност при събиране на доказателствата*** в хода на досъдебното производство, т.е. **по т.2, раздел II от Приложение № 5.**

**1.10. Оправдателна присъда № 40 по НОХД № 196/2023 год. на РС – Лом от 18.10.2023 год., в сила от 12.03.2024 год.**

НОХД № 196/2023 год. по описа на РС - Лом е било образувано по обвинителен акт срещу Г. Б. И., за престъпление по чл. 129, ал. 2, предл. 2, алт. 2 във вр. с ал. 1 от НК.

С присъда по делото, РС – Лом е признал подсъдимия за НЕВИНОВЕН по повдигнатото му обвинение, тъй като е приел, че обвинението е недоказано по безспорен и категоричен начин.

В хода на съдебното следствие съпругът на пострадалата е променял неколкократно показанията си относно механизма на получените увреждания на пострадалата;

Вещото лице не е поддържало заключението си по изготвената от него експертиза по досъдебното производство относно механизма на причиняване на телесните увреждания.

Против оправдателната присъда не е подаван протест.

Оправдателната присъда се дължи на събирането на ***нови доказателства в съдебната фаза,*** които не са могли да бъдат установени на досъдебното производството, т.е. **по т. 4, раздел II от Приложение № 5.**

**1.11**. **Оправдателна присъда № 32 по НОХД № 506/2022 год. на РС – Лом от 05.07.2023 год., в сила от 25.03.2024 год**.

НОХД № 506/2022 год. е било образувано по внесен обвинителен акт срещу П. Ф. М., за престъпление по чл. 323, ал. 1 от НК.

С присъда РС - Лом е признал подсъдимия за НЕВИНОВЕН по повдигнатото му обвинение. Присъдата е протестирана и потвърдена с Оправдателно решение № 44/25.03.2024 год. на МОС по ВНОХД № 306/2023 год.

И двете съдебни инстанции са приели, че извършеното деяние от субективна и обективна страна не съставлява престъпление от общ характер, респ. по чл. 323, ал.1 от НК, за каквото е внесен обвинителния акт.

Оправдателната присъда се дължи в голяма степен на ***неправилно квалифициране на деянието с обвинителния акт***, т.е. **по т. 1, раздел II от Приложение № 5.**

**1.12**. **Оправдателна присъда № 10 по НОХД № 477/2023 год. на РС – Лом от 08.02.2024 год., в сила от 23.02.2024 год.**

НОХД № 477/2023 год. е било образувано по внесен обвинителен акт рещу Д.Б. П. за престъпление по чл. 207, ал. 1 от НК.

С присъда РС - Лом е признал подсъдимата за НЕВИНОВНА по повдигнатото ѝ обвинение. Присъдата не е протестирана.

Съдът е, че в хода на съдебното следствие подсъдимата е заплатила стойността на присвоената вещ, в резултат на което я е признал за невиновна, оправдал я е по повдигнатото ѝ обвинение и ѝ е наложил административно наказание „Глоба“, като е приложил разпоредбата на чл. 218б, ал.1 от НК.

Оправдателната присъда се дължи на ***събирането на нови доказателства в съдебната фаза,*** които не са могли да бъдат установени на досъдебното производство, т.е. по т**. 4, раздел II от Приложение № 5.**

**1.13. Оправдателна Присъда № 4 по НОХД № 337/2021 год. на РС – Берковица от 27.02.2024 год., в сила от 13.03.2024 год.**

НОХД № 337/2021 год. е било образувано по внесен обвинителен акт срещу пет лица, за престъпление по чл. 195, ал. 1, т. 3 във вр. с чл. 194, ал. 1 във вр. с чл. 20, ал. 2 от НК.

Присъдата не е протестирана.

Съдът е приел, че извършеното деяние не е доказано по безспорен и категоричен начин, поради което е оправдал и петимата подсъдими.

Оправдателната присъда се дължи в голяма степен ***на пропуски, грешки или пасивност при събиране на доказателствата*** в хода на досъдебното производство, т.е. по **т. 2, раздел II от Приложение № 5.**

**1.14. Оправдателна Присъда № 7/12.03.2024 по НОХД № 203/2022 год., в сила от 28.03.2024 год.**

НОХД № 203/2022 год. е било образувано по внесен обвинителен акт срещу А. Р. Т. и К. В. Б., за престъпление по чл. 170, ал. 2, предл. 1 и предл. 3 във вр. с ал. 1 във вр. с чл. 20, ал. 2 във вр. с ал. 1 от НК.

Съдът е приел, че деянието не е осъществено от обективна и субективна страна.

Присъдата не е протестирана. Направено е предложение от наблюдаващия прокурор за възобновяване на наказателното производство, но е отказано такова.

Оправдателната присъда се дължи в голяма степен на ***неправилно квалифициране на деянието*** с обвинителния акт, т.е. по т**. 1, раздел II от Приложение № 5.**

**1.15**. **Оправдателна присъда № 18 по НОХД № 254/2023 год. на РС – Лом от 13.03.2024 год., в сила от 17.06.2024 год.**

НОХД № 254/2023 год. по описа на РС - Лом е било образувано по внесен обвинителен акт срещу Б. М. Л., за престъпление по чл. 144, ал. 3 вр. с ал. 1 вр. с чл. 26, ал.1 от НК.

С присъда № РС - Лом е признал подсъдимия за НЕВИНОВЕН по повдигнатото му обвинение. Присъдата е протестирана и потвърдена с Оправдателно решение на МОС по ВНОХД № 98/2024 год.

И двете съдебни инстанции са приели, че обвинението не е доказано по безспорен и категоричен начин – не са събрани достатъчно доказателства в подкрепа на обвинението.

Оправдателната присъда се дължи в голяма степен на ***пропуски, грешки или пасивност при събиране на доказателствата*** в хода на досъдебното производство, т.е. по **т. 2, раздел II от Приложение № 5.**

**1.16**. **Оправдателна присъда № 15 по НОХД № 538/2022 год. на РС – Лом от 21.02.2024 год., в сила от 22.07.2024 год.**

НОХД № 538/2022 год. по описа на РС - Лом е било образувано по внесен обвинителен акт срещу И. Г. Т., за престъпление по чл. 144, ал. 3 вр. с ал. 1 от НК.

С присъда по делото РС - Лом е признал подсъдимия за НЕВИНОВЕН по повдигнатото му обвинение. Присъдата е протестирана и потвърдена с Оправдателно решение на МОС.

И двете съдебни инстанции са приели, че извършеното деяние не съставлява престъпление от общ характер.

Оправдателната присъда се дължи в голяма степен на ***неправилно квалифициране на деянието с обвинителния акт,*** т.е. по **т. 1, раздел II от Приложение № 5.**

**1.17. Оправдателна присъда № 14 по НОХД № 1405/2023 год. на РС – Монтана от 14.03.2024 год., влязла в сила от 24.07.2024 год.**

НОХД № 1405/2023 год. по описа на РС - Монтана е образувано по внесен обвинителен акт срещу М. В. Т., за престъпление по чл. 198, ал. 1, предл. 1 във вр. с чл. 20, ал. 2 във вр. с ал. 1 от НК.

С присъда по цитираното НОХД, подсъдимият е признат за НЕВИНОВЕН по повдигнатото му обвинение. Присъдата е протестирана и потвърдена с Оправдателно решение на МОС.

И двете съдебни инстанции са приели, че обвинението не е доказано по безспорен и категоричен начин.

Оправдателната присъда се дължи в голяма степен на ***неправилно квалифициране на деянието с обвинителния акт*** т. е. по **т. 1, раздел II от Приложение № 5.**

**1.18. Оправдателна присъда № 46 по НОХД № 1483/2023 год. на РС – Монтана от 24.10.2024 год., влязла в сила от 09.11.2024 год.**

НОХД № 1483/2023 год. по описа на РС - Монтана е образувано по внесен обвинителен акт срещу К.Т. И., за престъпление по чл. 131, ал. 2, т. 3 във вр. с чл. 130, ал. 1 от НК.

С присъда по цитираното НОХД, подсъдимият е признат за НЕВИНОВЕН по повдигнатото му обвинение. Присъдата не е протестирана.

Съдът е приел, че обвинението не е доказано по безспорен и категоричен начин. В хода на съдебното следствие част от свидетелите са променили показанията си, с което са оборили обвинителната теза – част от свидетелите, на чиито показания се основава обвинението са се отрекли от показанията си, дадени на досъдебното производство и категорично отричат да са видели извършителя на деянието.

Оправдателната присъда се дължи на ***събирането на нови доказателства в съдебната фаза,*** които не са могли да бъдат установени на досъдебното производство, т.е. по **т. 4, раздел II от Приложение № 5.**

***Обобщен анализ на причините за постановяване на влезлите в сила и подробно посочени оправдателни присъди.***

През 2024 година, както и за предходните два отчетни периода, няма значими НОХД, които да са приключили с оправдателна присъда.

По начало причините за този неблагоприятен за прокуратурата изход по наказателните дела, се определят така: грешки и *пропуски, допуснати* *в досъдебното производство –* по 9 броя присъдина районните съдилище в региона се е достигнало до оправдателна присъда по тази причина; обстоятелства, настъпили *в съдебна фаза- представени нови доказателства* - през този отчетен период –3 броя оправдателни присъди са постановени по тази причина; *други* причини, които могат да бъдат и най-често са - промяна на доминиращата практика без компрометиране тезата на прокурора - 5 броя оправдателни присъди – 4 броя по дела на ОП-Монтана и 1 брой по дела на РП- Монтана, *различна интерпретация* на доказателствата- няма през настоящия отчетен период.

Причините за оправдателните актове на съда в регион – Монтана за отчетния период могат да бъдат обобщени така /по честота/:

***- Промяна на доминиращата практика, без компрометиране тезата на прокурора,*** свързана с различна интерпретация на доказателствата и противоречива съдебна практика – 5 броя оправдателни присъди са постановени поради тази причина.

***- Неправилно квалифициране на деянието в обвинителния акт*** - по тази причина по 4 съдебни акта- се е достигнало до оправдателен резултат.

***- Представяне на нови доказателства в съдебна фаза*** е причина за постановяването на 3 броя оправдателни присъди.

Не търпи промяна заявяваното и в предходни отчети за предишни периоди, че разследващите органи не винаги осигуряват пълнота на доказателствения материал, не винаги гарантират нужните обективност, всестранност и пълнота на разследването, допускат сериозни пропуски и нарушения на НПК при провежданите разпити и оформяне на протоколите и другите документи. Вярно е това, че наблюдаващият прокурор може и сам да извърши всички необходими процесуално-следствени действия, за да е сигурен, че след внасяне на обвинителния акт в съдебната фаза няма да настъпи съществена промяна, която да доведе до оправдателна присъда. Но при наличните му и други задачи, регламентирани в НПК , не е възможно да върши и работа, поначало регламентирана за други органи и присъща на същите. Не следва да се абсолютизира възведената в НПК възможност за прокурора да извършва сам нужните процесуално-следствени действия.

***2.3. Протести - въззивни и касационни. Относителен дял на уважените протести от разгледаните от съда. Протести срещу оправдателни присъди. Съпоставка и анализ.***

През 2024 година са подадени общо **17 броя протести**, от които **16 броя** *въззивни* и **1 брой** *касационен.*

През 2023 година са били подадени общо **26 броя протести**, от които- **25 броя** *въззивни* и **1 брой** *касационен*.

През 2022 година са били подадени общо **18 броя протести**, всички *въззивни.* Касационни няма подавани.

Съпоставката сочи на незначително *занижаване* на въззивните протести спрямо двата предходни. Касационните протести поначало се явяват рядкост.

**11 броя** от протеститеза 2024 година са срещи изцяло или частично оправдателни присъди**.** Относителният дял спрямо решените дела е 1, 9 %**.**

**15 броя** от протестите да 2023 година са били срещу изцяло или частично оправдателни присъди и решения**.** Относителният дял спрямо решените дела е 2, 3 %

**14 броя от протестите** за 2022 година са били срещу изцяло или частично оправдателни присъди и решения. Относителният дял спрлямо решените дела е 2, 08 %.

От съдилищата са разгледани **15 броя** протести/ в. т.ч. внесени в предходен перод/, като се *уважени* **2 броя**. Съотношението на уважените протести спрямо внесените е 18, 2 %.

От съдилищата през 2023 година са разгледани 14 броя протести/ в т.ч. внесени в предходен период/, като са *уважени* **3 броя**. Съотношението на уважените протести спрямо внесените е 11, 5%.

От съдилищата през 2022 година са били разгледани **15 броя протести /** в т. ч. внесени в предходен период/, като *са били уважени* **6 броя.** Съотношението на уважените протести спрямо внесените е 33, 3 %.

Анализът на данните сочи на  ***занижаване*** броя на уважените протести и спрямо двата предходни периода.

**3. Гражданско – съдебен надзор.**

***3.1. Състояние и организация на гражданско-съдебния надзор.***

През отчетния период прокурорите от Окръжна прокуратура - Монтана и от РП – Монтана, ТО - Лом и ТО - Берковица са продължили да осъществяват дейността си в защита на обществения и личен интерес в случаите, определени със закон. Във всички случаи, когато са сезирани или сами са установили предпоставките за предявяване на искове, прокурорите са реализирали правомощията си в тази насока. Организацията на работата по този надзор е свързана с останалите прокурорски надзори и почива на случайния принцип на разпределение на постъпващите материали и участието в съдебно заседание по граждански дела. Прокурорите участват активно в гражданските дела, с цел разкриване на обективната истина и защита на обществения интерес и този на отделните граждани.

Не са установени проблеми при прилагането на гражданските закони от прокурорите в региона.

За обема и обхвата на дейността на Окръжна прокуратура - Монтана и Районна прокуратура - Монтана, вкл. ТО - Лом и ТО - Берковица по гражданско - съдебния надзор сочат следните данни:

***3.2. Предявени искове от прокурора. Уважени и неуважени искове.***

През 2024 год. са били предявени 2 /два/ бр. искове от прокурор по ТЗ и ГПК, които са разгледани и уважени от съда. През 2023 год. също са били предявени 2 бр.искове, а през 2022 год. са били предявени 6 /шест/ бр. искове от прокурор, които са разгледани и уважени от съда.

Анализът сочи, че през 2024 год. е запазен броя на предявените искове от прокурор в сравнение с 2023 год., като е налице занижаване на броя на предявените искове от тези през 2022 год.

Предявените през 2024 год. искове от прокурорите в региона на Окръжна прокуратура - Монтана са:

* с правно основание чл.155, ал.1, т.3, във вр. с чл.154, ал.1, т.5 от ТЗ – прекратяване на търговско дружество – 1 брой, уважен.
* с правно основание чл.336, ал.1 от ГПК, във вр. с чл. 5 от ЗЛС (за

поставяне под запрещение) - 1 брой, уважен от съда.

През 2024 год. е разгледан и уважен от съда 1 брой иск, подаден от прокурор при РП – Монтана през 2023 год., с правно основание чл.132, ал.1, т.2, във вр. с чл.131, ал.1, пр. 1 от СК – за лишаване от родителски права.

***3.3. Участие в съдебни заседания по гражданско-съдебния надзор:***

През 2024 год. в съдебен район Монтана са образувани общо 244 бр. първоинстанционни граждански дела, от които 209 броя са решени.

Прокурорите в региона са взели участие общо в 279 бр. съдебни заседания по 239 броя граждански дела.

През 2023 год. в съдебен район Монтана са били образувани общо 172 бр. първоинстанционни граждански дела от които 148 бр. са били решени. Прокурорите в региона са взели участие общо в 217 бр. съдебни заседания по 168 бр. граждански дела.

През 2022 год. в съдебен район Монтана са образувани общо 172 бр. първоинстанционни граждански дела, от които 166 броя са решени. Прокурорите в региона са взели участие общо в 218 бр. съдебни заседания по 177 броя граждански дела.

Забелязва се увеличаване на участието по граждански дела на прокурор в сравнение с предходните 2023 год. и 2022 год.

Прокурорите от Окръжна прокуратура - Монтана са участвали в 6 /шест/ броя въззивни граждански дела – по чл.258 от ГПК, вр. с чл.132, ал.1, т.1 от СК – 1 брой; по чл.28 от ЗЗД - 1 брой, по чл.2, ал.1, т.3 от ЗОДОВ – 1 брой, по чл.248 от ГПК – 3 броя. Всички дела са разгледани и решени от съда.

Решени въззивни граждански дела по ЗОДОВ – 1 брой, приключило с осъждане на прокуратурата на РБ.

По материя разгледаните граждански дела са по: ЗСП, СК, ЗГР, ЗСУ, ЗЗД, ЗЛС, ТЗ и ЗОДОВ. Няма случаи граждански дела, провеждани с участието на прокурор, когато това е предвидено по закон, да са отлагани поради отсъствие на представител на прокуратурата.

Участието на прокурорите в съдебни заседания се отличава с активност при събиране на доказателства и даване на мотивирани заключения. В по - голямата си част становището на прокурора съвпада с решението на съда.

***3.4. Дейност по Закона за отнемане в полза на държавата на имущество, придобито от престъпна дейност.***

През 2024 год. прокурорите от региона са изпълнявали задълженията си съгласно Закона за противодействие на корупцията и за отнемане на незаконно придобитото имущество /ЗПКОНПИ/ и Инструкция № 513 от 11.03.2013 год. за реда и сроковете за осъществяване на взаимодействие между КПКОНПИ, ДАНС, МВР, органите към Министъра на финансите и Прокуратурата на РБ.

В изпълнение на задължението си по чл.110, ал. 1 от ЗПКОНПИ през отчетната 2024 година прокурорите от региона са изпратили **общо 135 броя уведомления до КПКОНПИ** /20 бр. за ОП – Монтана и 115 бр. за РП – Монтана/, за 2023 год. са били 41 броя, а за 2022 год. – 20 броя.

През отчетния период, както и за предходните два периода, няма образувани граждански дела по мотивирано искане на Комисията за противодействие на корупцията и за отнемане на незаконно придобитото имущество.

**4. Осъдителни решения срещу Прокуратурата на РБ на основание Закона за отговорността на държавата и общините за вреди. Изпълнение на индивидуални и общи мерки, във връзка с решенията на Европейския съд по правта на човека по дела срещу България.**

***Изготвени протести (жалби) – уважени и неуважени. Случаи на солидарна отговорност на прокуратурата и съда по дела за обезщетение за наложена мярка задържане под стража.***

По исковете с правно основание чл.2 от ЗОДОВ, по които Прокуратурата на РБ е ответник, прокурорите от съдебния район на ОС - Монтана проявяват необходимата процесуална активност. Стремят се в максимален обем да защитават интересите на Прокуратурата на РБ, като в тази насока посочват всички факти, на които основават исканията си и представят доказателства за тях.

През отчетния период прокурорите от региона на ОП - Монтана са участвали в 14 /четиринадесет/ броя първоинстанционни граждански дела с правно основание по чл.2, ал.1, т.3 от ЗОДОВ, по чл.2б, ал.1 от ЗОДОВ и по чл.2в, ал.1 от ЗОДОВ /10 бр. за РП – Монтана и 4 бр. за ОП – Монтана/. От тях са решени 9 броя дела /6 броя на РС и 3 броя на ОС/. По 7 бр. дела има постановени съдебни актове, с който ПРБ е осъдена да заплати обезщетения за причинени неимуществени и имуществени вреди / 6 бр. съдебни актове на РС и 1 бр. съдебен акт на ОС/. По 1 бр. дело производството пред съда /МОС/ е спряно /предявен иск по чл.2в, ал.1 от ЗОДОВ от лицето Чавдар Лазаров срещу РС – град Видин/, а по 1 бр. дело производството пред МОС е прекратено, като делото е изпратено на Адм.съд – Монтана по компетентност, с оглед разпоредбата на чл.1, ал.1 от ЗОДОВ.

Прокурорите от региона на ОП - Монтана са обжалвали решенията на съдилищата по 5 /пет/ броя първоинстанционни дела, приключили с осъждане на ПРБ /4 броя на РС и 1 брой на ОС/, като към момента е разгледана една от жалбите и същата не е уважена от въззивната инстанция, като е потвърдено решението на МРС. По четири от жалбите производствата пред съда не са приключили до края на отчетния период. По едно от делата не е депозирана въззивна жалба от прокурор при РП – Монтана, за което с мотивирано становище е уведомена ВКП.

Прокурорите от ОП - Монтана са участвали в общо 6/ шест/ броя въззивни граждански дела, които са решени от съда. От тях 1 /един/ брой дело е по ЗОДОВ, приключило с осъждане на прокуратурата на РБ в ОС –

Монтана. По същото не е подадена касационна жалба от прокурор при МОП, за което с мотивирано становище е уведомена ВКП.

Следователно през отчетния период е налице увеличение на броя на образуваните първоинстанционни граждански дела с правно основание чл.2 от ЗОДОВ, по които ответник е Прокуратурата на РБ в сравнение с предходните две години / за 2023 год. – образувани 6 бр. дела, а за 2022 год. – образувани 3 броя дела/.

През отчетната 2024 год. по 2 /два/ броя дела са влезли в сила решения срещу Прокуратурата на РБ по ЗОДОВ, по които са присъдени обезщетения на 2/две/ лица за причинени имуществени и неимуществени вреди, в размер на общо сумата от 8 150 лева /1 бр. са с правно основание чл.2, ал.1, т.3, пр.1 от ЗОДОВ – оправдан подсъдим и 1 бр.дело с правно основание чл.2, ал.1, т.3, пр.2 от ЗОДОВ – прекратено наказателно производство/.

През предходната 2023 год. по 6 /шест/ броя дела са влезли в сила съдебни решения срещу прокуратурата по ЗОДОВ, по които са присъдени обезщетения на 6 лица лица за причинени имуществени и неимуществени вреди, в размер на общо сумата от 92 400 лева /5 бр. дела са с правно основание чл.2, ал.1, т.3, пр.1 от ЗОДОВ – оправдан подсъдим и 1 бр.дело с правно основание чл.2, ал.1, т.3, пр.2 от ЗОДОВ – прекратено наказателно производство/.

През 2022 год. по 3 броя дела са влезли в сила съдебни решения срещу ПРБ по ЗОДОВ, по които са присъдени обезщетения за причинени имуществени и неимуществени вреди в размер на 17 000 лева.

Следва да се отбележи, че през отчетната година са влезли в сила две съдебни решения, с които е осъдена прокуратурата на РБ по ЗОДОВ, постановени през предходната 2023 год., но поради движение на същите между съдебните инстанции, с оглед обжалване на съдебните актове са влезли в сила през 2024 год.

В изпълнение на задълженията си и разпоредбите на ГПК, прокурорите от региона на Окръжна прокуратура - Монтана са депозирали своевременно отговор на исковите молби, с изложени възражения, както по основание, така и по размер на иска, представени са доказателства и са направени доказателствени искания. Прокурорите са участвали активно в хода на делата и са изложили подробни аргументи в пледоарията си.

През 2024 год., както и през предходните периоди, няма случаи на солидарна отговорност на прокуратурата и съда по дела за обезщетение за наложена мярка за неотклонение „Задържане под стража“.

От прокурорите в региона се работи по мерките за избягване на допускане на основания за осъдителни решения на Европейския съд по правата на човека в две насоки – провеждане на наказателно производство в разумен срок и избягване на осъдителни решения за прекомерна продължителност на задържане под стража.

По отношение на първата насока се следи в регистъра по чл.234, ал.8 от НПК - сроковете за провеждане на досъдебното производство от датата на повдигане на обвинение. Ежемесечно са проверявани тези производства, като са предприети конкретни мерки за приключването им в най - кратък възможен срок.

По отношение на втората насока се следи регистъра на лицата с наложени мерки за неотклонение „задържане под стража“, като разследването по тези досъдебни производства се провежда във възможно най - кратки срокове, а приключените досъдебни производства се решават по същество с приоритет пред другите производства.

По отношение на продължителността на мярката – задържане до 72 часа с постановление на прокурор винаги се следи за наличието на задържане за 24 часа по реда на ЗМВР, като този срок се отчита като задържане по смисъла на НПК, а наблюдаващият прокурор взема срок с максимална продължителност от 48 часа, като в рамките на този срок делото се внася за разглеждане от съдилищата в региона.

Всички прокурори самостоятелно се запознават с постановените срещу България съдебни актове, постановени от ЕСПЧ, но с оглед подобряване работата, уеднаквяване прокурорската практика, недопускане на неефективно разследване както от страна на разследващите органи, така и от наблюдаващите прокурори е необходимо да бъдат проведени обучителни мероприятия на тема: „Стандартите на Европейския съд по правата на човека за ефективно разследване, събиране и оценка на доказателствата“, „Извършване на проверки по преписки и разследване по досъдебни производства с предмет прояви на полицейско насилие“, престъпления срещу личността и др., по които е възможно разследването да се окаже затруднено и неефективно, според наложените от ЕСПЧ стандарти и по които би могло да бъдат предявени претенции срещу България в ЕСПЧ.

В обобщение може да се посочи, че през отчетната 2024 год., както и през предходните периоди, дейността на прокуратурата в регион Монтана се определя от работата по наказателните производства: фигурата на наблюдаващия прокурор, съсредоточаване усилията върху досъдебните производства, оказване на помощ и съдействие на органите на разследването, както и участието в съдебните производства по наказателните дела. Участието на прокурорите по граждански дела се свежда до тези, по които по закон участва прокурор. Проблеми при подготовката по делата не се наблюдават. Прокурорите участват активно по гражданските дела, като проявяват инициатива при събиране на доказателствата и дават задълбочени и обосновани заключения.

При тези обстоятелства е видно, че прокурорите в региона на Окръжна прокуратура - Монтана са участвали активно и отговорно по разглежданите граждански дела през настоящия отчетен период.

**5. Изпълнение на наказанията и други принудителни мерки.**

***5.1. Привеждане на присъдите в изпълнение – по лица.***

През отчетния период 01.01.2024 г. – 31.12.2024 г. в Окръжна прокуратура гр. Монтана и Районна прокуратура гр. Монтана са получени за изпълнение общо **286** присъди и споразумения, при 335 за 2023 г. и 384 за 2022 г.

От тях:

- наказание „доживотен затвор” – 1, при 0 за 2022 г. и 0 за 2021 г.;

- наказание „лишаване от свобода” – 104, при 135 за 2023 г. и 123 за 2022 г.

- наказание „лишаване от права“ по чл. 37, ал.1, т. 6 – 10 НК - 115, при 119 за 2023 г. и 142 за 2022 г.;

- наказание „пробация” – 73, при 80 за 2023 г. и 120 за 2022 г.;

- наказание „обществено порицание” – 11, при 26 за 2023 г. и 12 за 2022 г.;

Налице е тенденция за намаление на получените за изпълнение в региона на Окръжна прокуратура Монтана присъди и споразумения през 2024 г. – 286, в сравнение с 2023 г. (335) и 2022 г. (384) или в процентно изражение с 15% спрямо 2023 г. и с 25% спрямо 2022 г.

Налице е спрямо предходните години намаление на получените за изпълнение актове с наложено наказание „Лишаване от свобода”, като в сравнение с 2023 г. са с 31 акта по-малко или с 13%, а в сравнение с 2022 г. с 19 акта по-малко или 5%.

Спрямо предходната година се наблюдава намаление с 4,4% на получените за изпълнение актове с наложено наказание „Лишаване от права по чл. 37 ал. 1 т. 6 – 10 НК”, като в сравнение с 2023 г. са с 4 акта по-малко, а в сравнение с 2021 г. с 27 акта по-малко или с 20,1%.

Получените за изпълнение актове с наложено наказание „Пробация“ спрямо предходната година са намалели със 8,1%, като в сравнение с 2023 г. са със 7 акта по-малко, а в сравнение с 2022 г. - със 47 акта повече или с 40,2%.

Получените за изпълнение актове с наложено наказание „Обществено порицание“ спрямо предходната година са намалели със 58%, като в сравнение с 2023 г. са със 15 акта по-малко, а в сравнение с 2022 г. - със 1 акт по-малко или с 8,4%.

Анализът на данните сочи , че най-често налагано за съдебния район на ОП Монтана, е наказанието„лишаване от права по чл. 37, ал.1, т. 6 – 10 НК“ от получените за изпълнение по лица присъди и споразумения. На второ място остава преимуществено налаганото наказание „лишаване от свобода”, последвано от „Пробация” и на последно място е наказанието „Обществено порицание“.

От общия брой на присъдите и споразуменията, получени за изпълнение през 2023 г. (286), 277 бр. са приведени в изпълнение, като са изпратени от прокурора до органите по изпълнение (при 325 за 2023 г. и при 384 за 2022 г.), част от присъдите са изпратени за изпълнение по делегация. Съотношението на приведените в изпълнение съдебни актове спрямо получените е 97%.

През отчетния период в прокуратурите в региона е постановено 1 бр. отлагане на наказанието „лишаване от свобода“ на основание чл. 415 от НПК, като през предходните 2023 г. са отложени 2 бр. наказания, а през 2022 г. не е постановявано отлагане на наказанието по реда на чл. 415 от НПК.

Към края на отчетния период не са налице неприведени в изпълнение присъди, за сравнение през предходната 2023 г. са били останали неприведени в изпълнение 3 бр. присъди с наказание „лишаване от свобода“ и 1 бр. присъда с наказание „лишаване от права по чл. 37, ал.1, т. 6 – 10 НК“.

От общия брой на присъдите и споразуменията, приведени в изпълнение (изпратени от прокурора до органите по изпълнение) през 2023 г., реално са приведени в изпълнение по лица (с получени потвърждения за начало на изпълнението по привеждане на присъдата) - 275 бр., при 350 за 2023 г. и при 350 за 2022г.

От получените общо 286 съдебни акта по лица с наложени наказания реално са приведени в изпълнение актове срещу 275 лица или малко над 96 %.

Като проблем следва да се отчете налагането и изпълнението на принудителна административна мярка „Забрана за напускане на пределите на Република България” по отношение на лицата, спрямо които не е влязла в сила ефективна осъдителна присъда. В рамките на Европейския съюз не се прилага граничен контрол, а напускащите страната лица в посока страна от ЕС се проверяват по метода „Анализ на риска”, което позволява на лица с ефективни осъдителни присъди да напускат страната, което от своя страна изисква обявяването им за ОДИ и издаване ЕЗА, а това води до неминуемо забавяне изпълнението на влезлите в сила присъди.

***5.2. Контрол по изпълнение на присъдите - по лица. Принудителни мерки.***

През 2024 г. от Окръжна прокуратура - Монтана и районните прокуратури от региона са внесени 21 предложения за групиране на наказанията по реда на чл. 306 НПК (при 17 за 2023 г. и 21 за 2022 г.). От тях уважени са 17 броя (при 15 бр. за 2023 г. и 19 бр. за 2022 г.). Неуважени са 3 бр. предложения (срещу 1 бр. за 2023 г. и 2 бр. за 2022 г.) и 1 бр. предложение не е разгледано до края на отчетния период.

За отчетния период, както и за предходните 2023 г. и 2022 г., най–активна във връзка с производствата по групиране на наказанията е била Районна прокуратура Монтана, като е внесла 17 предложения по реда на чл. 306 НПК.

Броят на уважените предложения е показателен за правилността и обосноваността на предложенията. Уважените предложения са 81% от внесените в съда.

Горепосочените данни дават основание да се направи извод, че в Окръжна прокуратура гр. Монтана и Районна прокуратура гр. Монтана стриктно е спазвано Указанието за дейността на прокуратурата по надзора върху изпълнение на наказанията и други принудителни мерки, утвърдено със заповед на главния прокурор на Република България № РД-02-19/03.10.2022 г. Изпълнението на задълженията на прокурорите, осъществяващи дейност по изпълнение на наказанията, по внасяне на предложения за групиране по реда на чл.306 НПК и участие в съдебни заседания по такива производства, е от съществено значение за недопускане на неоснователно задържане над срока на лишаване от свобода по определените наказания.

За отчетния период в Окръжна прокуратура – Монтана не са изготвяни предложения по чл. 70 и чл. 71 НК, както и по чл. 437 и сл. от НПК.

За отчетния период не са постановени прекъсване на изпълнението на наказание „лишаване от свобода” от окръжния прокурор на ОП Монтана по реда на чл. 448 НПК.

Общият брой на незадържаните лица по изпратените за изпълнение присъди „лишаване от свобода” е 6, като 5 лица са осъдени в предходни периоди. За незадържаните лица, за които са налице основанията на чл. 36, ал. 1 от ЗЕЕЗА, са издадени европейски заповеди за арест и неиздирените за изпълнение на присъди лица са обявени за общодържавно издирване от МВР. Налице е тенденция през отчетния период за намаляване на останалите непреведени в изпълнение присъди, по този показател спрямо 2023 г. (5 лица) и 2022 г. (6 лица). Причините за това влезлите в сила присъди и определения за одобряване на споразумения да не бъдат приведени от прокурора в изпълнение са идентични с тези от предходните отчетни години: осъдените лица са напуснали местоживеенето си и не са установени, за да бъдат задържани за изпълнение на присъдата или е отказана екстрадиция от страните по местоживеене.

През отчетния период прокурорите са участвали в 36 бр. съдебни заседания по 31 бр. производства във връзка с изпълнение на наказанията (при 54 заседания по 44 съдебни производства за 2023 г. и 53 заседания по 40 съдебни производства за 2022 г.).

Налице е през отчетната година тенденция на намаление спрямо предходните отчетни години, както на производствата във връзка с изпълнение на наказанията, така и на съдебните заседания във връзка с тези производства.

***5.3. Принудителни мерки.***

През периода 01.01.2024 г. – 31.12.2024 г. в прокуратури от региона на Окръжна прокуратура гр. Монтана са били наблюдавани общо 125 преписки за налагане на принудителни медицински мерки, от които 114 новообразувани (срещу 110 за 2023 г. и 84 за 2022 г.). Внесени са 75 предложения и искания в съда (88 за 2023 г. и 54 за 2022 г.). Разгледани са от съда 74 предложения и искания, от които са уважени 49. Прекратени са от съда производствата по 25 предложения и искания. Прокурорите са участвали в 161 (през 2023 г. – 187, а през 2022 г. – 101) съдебни заседания по предложения за налагане на принудителни медицински мерки.

Сравнението на данните за последните три години позволява да се направи извод за тенденция за увеличение с 3,5% броя на преписките за налагане на принудителни медицински мерки спрямо 2023 г. и увеличение с 26,4% спрямо 2022 г.

III. ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА МЕХАНИЗМА ЗА СЪТРУДНИЧЕСТВО И ПРОВЕРКА. СПЕЦИАЛЕН НАДЗОР И НАКАЗАТЕЛНИ ПРОИЗВОДСТВА, ОБРАЗУВАНИ ЗА НЯКОИ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС, ВКЛЮЧИТЕЛНО НАБЛЮДАВАНИ ОТ ВСС.

Със Заповед № РД-02-16 от 21.07.2023 г. на Главен прокурор на Република България е отменено Указание за специален надзор, утвърдено със Заповед № РД-02-02 от 05.01.2021 г. на главния прокурор, с което се преустановяват ангажиментите по наказателни производства, взети на специален надзор.

**1.Дела, образувани за престъпления, свързани с организираната престъпност.**

През 2024 год. в Окръжна прокуратура Монтана, в следствие на закриване на Специализираната прокуратура и във връзка с извършени разработки на структурите на МВР са наблюдавани общо 8 бр. досъдебни производства, свързани с организираната престъпност.

В сравнение, през 2023 год. са били наблюдавани общо 6 бр. ДП, свързани с организирана престъпност, а през 2022 год. са наблюдавани общо 5 бр. ДП за този вид престъпления.

От така наблюдаваните досъдебни производства са решени 3 бр. ДП.

На производство са останали 5 бр. неприключени досъдебни производства, представляващи 62.5% от общо наблюдаваните .

През периода на 2024 г. в Окръжна прокуратура – Монтана има 3 бр. новообразувани досъдебни производство за престъпления, свързани с организираната престъпност, представляващи 37.5 % от общо наблюдаваните.

Така наблюдаваните досъдебни производства са с фактическа и правна сложност, като по неприключените към края на периода са извършени необходимите процесуално следствени действия и предстои приключване на същите.

За отчетния период няма внесени в съда ДП, няма осъдени и оправдани лица.

**2. Дела, образувани за корупционни престъпления в региона на ОП Монтана.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Година** | **Наблюдавани ДП** | **Новообразувани ДП** | **Приклю**  **чениразслед**  **вания** | **Реше-**  **ни ДП** | **Проку-**  **рорски актове, внесени в съда** | **Преда**  **дени на съд лица** | **Върнати от съда ДП** | **Осъде-**  **ни лица с влязъл в сила съд. акт** | **Оправдани лица с влязъл в сила съд. акт** |
| **2024** | **73** | **15** | **38** | **40** | **5** | **7** | **0** | **3** | **0** |
| **2023** | **104** | **54** | **51** | **51** | **3** | **3** | **0** | **6** | **1** |
| **2022** | **68** | **34** | **20** | **25** | **9** | **9** | **0** | **8** | **2** |

През отчетния период са наблюдавани общо 73 бр.ДП, образувани за корупционни престъпления, като в сравнение през 2023 год. същите са били 104 бр. ДП , а през2022 год. са наблюдавани общо 68 бр. ДП/.

Новообразуваните 15 бр. ДП съставляват 20.54%/ в сравнение с 2023 год. - 54%/ и в сравнение с 2022 год., когато са 50% / от общо наблюдаваните през периода 104 бр. ДП за корупционни престъпления.

Разследването е приключило по 38 бр.ДП / при 51 бр. ДПза 2023 год. и 20 бр. ДП за 2022 г. / , които съставляват 52.0 % от общо наблюдаваните ДП. От тези наказателни производства няма приключени извън законовите срокове. Няма приключени дела от тази категория извън законовите срокове и през предходните две години.

С неприключено разследване в края на отчетния период са общо 32 бр. ДП, представляващо 43.83 % от общо наблюдаваните,като всички са в законовите срокове, както е било и през предходните две години.

През периода са прекратени 28 бр. ДП / при 47 бр.ДП за 2023 год. и при 14 бр. ДП за 2022 г. /, което представлява 38.35 % от общо наблюдаваните.

Внесените в съда с прокурорски актове са 5 бр.ДП / при 3 бр. ДП за 2023 год. при 9 бр.ДП за 2022 г. /. Същите съставляват 12.5 % от общо решените досъдебни производства.

От тях с обвинителен акт са внесени през периода 2 бр.ДП, срещу 4 лица, 2 бр. споразумения срещу 2 лица и 1 бр. предложение по чл. 78а от НК срещу 1 лице..

Осъдени с влязъл в сила съдебен акт са 3 лица/ при 6 лицаза 2023 год. и при 8 лица за 2022 год. /.Няма оправдани лица с влязъл в сила съдебен акт по обвинения за този вид престъпления през отчетния период .

През периода на 2024 год. няма върнати от съда дела, като в сравнение през 2023 год. и 2022 г. също няма върнати от съда дела.

Резултатност:

решени ДП спрямо наблюдаваните – 54.79%/ при 51%за 2023 г. и при 36.76% /;

внесени в съда ДП спрямо решените – 12.5%/ при 5.88%за 2023 г. и при 32% за 2022 г. /;

върнати от съда дела спрямо внесените прокурорски актове – 0.0% (при 0.0% за 2023 г. и при 0.0% за 2022).

осъдени лица спрямо лицата по внесените в съда прокурорски актове – 42.85% / при 200% за 2023 г.и при 88.88% за 2022г. /.

Оправдани лица- няма.

Видове наказания на осъдените лица – относителен дял спрямо общия брой определени от съда наказания:

• „лишаване от свобода” с ефективно изтърпяване на наказанието – - 0/ при 0 за 2023 г. и 1 лице за 2022 г. /;

• „лишаване от свобода” с отлагане на изтърпяването за определен от съда изпитателен срок – 2 лица , представляващо 66.66%/ при 5 лица, представляващо 83.33%за 2023 г. при 62.5% за 2022 г. / от общо осъдените лица

• пробация – няма

• глоба – 1 лице .

През отчетния период се наблюдава тенденция за намаляване броя на наблюдаваните досъдебни производства,намаляване на новообразуваните и намаляване на броя на решените досъдебни производства в сравнение с предходни периоди.

Има увеличение на внесените в съда актове спрямо 2023 г.. За разследването на ДП, водени за корупционни престъпления, е характерно, че отнемат много повече време и усилия в сравнение с другите ДП, отличават се с фактическа и правна сложност, поради което винаги се налага удължаване на срока на разследването по тях.

Налице е тенденция липса на правдани лица за 2024 год., в сравнение с 2023 год. когато е оправдано едно лице и 2022 год. когато са оправдани две лица.

На 2 лица са налагани наказания „лишаване от свобода“ при условията на чл. 66 от НК,като са наложени и по отношение на 2 лица наказание глоба , тъй като същите са били с чисто съдебно минало и добри характеристични данни.

**3. Изпиране на пари.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Година | Наблю  давани ДП | Новообразува  ни ДП | Приключени разследвания | Решени ДП | Проку  рорски актове, внесени в съда | Преда  дени на съд лица | Върна  ти от съда ДП | Осъдени лица с влязъл в сила съдебен акт | Оправ  дани лица с влязъл в сила съдебен акт |
| **2024** | **8** | **1** | **2** | **3** | **0** | **0** | **0** | **0** | **0** |
| **2023** | **9** | **4** | **2** | **2** | **1** | **1** | **0** | **0** | **0** |
| **2022** | **4** | **2** | **0** | **0** | **0** | **0** | **0** | **0** | **0** |

През отчетния период на 2024 год. в Окръжна прокуратура Монтана са наблюдавани общо 8 бр.ДП, свързани с изпиране на пари за престъпления по чл. 253 а.1,2 и 3 от НК. В сравнение през 2023 год. наблюдавани общо 9 бр. досъдебни производства за този вид престъпления, а през 2022 год. са наблюдавани 4 бр. ДП., свързани с изпиране на пари.

От така наблюдаваните досъдебни производства, 1 бр. ДП е новообразувано, като съставлява 12.5% от общо наблюдаваните дела.

През отчетния период е приключено 1 бр. ДП, като са решени 2 бр. ДП,от които 1 бр. прекратено и 1 бр. изпратено по компетентност.Няма внесени в съда дела, като така няма върнати дела и оправдани лица.

В сравнение през 2023 год. в съда е внесено 1 бр. ДП срещу 1 лице.

Срочност на разследването:

Разследването не е приключило по 3 бр. ДП, същото се провежда в законовите срокове.

Резултатност:

През отчетната 2024 год. няма внесено в съда досъдебно производство, свързано с този вид престъпления.

Няма и осъдени и санкционирани лица по дела за пране на пари.

Следва да бъде подчертан фактът, че разследването по делата за „изпиране на пари” се отличава с изключителна сложност и обемност на събирания доказателствен материал, необходим за доказване на престъпно деяние, което изисква продължителен период от време,изискване на множество информация, която следва да се анализира и множество експертизи.

**4. Дела с предмет – имущество и/или средства от фондове, принадлежащи на Европейския съюз или предоставени от ЕС на Българската държава.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Година | Наблю  давани ДП | Новообра  зувани ДП | Приключени | Решени ДП | Проку  рорски актове, внесени в съда | Преда  дени на съд лица | Върнати от съда ДП | Осъде  ни лица с влязъл в сила съдебен акт | Оправ  дани лица с влязъл в сила съд. акт |
| **2024** | **5** | **1** | **1** | **2** | **0** | **0** | **0** | **0** | **0** |
| **2023** | **10** | **2** | **6** | **6** | **0** | **0** | **0** | **0** | **0** |
| **2022** | |  |  |  |  |  |  |  |  |  | | --- | --- | --- | --- | --- | --- | --- | --- | --- | | **12** | **3** | **3** | **2** | **0** | **0** | **0** | **0** | **0** | | **3** | **4** | **5** | **2** | **3** | **0** | **0** | **0** |

През отчетния период на 2024 год. в Окръжна прокуратура Монтана са наблюдавани общо 5 бр. досъдебни производства с предмет имущество и/или средства от фондове, принадлежащи на ЕС или предоставени от ЕС на българската държава.

В сравнение, през 2023 год. са били наблюдавани 10 бр. ДП за този вид престъпления, а 2022 год. в региона на Окръжна прокуратура са наблюдавани общо 12 ДП с предмет имущество и/или средства от фондове, принадлежащи на ЕС или предоставени от ЕС на българската държава.

От така наблюдаваните 5 бр.ДП, 1 бр. е новообразувано. Приключени към края на периода е 1 бр. ДП. От прокурора са решени общо 2 бр. досъдебни производства, от които 1 бр. е прекратено и 1 бр. изпратено по компетентност.

Няма внесени в съда прокурорски актове, като така също няма осъдени и оправдани лица.

В края на периода са останали неприключени 3 бр. досъдебни производства.

Налице е тенденция за значително намаляване на наблюдаваните ДП за този вид престъпления, намаляване броя на решените и намаляване броя на внесените в съда прокурорски актове в сравнение с предходните две години, предвид обстоятелството,че голяма част дела за този вид престъпления се разследват от Европейската прокуратура.

**5. Данъчни престъпления.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Год. | Наблюдавани ДП | Новообразувани ДП | Приключени разследвания | Решени ДП | Проку  рорски актове, внесени в съда | Предадени на съд лица | Върнати от съда ДП | Осъдени лица с влязъл в сила съд. акт | Оправдани лица с влязъл в сила съд. акт |
| **2024** | **53** | **21** | **19** | **22** | **1** | **1** | **0** | **2** | **0** |
| **2023** | **62** | **22** | **27** | **31** | **4** | **4** | **0** | **6** | **0** |
| **2022** | **61** | **24** | **27** | **26** | **8** | **8** | **0** | **6** | **1** |

Срочност на разследването:

За отчетния период на 2024 год. в Окръжна прокуратура Монтана са наблюдавани общо 53 бр. ДП за данъчни престъпления/ в сравнение с 2023 год. когято са наблюдавани общо 62 ДП, а през 2022 год. 61 бр.ДП за този вид престъпления/.

Новобобразуваните 21 бр. ДП представляват 39.62 % от общо наблюдаваните за този вид престъпления.

Разследването е приключило по 19 бр.ДП / при 27 бр.ДПза 2023 год. и при 24 бр.за 2022 год. /, като от тях няма приключени извън законовите срокове, както е било и през предходните години.

С неприключено разследване в края на отчетния период са останали 31 бр. ДП / при 31 бр.ДП за 2023 год. и 33 бр.ДП за 2022 г. /, като няма такива, които са извън сроковете за разследване, както и през предходните две години.

През периода на 2024 г. решени общо 22 бр. ДП, като са прекратени 17 бр. ДП за данъчни престъпления. Спрени е 1 бр. ДП. Внесени в съда са 1 бр. ДП срещу 1 лице .

За периода намя върнати от съда дела и няма оправдани лица с влязла в сила присъда.Осъдени са 2 бр. лица, като са наложени три наказания както следва:

* Лишаване от свобода ефективно - 1 лице.
* Лишаване от свобода условно - 1 лице и
* Глоба - 1 лице.

Резултатност:

- решени ДП спрямо наблюдаваните – 41.50%/ при 50 % за 2023 год. и при 42.62% за 2022г. /;

- внесени в съда прокурорски актове спрямо решените – 4.54% /при 12.90% за 2023 год. и при 30.76% за 2022 г./;

- върнати от съда ДП – няма /0%/, за 2023 г./0%/ и 2022 год./0%/ също няма;

- осъдени лица спрямо лицата по внесените в съда прокурорски актове – за периода са осъдени 2 лица с влязла в сила присъда, като в сравнение през 2023 год. и 2022 год. са осъдени с влязъл с сила съдебен акт по 6 лица.

За периода няма оправдано лице с влязъл в сила съдебен акт,като за 2023 год. също няма, а през 2022 год. е оправдано 1 лице .

Видове наказания на осъдените лица – относителен дял спрямо общия брой определени от съда 6 бр.наказания:

* „лишаване от свобода” с ефективно изтърпяване на наказанието – 1 лице.
* „лишаване от свобода” с отлагане на изтърпяването за определен от съда изпитателен срок –1 лице ;
* пробация – няма ;
* глоба -1 лице ;
* други наказания – няма

При така представените стойности и съотношения следва да се отбележи, че е налице незначително намялавене на броя на наблюдаваните и новообразуваните дела за данъчни престъпления през отчетната 2024 год. спрямо предходните две години, както и намаляване броя на лицата, осъдени с влязла в сила присъда за този вид престъпления.

**6. Дела, образувани за престъпления, свързани с изготвяне, прекарване в обръщение и използване на неистински и преправени парични знаци и банкови карти. Решения на прокурора и съда по тях.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Год. | Наблю-давани ДП | Новооб-  разувани ДП | Приключени разследвания | Реше-ни ДП | Проку-рорски актове, внесени в съда | Преда-дени на съд лица | Върнати от съда ДП | Осъде-ни лица с влязъл в сила съд.акт | Оправд. лица с влязъл в сила съд. акт |
| **2024** | **59** | **27** | **39** | **39** | **4** | **4** | **0** | **4** | **0** |
| **2023** | **52** | **20** | **28** | **28** | **10** | **11** | **0** | **7** | **0** |
| **2022** | **42** | **16** | **21** | **22** | **2** | **2** | **0** | **2** | **0** |

През 2024 год. в Окръжна прокуратура Монтана са наблюдавани общо 59 бр.ДП, свързани с изготвяне, прекарване в обръщение и използване на неистински и преправени парични знаци и банкови карти.

В сравнение с 2023 год., тогава в Окръжна прокуратура Монтана са наблюдавани общо 52 бр.ДП, свързани с изготвяне, прекарване в обръщение и използване на неистински и преправени парични знаци и банкови карти.

В сравнение с 2022 год., тогава са наблюдавани общо 42 бр.ДП, а през 2021 год. са били наблюдавани 42 бр. ДП , свързани с изготвяне, прекарване в обръщение и използване на неистински и преправени парични знаци и банкови карти.

Новообразуваните 27 бр. ДП за този вид престъпления през отчетния период съставляват 45.76% / при 38.46% за 2023 год. и при 38.09 % от общо наблюдаваните 42 ДП за 2022 год./.

Тенденцията е към увеличаване на наблюдаваните производства за тези престъпни посегателства и увеличаване броя при новообразуваните спрямо предходната година. Намален е броят на внесените в съда дела и осъдените лица в сравнение с предходната година поради неразкиване извършителите на престъпленията. Положителна характеристика е липсата на върнати дела от съда и на оправдани лица.

Структурно разпределение на наблюдаваните ДП по състави на престъпленията:

- за прокарване в обръщение на подправени парични или други знаци или платежни инструменти /чл. 244 НК/ – 9 ДП, като 5 бр. са новообразуван 5 бр.,приключени са 5 бр. от които са прекратени 4 бр. и 1 бр. е внесено в съда.

- за използване на платежни инструменти или данни от платежен инструмент без съгласието на титуляра/чл. 249 НК/ – 49 ДП, от тях 21 ДП са новообразувани; Приключени са 33 ДП, като в края на периода са останали неприключени 16 бр. ДП. Решени са общо 33 бр. ДП, от които са спрени 19 бр. ДП, прекратени са 9 бр. ДП. В съда са внесени 3 прокурорски акта срещу 3 бр. лица.

През отчетния период от общо наблюдаваните преобладаващи са досъдебните производства за престъпления по чл. 249 от НК/49 бр.ДП/ –83.05% от наблюдаваните и за престъпления по чл. 244 от НК/ 9 бр.ДП/ – 15.25%.

Резултатност:

- Решени от прокурора са общо 39 бр.ДП, представляващи 66.10% /при 28 бр. ДП за 2023 г., представляващи 53.84% и при 52.38% за 2022 год./.

Налице е тенденция за увеличаване на този вид досъдебни производства, като са решени повече в сравнение с предходната година ДП, като е намален броя на внесените дела в съда с прокурорски актове в сравнение с предходни периоди, съгласно отразеното в таблицата по-горе. Това се дължи на неразкриване авторството на деянието при извършеното разследване.

И през отчетния период липсват досъдебни производства, приключени извън законовите срокове, както е било и в предходните години.

През периода са спрени общо 22 бр. ДП , представляващи 37.28% от общо наблюдаваните /при 9 бр. ДП за 2023 г. и при 8 бр. ДП за 2022 г./.

По същите не са установени извършителите на престъплението.

Прекратени са общо 13 бр. ДП, представляващи 22.03 % от наблюдаваните.

В съда са внесени общо 4 прокурорски акта срещу 4 лица, като от тях с обвинителен акт 3 ДП и 1 бр. ДП със споразумения за периода. Внесените в съда прокурорски актове представляват 6.77 % от общо наблюдаваните ДП и 10.25 % от общо решените.

С неприключено разследване в края на отчетния период са 20 бр. ДП /при 24 бр.ДП за 2023 г. и при 20 бр. ДП за 2022 год./, които са в законов срок, както е било и в двата сравнителни периода.

В обобщение относно резултатността на прокурорската работа през отчетния период за 2023 г., сравнен с периодите 2022 г. и 2022 г., се налагат следните процентни съотношения:

• решени ДП спрямо наблюдаваните – 66.10%/53.84%/ 52.38 % /;

• внесени в съда ДП спрямо решените – 10.25%/35.71%/9.09 % /

• осъдени лица спрямо предадените на съд –100%/63.63%/100 % /.

През периода са внесени в съда общо 4 прокурорски акта срещу 4 лица, като с влязла в сила присъда през периода са осъдени общо 4 лица.

Видове наказания на осъдените лица – относителен дял спрямо общия брой определени от съда наказания:

* „лишаване от свобода” с ефективно изтърпяване на наказанието -1 лице-25%
* „лишаване от свобода” с отлагане на изтърпяването за определен от съда изпитателен срок – 3лица-75%.;
* пробация -0 лица - 0 %;
* глоба - 1 лице -25%;
* други наказания – 0 %.

През 2024 г. се наблюдава увеличаване на броя на наблюдаваните ДП и увеличаване на броя на новообразуваните дела от тази категория в сравнение с данните за предходната година.Намален е броя на внесените в съда прокурорски актове през периода. Следва да се отбележи, че разследването по тези дела не се отличава с фактическа и правна сложност, по-скоро основният проблем е разкриването и установяването на извършителите на тези престъпления.

**7. Дела с предмет митническа контрабанда.**

През отчетния период не са водени дела за престъпления по чл. 242, ал. 2-4 и ал. 9 НК, както и през предходните сравнителни периоди.

**8. Дела с предмет наркотични вещества и прекурсори.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Година | Наблюда  вани ДП | Новообразувани ДП | Приклю  чени разследвания | Решени ДП | Проку  рорски актове, внесени в съда | Предадени на съд лица | Върнати от съда ДП | Осъдени лица с влязъл в сила съд.акт | Оправ  дани лица с влязъл в сила съд.акт |
| **2024** | **169** | **110** | **95** | **90** | **41** | **45** | **0** | **41** | **2** |
| **2023** | **176** | **107** | **111** | **121** | **56** | **58** | **0** | **50** | **0** |
| **2022** | **181** | **129** | **124** | **121** | **70** | **71** | **2** | **67** | **2** |

През отчетния период на 2024 год. са били наблюдавани общо 169 бр. ДП с предмет наркотични вещества и прекурсори. В сравнение през 2023 год. са наблюдавани 176 бр. ДП, а през 2022 год. са наблюдавани общо 181 бр. ДП.

Новообразуваните 110 бр. ДП съставляват 65.08%/ при 107 бр. ДПза 2023 год. и при 129 бр.ДП за 2022 г. /от общо наблюдаваните през годината ДП за този вид престъпления. Налице е намаляване на новообразуваните досъдебни производства в сравнение с 2023г и 2022 г.

Структурно разпределение на наблюдаваните ДП, съобразно съставите на престъпленията по НК

За престъпления по чл. 354а–в НК – незаконен трафик на наркотични вещества и прекурсори (незаконно производство, държане, разпространение), са наблюдавани общо 169 бр.ДП .

• по чл.354а, ал.1 от НК – 11 ДП – 6.50 % от общо наблюдаваните;

• по чл. 354а, ал. 3 от НК – 107 ДП – 63.31 % от общо наблюдаваните;

• по чл. 354а, ал. 5 от НК – 42бр. ДП – 24.85 % от общо наблюдаваните.

• по чл.354в, ал.1 от НК – 8 бр. ДП – 4.73 % от общо наблюдаваните.

Внесени в съда са общо 40 бр. / при 56 прокурорски актаза 2023 год. и 70 прокурорски акта за периодана 2022 год./.

Осъдените лица с влязла в сила присъда за периода са общо 41 лица/ при 50 лица за 2023 год и при 67 лица за 2022 год./.

Срочност на разследването:

- разследването е приключило по95 бр. ДП/ при 111бр.ДП за 2023 год. и при 120 бр. ДП за 2022 г./. Няма приключили досъдебни производства извън законовите срокове;

- с неприключено разследване в края на отчетния период –72 бр. ДП/ при 51 бр. ДП за 2023 год. и при 53бр. ДП за 2022 г./. Решени от прокурора са общо 90 бр. ДП.

Резултатност:

- внесените в съда 40 бр. ДП съставляват 44.44% спрямо решените ( при 46.28% за 2023 год. и при 57.85% за 2022 г. );

- върнати от съда дела за периода няма, като през2022 год. също няма , а за 2022 год.са върнати 2 бр.ДП..

- осъдени лица с влязла в сила присъда спрямо предадените на съд съставляват 91.11% / при 86.20% за 2023 год. и при 94.36% за 2022 г./.

- оправдани лица- за периода са оправдани 2 бр. лица, предсавляващо 4.4% от лицата по внесените в съда прокурорски актове и 4.8% от общо осъдените и санкционирани лица с влязъл в сила прокурорски акт./ В сравнение с 2023 год. няма оправдани лица, а през 2022 год. също са били оправдани 2 лица./ Това се дължи на прилагане разпоредбата на чл. 9 ал.2 от НК от страна на съдилищата.

Забелязва се тенденция за незначително намаляване на общия брой наблюдавани ДП за този вид престъпления и незначително намаляване на внесените в съда актове спрямо 2023 г. и 2022 год.

Налице е и намаляване на осъдените с влязъл в сила съдебен акт лица в сравнение с предходния отчетен период.

Необходимо е осъществяването на по-строг контрол на разследващите органи на МВР относно срочността на разследването. Също така следва да се обърне и внимание относно повишаване качеството на разследване от страна на разследващите полицаи и качеството на р абота на съответните структури на МВР.

Видове наказания на осъдените лица – относителен дял спрямо общия брой определени от съда наказания:

* „лишаване от свобода” с ефективно изтърпяване на наказанието – 8 лица;
* „лишаване от свобода” с отлагане на изтърпяване за определен от съда изпитателен срок – 13 лица;
* пробация – няма;
* глоба – 21 лица;
* други – 2 лица;

И през отчетния период продължава да стои проблема за разкриването и доказването на престъпленията, свързани с наркотични вещества, и своевременното изготвяне на експертните заключения. Високата обществена опасност на тези престъпления (като такива против народното здраве и предимно, насочени срещу здравето на младите и подрастващите лица), налага приоритетна работа на органите на полицията.

От изложените по - горе цифрови данни е видно, че се намалява значително броя на наблюдаваните и приключени дела в сравнение с предходните периоди (данните, посочени в таблицата по-горе). Намалял е и броя при осъдените лица с влязла в сила присъда. Налага се извод за динамичност в този вид престъпна дейност и следва да бъде повишена ефективността в оперативната полицейска работа и работата на прокуратурата.

**9. Дела, образувани за престъпления, свързани с незаконен трафик на хора:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Година | Наблюдавани ДП | Новооб  разувани ДП | Приклю  чени разследвания | Реше  ни ДП | Проку  рорски актове, внесени в съда | Предадени на съд лица | | Върна  ти от съда ДП | Осъдени лица с влязъл в сила съдебен акт | | Оправ  дани лица с влязъл в сила съд. акт |
| **2024** | **4** | **1** | **2** | **4** | **0** | **0** | **0** | | **0** | **0** | |
| **2023** | **8** | **4** | **6** | **5** | **0** | **0** | **0** | | **0** | **0** | |
| **2022** | **5** | **3** | **1** | **2** | **0** | **0** | **0** | | **0** | **0** | |

През периода на 2024 год. са наблюдавани общо 4 б. ДП, образувани за престъпления, свързани с незаконен трафик на хора.

В сравнение през отчетния период на 2023 год. са наблюдавани общо 8 бр. ДП за този вид престъпления, като през 2022 год. са наблюдавани общо 5 бр. ДП.

Новообразувани за периода е 1 бр. ДП.

Структурно разпределение на наблюдаваните ДП, съобразно съставите на престъпленията по НК:

* по чл. 159а, ал. 1 НК – 1 бр.;
* по чл. 159а, ал.2 НК – 1 бр.;
* по чл. 159б, ал. 1 НК – 2 бр.;
* по чл. 159б, ал.2 вр. с чл.159а, ал.2 - 1 бр.;
* по чл. 159г НК – няма.

Срочност на разследването:

Разследването е приключило по 2 бр. ДП / при 6 бр. ДПза 2023 год. и при 1 бр. ДПза 2022 г./., като 2 бр. ДП са изпратени по компетентност.. Налице е тенденция за незначително намаление на новообразуваните в сравнение с предходен период. И през отчетния период се запазва тенденцията, както и през предходните години, за липса на досъдебни производства, приключени извън законовите срокове;

Резултатност:

Решени от прокурора са общо от прокурора 4 бр., от които 2 бр. ДП са прекратени и 2 бр. Изпратени по компетентност.

В сравнение през 2023 г. са били решени 4 бр., а през 2022 год. са решени 2бр. ДП./

През отчетния период няма спрени ДП,като в сравнение през 2023 г. е спряно 1 бр. ДП при липса на такова за 2022 год.

Прекратени ДП – 2 бр. ДП.

В съда за отчетния период не са внасяни прокурорски актове. За сравнение – през 2023 год. и 2022 год. също няма внесени актове.

В обобщение за резултатността на прокурорската работа през отчетния период 2024 г., сравнение с 2023 г и 2022г., се налагат следните процентни съотношения:

• решени ДП спрямо наблюдаваните – 100% /62.5% за 2023 г. и при 40% за 2022 г. /;

• внесени в съда ДП спрямо решените – 0.0% / 0.0% за 2023 г и при 0.0% за 2022 г. );

• върнати от съда дела спрямо внесените прокурорски актове –0%, както и през предходните два периода/.

През отчетния период няма оправдани лица.

Видове наказания на осъдените лица – относителен дял спрямо общия брой определени от съда наказания:

През отчетния период не са внасяни в съда прокурорски актове и няма постановени съдебни актове. През 2023 г. и 2022 год. също няма, както и през 2021 год..

По наблюдаваните през отчетния период досъдебни производства за престъпления, свързани с незаконен трафик на хора, има общо1 пострадало лице от мъжки пол .В сравнение през 2023 год. също е имало 1 бр. пострадало лице.

В сравнение през 2022 год.- има 32 пострадали лица, от които 1 лице е непълнолетно. От общо 32 те пострадали лица, 30 лица са мъже и 2 лица са жени.

Няма защитени свидетели от пострадалите от незаконен трафик на хора, както няма и случаи на поискана и отказана защита по реда на НПК.

Делата за незаконен трафик на хора се разглеждат като приоритетни от прокуратурите от региона на Окръжна прокуратура гр. Монтана, поради значимостта на този вид посегателства и високата им обществена опасност за правата и свободата на личността.

**10. Дела, образувани за престъпления, извършени от непълнолетни лица:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Година | Наблюда  вани ДП | Новооб  разувани ДП | Приклю  чени разследвания | Решени ДП | Проку  рорски актове, внесе  ни в съда | Преда  дени на съд лица | Върнати от съда ДП | Осъдени лица с влязъл в сила съдебен акт | Оправдани лица с влязъл в сила съдебен акт |
| **2024** | **39** | **14** | **37** | **37** | **19** | **22** | **0** | **19** | **0** |
| **2023** | **31** | **13** | **26** | **26** | **20** | **24** | **0** | **31** | **0** |
| **2022** | **37** | **21** | **29** | **31** | **15** | **24** | **1** | **17** | **0** |

През отчетния период на 2024 год. са наблюдавани общо 39 бр. досъдебни производства, които са били образувани за престъпления, извършени от непълнолетни лица.

В сравнепие през 2023 год. са наблюдавани общо 31 бр. ДП, образувани за престъпления, извършени от непълнолетни лица. В сравнение през 2022 год. в региона са наблюдавани общо 37 бр. ДП, образувани за престъпления, извършени от непълнолетни лица.

От така наблюдаваните досъдебни производства, 14 бр. ДП са новообразувани. Наблюдава се тенденция за увеличаване на този вид досъдебни производства в сравнение с предходните две години.

Новообразуваните 14 бр. ДП през отчетния период съставляват 35.89% от общо наблюдаваните ДП за този вид престъпления.

Структурно разпределение на наблюдаваните ДП, съобразно съставите на престъпленията по НК:

От наблюдаваните досъдебни производства срещу непълнолетни по текстове от НК с най-голям дял са:

- престъпленията против собствеността – 16 бр. ДП или 41.02 % от общо наблюдаваните

- общоопасните престъпления – 16 бр. ДП или 41.02 % от общо наблюдаваните,

- против личността – 6 бр. ДП или 15.38 % от общо наблюдаваните,

- документно престъпление – 1 бр.или 2.56 % от общо наблюдаваните,

- против стопанството – 0 %,

- против реда и общественото спокойствие – 0 %

В сравнение с предходните години се констатира увеличаване на броя на наблюдаваните досъдебни производства спрямо 2023 г. и спрямо 2022 г.

За периода са приключени общо 37 бр. ДП, представляващи 94.87 % от общо наблюдаваните.

Неприключени са останали само 2 бр. ДП, представляващи 5.12 % от наблюдаваните.

От прокурора са решени общо 37 бр. ДП, от които:

Внесени в съда са общо 19 прокурорски акта срещу 22 бр. лица по тях.

Осъдените с влязла в сила непълнолетни лица през отчетния период са 19 лица /при 31 лицаза 2023 год. и при 17 лица за 2022 год./.

Прекратени са 18 бр. ДП, като от тях прекратени по чл. 61 НК са 16 бр. ДП.

Намаляването на броя на осъдените непълнолетни е пряк резултат от приключването на голяма част от наблюдаваните 39 бр.досъдебни производства чрез прекратяване и изпращане на МКБППМН по чл. 61 от НК.

Срочност на разследването:

Разследването е приключило по 37бр.ДП/ при 26 бр. ДП за 2023 год. и при 29 бр.ДП за 2022 год./. Няма приключили ДП извън законовите срокове;

С неприключено разследване в края на отчетния период остават 2 бр. ДП /при 3 бр. ДП за 2023 год. и при 5 бр.ДПза 2022 год./, всички те са в законовите срокове.

Резултатност:

Внесените в съда 19 бр. прокурорски актове, спрямо решените ДП – съставляват 51.35% / при 76.92% за 2023 год. и при 48.38% за 2022 г. /;

Върнати от съда дела, спрямо внесените прокурорски актове – няма върнати от съда делаза периода за 2024 год., 2023 год. в сравнение с 2022 г.- 6.66% /;

Осъдени са 19 лица за периода на 2024 год., с влязъл в сила съдебен акт, като съотношението спрямо предадените на съд лица 31 лица за периода с влязъл в сила съдебен акт, като съотношението спрямо предадените на съд 24 лица е 86,36 %/ при 129 % за 2023 год. и при 70,83 % за 2022 г. /.

Видове наказания на осъдените лица:

* „лишаване от свобода” с ефективно изтърпяване на наказанието – 0 лице;
* „лишаване от свобода” с приложението на чл.69 във вр. чл. 66 от НК – наложена на 5 лица;
* обществено порицание (пробация за лица над 16 г.) – наложени на 13 лица;
* освобождаване от наказателна отговорност с налагане на административно наказание – 1 лице.

През отчетния период няма оправдани лица, като през 2023 год. и 2022 год. също няма, което обстоятелство се явява положителна тенденция.

Наблюдава се тенденция за намаляване на броя на осъдените непълнолетни лица спрямо 2023 год. и незначително увеличение спрямо 2022 год., съгласно данните от таблицата.

Престъпленията против собствеността спрямо общо извършените престъпления от непълнолетни лица отново представлява най- голям дял от извършените престъпления.

Причините за извършени престъпления от непълнолетни и малолетни лица се дължи на комплекс от фактори: израстване на непълнолетните в криминогенна среда, ниска степен на образователен ценз на непълнолетните извършители на престъпления, липса на възпитание в семейна среда, нисък жизнен стандарт в областта.

Следва да продължи взаимодействието с местните комисии за борба с противообществените прояви на малолетни и непълнолетни , с инспекторите на детските педагогически стаи с оглед увеличение интензитета на работа и увеличаване на възможностите за предотвратяване извършването на престъпни деяния от непълнолетни извършители. Следва да се повиши ефективността на работата по превантивна дейност на местните комисии в съответните общини на територията на съдебния район с оглед провеждане обучителни и образователни беседи в училищата на територията на област Монтана.

**IV. ДЕЙНОСТ НА ТЕРИТОРИАЛНИТЕ ПРОКУРАТУРИ И НА ОКРЪЖНА ПРОКУРАТУРА МОНТАНА ПО АДМИНИСТРАТИВНО-СЪДЕБНИЯ НАДЗОР И НАДЗОРА ЗА ЗАКОННОСТ**

**ДЕЙНОСТ НА ТЕРИТОРИАЛНИТЕ ПРОКУРАТУРИ**

**1. Състояние и организация на дейността по административно-съдебния надзор и надзора за законност по прилагането на закона.**

Дейността по административно-съдебния надзор и надзора за законност в Окръжна прокуратура гр. Монтана, се осъществява от отдел, състоящ се от трима прокурори.

За проверявания период е действала една заповед, а именно: Заповед № РД–04-135/03.10.2023 година, издадена от административния ръководител на Окръжна прокуратура Монтана. Численият и персоналният състав, както и разпределението на прокурорите и тяхната натовареност в административно-съдебния надзор и надзора за законност не са променяни за отчетния период и към настоящия момент в административно-съдебния надзор и надзора за законност работят трима прокурори.

На районно ниво в Районна прокуратура Монтана с териториалните й поделения е създадена необходимата организация във връзка с изпълнение на функциите и правомощията на прокурорите по тези надзори, като е отчетена спецификата на дейността им. Налице са условия, които допринасят за повишаване специализацията на прокурорите, както и за утвърждаване ролята на прокуратурата за правилното прилагане на закона и отстояване на принципите на законността.

Действия по надзора за законност са предприемани както по инициатива на прокурорите, така и след сигнали на граждани и организации. Главната цел по административно – съдебния надзор и надзора за законност през отчетната 2024 год. е била да се осигури законосъобразност на административните и подзаконовите нормативни актове, издавани от органите на местна власт и самоуправление на територията, обслужвана от Окръжна прокуратура и Районна прокуратура Монтана.

**1.1. Кадрово обезпечаване, квалификация на прокурорите, натовареност по видове надзори и средно на един прокурор.**

В административния отдел в ОП Монтана съгласно Заповед № РД–04-135/03.10.2023 година, в изпълнение на Заповед № РД-02-41/14.10.2015 г. на Главния прокурор на Република България, изменена и допълнена със Заповед № РД-02-6 от 06.04.2016 г., с която са утвърдени Правила за приложението и разпределението на преписките и досъдебните производства на принципа на случайния подбор в ПРБ и настъпилите промени в тях, в Окръжна прокуратура Монтана е определена група „Надзор за законност и административно съдебен надзор“, в която са включени към настоящия момент трима прокурори. Определена е натовареността на един от прокурорите 100%, а на останалите двама по 40%.

Със заповеди на Административния ръководител на Районна прокуратура Монтана са определени 11 прокурори, които осъществяват дейността по надзора за законност в защита на обществения интерес и правата на гражданите, като реално броят на реално работилите прокурори през годината е 10,2. Създадена е необходимата за ефективна работа организация.

Натовареността на прокурора по административно-съдебния надзор в ОП Монтана в голяма степен е предопределена от тази на регионалния административен съд. Голяма част от делата в Административен съд Монтана са с касационно наказателно-административен характер със задължително участие на прокурор, което определя и степента на натовареност на прокурорите от отдела. Съдиите от Административния съд са пет на брой, обособени в три състава при разглеждане на делата в съдебно заседание, по които участва прокурорът от административния отдел, чието работно място е в сградата на АС Монтана. Извън участията в съдебни заседания по административни дела, при отчитане на натовареността на прокурорите от отдела, следва да се включи и дейността по решаване на преписки, извършване на проверки, възложени от горестоящи прокуратури, и заложени в годишния план на този надзор, както и по самоинициатива след самосезиране по материали от средствата за масова информация.

***1.2. Проблеми при прилагането на законовата и подзаконовата нормативна уредба и предложения за законодателни промени.***

Честите изменения в нормативната уредба, уреждаща издаването, изпълнението и оспорването на административни актове и подзаконови нормативни актове, създават в някои случаи проблем при прилагането на материално-правните норми. Това налага уеднаквяване на прокурорската практика по отделни видове административни дела. Прокурорът от отдела осъществява постоянно наблюдение и анализ на съдебната практика по административни дела в Административен съд Монтана, с оглед сигнализиране на Върховна прокуратура при констатирана противоречива или неправилна такава.

**2. Дейност на административния отдел при Окръжна прокуратура Монтана по административно-съдебния надзор за законност на административните актове.**

***2.1. Участие по закон в съдебни заседания по административни дела.***

През 2024 г. прокурорът, отговарящ за дейността по административно-съдебния надзор, е взел участие в общо в 316 съдебни заседания, в които са разгледани 263 административни дела. От тях първоинстанционни дела с участие на прокурор са 71 броя, касационните дела – 192 броя. Проведените съдебни заседания по образувани административни дела по протест на прокурор са 3 броя.

Абсолютните данни за участие на прокурора по административни дела през 2024 г. (по закон, по Указание на главния прокурор и по лична преценка), съпоставени с данните от предходните две години, са видни от следната таблица:

|  |  |  |  |  |  |
| --- | --- | --- | --- | --- | --- |
| *Година* | *Общ брой адм. дела с участие на прокурор* | *Общ брой съдебни заседания* | *Адм. дела*  *по закон* | *По Указание на главния прокурор* | *По лична преценка* |
| **2024 г.** | **263** | **316** | **229** | **6** | **28** |
| 2023 г. | **363** | **413** | **259** | **16** | **88** |
| 2022 г. | 242 | 286 | 173 | 16 | 36 |

Анализът на посочените цифрови данни сочи на извода, че е налице намаляване на броя на административните дела с участие на прокурор – по-малко със 100 броя спрямо 2023 г. и с 21 броя повече спрямо 2022 г. Намаляването на далата в сравнение с предходния отчетен период се дължи на различния брой дела, разглеждани от АС Монтана, по които участието на прокурор е задължително. Налице е увеличение на делата с участие на прокурор спрямо 2022 година. Увеличен е броят на административните дела по закон спрямо 2022 година с 55 броя, но е намален спрямо 2023 година с 30 броя. Разглежданите от административния съд дела с обществен интерес, по които прокурорът от отдела е встъпил на основание чл. 16, ал. 1, т. 3 от АПК са 28 броя, което е намаление спрямо предходните два периода и се дължи на липсата на такива дела с обществен интерес, разглеждани от Административен съд Монтана през отчетния период.

Като процентно съотношение участията на прокурор в съдебни заседания през 2024 г. са намалели с 28% спрямо 2023 г. и са се увеличили с около 8.7% спрямо 2022 година.

***2.2. Участие по преценка в дела, представляващи важен държавен или обществен интерес съгласно Указание № 196/08.06.2011 г. и Указание за участие на прокурорите в административни дела по преценка, когато това се налага от важен държавен или обществен интерес, утвърдено със Заповед № ЛС-4496/13.10.2014 г. на главния прокурор и по лична преценка на прокурора, действаща до 09.02.2021 година, и Заповед № РД-02-11/09.02.2021 година, с която е утвърдено ново Указание за участие на прокурорите в административни дела по преценка, когато това се налага от важен държавен или обществен интерес***

През отчетния период в АС Монтана са разгледани 6 бр. дела с участие на прокурор по цитираните указания.

Прокурорът, определен за участия по административно-съдебния надзор в ОП Монтана, е участвал в 28 броя първоинстанционни административни дела по лична преценка на прокурора. Броят е по-нисък, поради наличието на по-малко дела с обществен интерес през отчетния период в АС Монтана /извън тези, по които прокурорът участва по закон/. При съпоставка с предходните години е налице намаление с 60 броя дела спрямо 2023 година и с 8 броя дела спрямо 2022 година.

За в бъдеще ще продължи активизирането на дейността на определения прокурор, отговарящ за административно-съдебния надзор за детайлно наблюдение върху образуваните пред АС Монтана първоинстанционни дела.

***2.3. Подадени прокурорски актове до съда и резултатите по тях.***

През 2024 г. няма подадени протести срещу постановени първоинстанционни съдебни актове по административните дела, в които е участвал прокурорът, отговарящ за административносъдебния надзор. Следва да се отбележи, че липсата на подадени протести се дължи на факта на уважаване на всички становища на прокурора, което безспорно е добра характеристика за този вид дейност.

При участието в първоинстанционни административни дела е необходимо продължаване на активната дейност на прокурора при преценката относно законосъобразността на постановените първоинстанционни съдебни актове, като следва протестирането на съдебни актове да не бъде самоцел, а само при наличие на основания за неправилност на решението, поради неправилно приложение на материалния закон, нарушение на съдопроизводствени правила или необоснованост.

Общият брой на образуваните административни дела по подадени протести от прокуратурите в региона на ОП Монтана е 2, като и двата протеста са уважени.

Подадените протести са с искане за обявяване нищожност на решение на Общински съвет Монтана и искане за отмяна на подзаконов нормативен акт, приет от общинския съвет Вършец като незаконосъобразен. Подадените протести са на Окръжна прокуратура Монтана. В Административен съд Монтана са образувани 2 броя административни дела. Проведени са съдебните заседания и протестите са уважени.

През отчетния период има едно образувано административно дело по предложение за възобновяване на административно-наказателно производство по реда на чл.70 ЗАНН.

**3. Дейност на Окръжната и Районна прокуратура Монтана по надзора за законност.**

Дейността на Окръжна прокуратура Монтана и Районна прокуратура Монтана по надзора за законност през отчетната година се е осъществявала в съответствие с предоставените на прокуратурата правомощия от Конституцията на Република България, ЗСВ, АПК, плановете за работа по този надзор на Върховна прокуратура и Апелативна прокуратура гр. София, които са залегнали и в плановете на Окръжна и Районна прокуратура Монтана.

Освен задачите, залегнали в плана за дейността по този надзор, дейността се е осъществявала и по сигнали на граждани и организации, както и извънпланови проверки, извършвани по инициатива на прокурорите, с типични за региона проблеми и закононарушения.

***3.1. Създадена организация на работата по надзора за законност, обем и основни области, в които е осъществяван надзорът за законност през 2024 г. и сравнение с предходните две години.***

Ефективното осъществяване на дейността по надзора за законност е пряко обусловено от кадровото обезпечаване и квалификацията на прокурорите. И през отчетната година се запазва създадената организация на работа по надзора за законност. Тази дейност се осъществява от прокурори, определени със заповед на административния ръководител.

В Окръжна прокуратура – Монтана тази дейност през отчетния период се е осъществявала от 3 прокурори с натовареност съответно 100%, 40 % и 40 %.

В Районна прокуратура Монтана дейността по надзора за законност се осъществява от 11 прокурори, като броят на реално работилите прокурори през периода е 10.2. Следва да се отбележи и, че същите не са освободени от преписки и дела по останалите групи.

С по-висока средна натовареност по брой преписки на прокурор по надзора за законност е Районна прокуратура Монтана със средна натовареност 21,8 броя, следвана от Окръжна прокуратура Монтана с 7,4 броя на един прокурор.

Основните области, в които се осъществява надзорът за законност през отчетната година, са следните:

Продължава, макар и в по-малък обем, стартиралата от предходните години проверка по реда на надзора за законност върху административните актове, издавани от местната изпълнителна власт – областна и общинските администрации, издадени съобразно правомощията им по Закона за администрацията, Закона за местното самоуправление и местната администрация, Закона за общинската собственост, Закона за обществените поръчки и съответните подзаконови нормативни актове.

През 2024 г. прокурорите от Окръжна и Районна прокуратура Монтана и са наблюдавали 244 преписки по надзора за законност, от които 235 броя са новообразувани. По инициатива на прокурор са образувани 239 броя прокурорски преписки, по искане на граждани и организации са образувани 5 бр.

През 2023 г. прокурорите от Окръжна и Районна прокуратура Монтана и са наблюдавали 287 преписки по надзора за законност, от които 263 броя са новообразувани. По инициатива на прокурор са образувани 263 броя прокурорски преписки, по искане на граждани и организации са образувани 24 бр.

През 2022 г. прокурорите от Окръжна и Районна прокуратура Монтана и са наблюдавали 328 преписки по надзора за законност, от които 306 броя са новообразувани. По инициатива на прокурор са образувани 311 броя прокурорски преписки, по искане на граждани и организации са образувани 20 бр.

В сравнение с предходните две години следва да се посочи, че е налице намаляване на броя на образуваните преписки. През 2024 г. са наблюдавани с 43 бр. преписки по-малко в сравнение с 2024 година, а спрямо 2022 година са със 84 бр. по-малко. Образуваните преписки по инициатива на граждани и организации през 2024 г. са с 19 броя по-малко от 2023 г. и с 15 броя спрямо 2022 г. Намаляването на броя преписки се дължи на промяна в Конституцията на Република България, която значително намали правомощията на Прокуратурата в тази област.

През отчетната година е налице намаляване на броя на проверените административни актове в сравнение с предходните 2023 година и 2022 година. Проверени са общо 1851 административни актове при 2130 за 2023 година и 2319 за 2022 година, което представлява намаление със 280 броя спрямо 2023 година и с 296 броя спрямо 2022 година. Причината за намалението на проверените актове през отчетния период спрямо предходните периоди се дължи намаленият брои извършени проверки и тяхното естество.

Преобладава броят на проверените решения на общинските съвети и административните актове на кметовете на общините, както и актовете на областния управител относно придобиване на право на собственост и на ограничени вещни права, за предоставяне за управление, отдаване под наем и за разпореждане с имоти и вещи държавна собственост и др.

Установени са общо 2 закононарушения при 29 за 2023 година и 72 за 2022 г. Наблюдава се намаление на установените закононарушения спрямо предходните периоди, на което се дължи и липсата на подавани протести и предложения.

***3.2. Планирани и извършени проверки за законност - ефективност на проверките, в т. ч. на различните способи за проверка, проблеми по прилагането на закона.***

През отчетната година при осъществяване правомощията си по чл.145 ал.1 т.1-3 от ЗСВ и в изпълнение на указанията и плановите задачи на Върховна прокуратура, Апелативна прокуратура София, Окръжна прокуратура Монтана и на Районна прокуратура за упражняване надзор за законност прокурорите са извършили общо 217 проверки, при 300 за 2023 година и 366 за 2022 г. г. Налице е намаляване на броя на проверките през 2024 г. спрямо предходните. Спрямо 2023 намалението е със 83 броя, а спрямо 2022 година е с 149 броя. В процентно съотношение намалението спрямо 2023 г. е 28 % а спрямо 2022 г. е 41 %.

Прокурорите са използвали различни способи за извършване на проверките. По чл. 145, ал. 1, т. 1 от ЗСВ са извършени 34 проверки. Прокурорите са извършили 182 лични проверки при 218 за 2023 година, и 204 за 2022 г. и са възложили на контролни органи 3 проверки (чл. 145, ал. 1, т. 3 ЗСВ) при 12 бр. спрямо 2023 година. Всички проверки са приключили в законоустановените срокове.

Налице е намаление на общия брой на извършените проверки спрямо 2023 година и спрямо 2022 година. Намалението се дължи основно на намаления брой на проверките, извършени по инициатива на граждани и организации.

През отчетния период от прокурорите от Окръжна и Районна прокуратура Монтана не са изготвяни предложения по чл. 145, ал. 1, т. 5 и т. 6 и чл.99-102 от АПК.

През 2023 изготвени общо 10 предложения за отстраняване на допуснати закононарушения. Всички са по чл. 145, ал. 1, т. 6 ЗСВ, като Окръжна прокуратура е отправила 6 броя предложения, а Районна прокуратура 4 броя. Всички подадени предложения са уважени.

През 2022 изготвени общо 20 предложения за отстраняване на допуснати закононарушения. Всички са по чл. 145, ал. 1, т. 6 ЗСВ, като всички предложения са изготвени от Районна прокуратура Монтана. 18 броя са уважени, а 2 броя са висящи към края на отчетния период.

Примери за по-значими за обществото проблеми, представляващи обществен интерес, по които прокуратурите са извършвали проверки или са се самосезирали по материали, публикувани в средствата за масова информация, са описани в приложение № 5.

***3.3. Взаимодействие със специализираните контролни органи (централни и териториални) и с други държавни и общински органи с контролни функции – форми, състояние, насоки на дейността по надзора за законност спрямо тези органи в краткосрочен и по-дългосрочен план.***

При осъществяване на надзора за законност през отчетната година прокурорите от региона са поддържали добро взаимодействие със специализираните контролни органи. Не са установени случаи на отказ на контролен орган да предостави информация, материали, сведения, или да извърши проверки.

През 2024 г. прокурорите от региона активно са взели участие в различни комисии и щабове към областния управител и общинските съвети – Консултативен съвет по опазване на горите, рибата и дивеча към Областен управител на Област Монтана; Областен обществен съвет за превенция и противодействие на корупцията; Областен щаб за защита на населението при кризи, бедствия и аварии; Консултативен съвет към Областен управител по въпросите на земеделието; Междуведомствени комисии за борба с противообществените прояви на малолетни и непълнолетни към общините Монтана, Лом и Берковица.

**АНАЛИЗ НА РЕЗУЛТАТИТЕ ОТ ДЕЙНОСТТА ПО НАДЗОРА ЗА ЗАКОННОСТ ВЪЗ ОСНОВА НА ИЗГОТВЕНИТЕ ПРОКУРОРСКИ АКТОВЕ (УВАЖЕНИ, НЕУВАЖЕНИ) - ПРОТЕСТИ СРЕЩУ НЕЗАКОНОСЪОБРАЗНИ АДМИНИСТРАТИВНИ АКТОВЕ, ПРЕДЛОЖЕНИЯ ПО ЧЛ. 145, АЛ. 1, Т. 6 ОТ ЗСВ, ПРЕДЛОЖЕНИЯ ЗА ВЪЗОБНОВЯВАНЕ НА АДМИНИСТРАТИВНИ ПРОИЗВОДСТВА ПО РЕДА НА ЧЛ. 102 ВЪВ ВР. С ЧЛ. 99, Т. 1 ОТ АПК. ОБРАЗУВАНИ ДОСЪДЕБНИ ПРОИЗВОДСТВА В РЕЗУЛТАТ НА ИЗВЪРШЕНИ ПРОВЕРКИ ЗА ЗАКОННОСТ**

През 2024 г. общият брой на проверените административни актове от прокурорите е 1851 бр. Установени са 2 закононарушения. Не са изготвяни предложения.

Изготвени и подадени до Административен съд Монтана са 2 броя протеста с правно основание чл.147, ал. 2 във вр. с чл. 16, ал. 1, т. 1 във вр. с чл.149, ал. 4 във вр. с чл. 146, ал. 1, т. 3 и т. 4 от АПК, като с единия се иска обявяване на нищожност на решение на общински съвет Монтана, а другият протест е с искане за отмяна на наредба на общински съвет Вършец като незаконосъобразна. И двата протеста са уважени.

Изготвените предложения по чл.145, ал.1, т.6 от ЗСВ и чл.99-102 от АПК няма.

**4. Приоритети, проблеми и предложения за преодоляването им.**

За подобряване ефективността от дейността по надзора за законност през 2024 год. следва да се разшири обхватът на проверките за често повтарящите се нарушения, свързани с актовете на органите на местно самоуправление и местна администрация.

За подобряване на работата по надзора за законност е необходимо повишаване квалификацията на прокурорите, както и обмяна на опит с други прокуратури, включително и чрез публикации в сайта на Прокуратурата на РБ на прокурорски актове.

**V. МЕЖДУНАРОДНО – ПРАВНО СЪТРУДНИЧЕСТВО**

В дейността си по дела с международен елемент, прокурорите в региона се съобразяват стриктно с разпоредбите на Европейската Конвенция за взаимопомощ по наказателно-правни въпроси от 1959 г. /в сила за Република България от 15.09.1994 г./, с Конвенцията от 29.05.2000 г. за взаимопомощ по наказателно-правни въпроси между страни-членки на ЕС /в сила от 01.12.2007 г./ и с всички други приложими международни актове; с разпоредбите на НПК и указанията на прокурорите от „Международен” при ВКП.

Предвид териториалното разположение и конкретната обстановка в регион - Монтана, по начало не се отбелязва интензивна работа по международни поръчки.

1. ***Изпълнени МПП:***

През 2024 година са получени и изпълнени **35 броя** молби за правна помощ и са отправени **5 броя** такива до държави-членки на ЕС.

През 2023 година са били получени и изпълнени **27 броя** молби за правна помощ и са отправени **2 броя** такива до държави - членки на ЕС.

През 2022 година са били получени и изпълнени **15 броя** молби за правна помощ и са били отправени **3 броя** такива до държави-членки на ЕС.

Получени са и са признати **6 броя** Европейски заповеди за разследване и са издадени **24 броя.**

За 2023 година са получени и са признати **5 броя** Европейски заповеди за разследване и са издадени **9 броя**.

За 2022 година са били получени и признати **8 броя** Европейски заповеди за разследване и са били издадени **9 броя**.

Съпоставката сочи, че броят и на получените молби за правна помощ, и на отправените такива е *завишен* и спрямо двата предходни периода.

Броят на получените ЕЗР е *леко завишен* спрямо предходния перод и *леко занижен* спрумо 2022 година, а на издадените е *катогиречно завишен*  и спрямо двата предходни перода. Това сочи, че прокурорите все повече залагат в събирането и проверка на доказателствата на нормите за взаимопомощ по наказателни дела.

1. ***Получени ЕЗА и молби за екстрадиция:***

В регион – Монтана за отчетния период са получени **7 броя ЕЗА**. Няма получавани молби за екстрадиция.

За 2023 година са били получени **3 броя ЕЗА.** Отново не е имало получавани молби за екстрадиция.

За 2022 година е била получена **1 брой ЕЗА** и **1 брой молба** за екстратиция.

1. ***Издадени ЕЗА:***

През 2024 година са издадени **2 броя** ЕЗА.

През 2023 година от прокурорите са издадени **4 броя** ЕЗА.

През 2022 година от прокурорите са издадени **5 броя** ЕЗА.

Забелязва се устойчива тенденция на неголям брой ЕЗА за региона.

Без съмнение е, че се налага позитивна тенденция в прилагането на този институт за българското наказателно право и утвърждаването на трайни тенденции в ефективното му прилагане. Полезно и резултатно е това прилагане, когато лица, които са осъдени с влязла в сила присъда , са се установили извън пределите на РБ. Издадените ЕЗА способстват за локализирането на лицата, връщането им в страната, с оглед изпълнение на наложеното им от съда наказание.

За отчетния период прокурорите са работили общо по **118 броя преписки** с международен елемент и са участвали в **83 броя съдебни заседания** по международно правно сътрудничество.

Прокурорите са участвали и в **3 броя съдебни производства** по признаване и изпълнение на присъда на чужд съд.

**VI. АДМИНИСТРАТИВНА И КОНТРОЛНО-РЕВИЗИОННА ДЕЙНОСТ:**

**1. Кадрово обезпечаване на прокурорите, следователите и служителите.**

През 2024 г. в ОП - Монтана и РП - Монтана са работили реално 23.2 прокурори при 32 щатни длъжности, както и 7,66 реално работили следователи при 9 щатни длъжности в края на отчетния период (общо 41 щатни бройки за магистрати). Незаети в края на периода са 4 длъжности за магистрати, от които 1 бр. младши следовател в ОСлО-ОП Монтана, в Районна прокуратура – Монтана 2 бр. за прокурор и 1 бр. за младши прокурор. Разпределението по прокуратури е следното:

1.1. ОП гр. Монтана – В Окръжна прокуратура гр.Монтана общата щатна численост на прокурорите е 8 броя към 31.12.2024 година, като са заети 8 щатни бройки.

Реално работили са 6,81прокурорикъм края на 2024 г., от които административен ръководител - окръжен прокурор, двама заместници на административния ръководител и шестимапрокурори.

Двама от прокурорите са били командировани в Апелативна прокуратура – София, ВКП и Окръжна прокуратура – София през годината.

Следователските щатове в ОСлО-ОП Монтана към края на 2024 г. са 9, включително завеждащ следствен отдел, от които заетите са 8, от които два броя младши следовател. Свободна е 1 щатна бройка за младши следовател.

Реално работилите следователи през 2024 г. са 7,66.

Общият брой на прокурорите и следователите в ОП гр. Монтана по щатно разписание е 17.

Служителите в ОП Монтана и следствения отдел са 20 броя по щат, между които и 1 прокурорски помощник. Към 31.12.2024 г. няма незаета щатна бройка за съдебен служител.

Реално работилите служители в ОП Монтана и ОСлО са 19,25.

*1.2. РП гр. Монтана –* реално работили през годината са 16,4 прокурори при обща щатна численост на прокурорите от Районна прокуратура гр. Монтана 24, включващи административен ръководител, трима заместник административни ръководители, 19 прокурори и един младши прокурор.

Общата щатна численост на служителите от РП Монтана е 28 служители. Няма незаети длъжности.

Въпреки незапълнените щатни длъжности при магистратите, се наблюдава нормален ход на дейността им и тази на служителите в региона на ОП Монтана.

**2. Професионална квалификация на магистратите и служителите.**

Поради непрекъснато променящата се нормативна база, увеличаващото се разнообразие в престъпността, високите очаквания на обществото за реални резултати от дейността на прокуратурата, е необходимо постоянно обучение с цел повишаване на професионалната квалификация на магистратите и съдебните служители.

*В Окръжна прокуратура – Монтана:*

През отчетния период прокурори и съдебни служители са участвали в общо 32 семинари, конференции и обучения, вкл. и като лектори.

*В Районна прокуратура – Монтана:*

През отчетния период прокурори и съдебни служители от РП-Монтана са участвали в 51 семинари, конференции и обучения, вкл. и като лектори.

**3. Кадрово обезпечаване на разследващите органи.**

**3.1. Окръжен следствен отдел при ОП - Монтана**

Кадровото обезпечаване на ОСлО при ОП Монтана е дадено по-горе в т. 1.1. Работещите към момента следователи са натоварени допълнително с оглед получените дела след закриването на Специализираната прокуратура. Налице е увеличение, както на досъдебните производства, така и на следствените поръчки, вкл. международните поръчки. Незначително намалялата през отчетната година средна натовареност на един следовател се дължи на увеличения щат на следователите от окръжния следствен отдел.

***3.2. Кадрово обезпечаване на разследващите органи в Областна дирекция на МВР, гр. Монтана и ТМУ, гр. Лом.***

**- ОД на МВР Монтана:**

Служители, назначени на длъжности „главен” и “младши-старши разследващ полицай”, които към момента работят в отдел „Разследване” – ОДМВР-Монтана – 38 бр., при утвърден щат от 42 бр., като с оглед продължителни отсъствия по болест и др. реално са работили 36 разследващи полицай.

Общ брой разследващи полицаи, работили през отчетния период на 2024 г. в отдела през различни периоди – 38 разследващи полицай. Към 31.12.2023 г. на работа в отдела са били 38 бр. разследващи полицаи, докато към 31.12.2022 г. на работа в отдела са били 39 бр. разследващи полицаи.

**Средна натовареност на един разследващ полицай: 109 бр.** през отчетния период срещу 110 ДП за 2023 г. и 116за 2022 г. Това е броят досъдебни производства, по които е работил 1 разследващ полицай за периода. Средната натовареност е изчислена на база на реално работили 38 служители.

**Средният брой на приключените ДП е 75,5 за 1 разследващ полицай при 84,8 приключени ДП за 2023 г. и 77,7 бр. за 2022 г.**

* **Разследващи митнически инспектори:**

Компетентността на разследване на митническите инспектори в Териториална дирекция „Дунавска“ при ГУ „Митници“ - район Лом обхваща областите Монтана, Видин и Враца. За тази територия определеното щатно разписание в ТМУ Лом е четирима разследващи митнически инспектори, като един разследващ митнически инспектор с месторабота гр. Видин, един с месторабота в гр. Лом и двама с месторабота гр. Враца.

За отчетния период 2024 г. от ОП Монтана и РП Монтана не са наблюдавани ДП, разследвани от разследващ митнически инспектор. През предходните 2023 г. и 2022 г. също не са наблюдавани ДП, разследвани от разследващ митнически инспектор.

През предходните години при съвместната дейност с разследващите органи са срещани обичайните трудности, свързани със забавяне на разследването /почти винаги предизвикано от обективни пречки по делата/. По принцип комуникацията между прокурорите и разследващите органи се определя като добра.

* **Разследващи полицаи при ГПУ Видин и ГПУ Брегово към РД „Гранична полиция“ Русе:**

Компетентността им обхваща посочените по-горе три области, но местонахождението им е на територията на ОП Видин. През 2024 г. от компетентност на прокуратури на територията на ОП Монтана – в РП Монтана са наблюдавани 10 бр. ДП и 1 бр. ДП в ОП Монтана, разследвани от разследващи полицаи при ГПУ – Видин. За сравнение през 2023 г. са наблюдавани 5 бр. ДП, а през 2022 г. са наблюдавани 5 бр. ДП. В ГПУ Видин по щат са 2-ма разследващи полицаи и двата щата са заети.

1. **Контролно-ревизионна дейност.**

***4.1. Проверки и ревизии от ОП Монтана:***

4.1.1. По административна преписка № 160/2024 г. по описа на ОП Монтана:

- извършена тематична проверки на дейността на ОП Монтана и РП Монтана по спрените досъдебни производства, възложени със заповед № РД-04-69/29.05.2024 г.

4.1.2. По административна преписка № 89/2024 г. по описа на ОП Монтана:

- проверка в Районна прокуратура, гр. Монтана на преписките и досъдебните производства, образувани за трафик на хора във връзка с изпълнение Указанието за организация на работата на ПРБ по преписки и досъдебни производства, образувани за трафик на хора /*утвърдено със Заповед № РД-02-22/18.10.2022 г. на Главния прокурор на Република България*/, възложена със заповед на адм. ръководител на ОП – Монтана № РД-04-132/23.10.2024 г.

4.1.3. По административна преписка № 166/2024 г. по описа на ОП Монтана:

- тематична ревизия за дейността на Районна прокуратура, гр. Монтана по неприключените досъдебни производства, по които има привлечени обвиняеми лица, възложена със заповед на адм. ръководител на ОП – Монтана № РД-04-153/28.11.2024 г.

4.1.4. По административна преписка № 15/2024 г. по описа на ОП Монтана:

- проверка на спрените и прекратените през 2021 г., 2022 г. и 2023 г. в Районна прокуратура, гр. Монтана досъдебни производства, свързани с незаконно превеждане през границата на страната на отделни лица или групи от хора и противозаконно подпомагане на чужди граждани да пребивават или преминават в страната в нарушение на закона, възложена със заповед на адм. ръководител на ОП – Монтана № РД-04-107/10.09.2024 г.

4.1.5. По административна преписка № 11/2024 г. по описа на ОП Монтана:

- извършени са две периодични проверки на дейността на РП Монтана по преписки, решени извън срока по чл. 145, ал. 2, пр. 2 от ЗСВ.

- Извършена е проверка относно контрола на мерките за процесуална принуда по досъдебните производства, наблюдавани от Районна прокуратура гр. Монтана и Окръжна прокуратура Монтана във връзка с вземане на мярка за неотклонение „задържане под стража“ и други мерки на процесуална принуда.

- Извършена е проверка на делата с обвиняеми лица, по отношение на които могат да се приложат разпоредбите на Глава 26 от НПК.

- Извършена е проверка на неприключените досъдебните производства, наблюдавани в районната прокуратура, и на спрените ДП, водени срещу известни извършители, които са образувани преди 01.01.2020 г.

- Извършена е проверка на контрола върху наложените мерки за процесуална принуда по досъдебни производства, наблюдавани от районната прокуратура – произнасяния на прокурорите на основание чл. 63, ал. 5, чл. 63, ал. 6 вр ал. 3, чл. 69, ал. 5, пр. 1 и чл. 234, ал. 8 НПК.

- Извършена е тематична проверка на работата на районната прокуратура по преписки, свързани с домашно насилие, закана за убийство и нарушена заповед за защита съгласно Указания, утв. със Заповед на главния прокурор № РД-02-09/30.04.2018 г.

- Извършена е тематична проверка на работата на районната прокуратура за 2022 г. по преписки и досъдебни производства, образувани за трафик на хора във връзка с изпълнение Указанието за организация на работата на ПРБ по преписки и досъдебни производства, образувани за трафик на хора /*утвърдено със Заповед № РД-02-22/18.10.2022 г. на Главния прокурор на Република България*/.

- извършена е цялостна ревизия на дейността на районна прокуратура Монтана за 2022 г.

- извършени са две проверки за спазване на принципа за случайно разпределение на делата и преписките в Модула за случайно разпределение в УИС за 2023 г.

- извършен е периодичен анализ на дейността на прокуратурите по изпълнение на наказанията и другите принудителни мерки.

- извършена е проверка в районна прокуратура Монтана на прокурорската дейност по привеждане в изпълнение на влезли в сила присъди през 2023 г.

- извършена е тематична проверка в ОП Монтана и РП Монтана на случаите през 2023 г. със задържани осъдени лица над срока на наложеното наказание лишаване от свобода – причини и предприети мерки.

- извършена е проверка за законосъобразността на прокурорските произнасяния в районната прокуратура за 2023 г. по чл. 415 и чл. 417 от НПК.

**4.2. Инспекторски проверки на прокуратурите.**

В ОП – Монтана и РП Монтана не са извършвани проверки от отдел „Инспекторат“ при ВСС.

**4.3. Проверки и ревизии от горестоящи прокуратури:**

Проверки на ОП Монтана от Апелативна прокуратура София:

През 2024 г. от Апелативна прокуратура София в ОП Монтана са извършени общо 6 бр. проверки във връзка с плана за дейността на АП София за 2024 г. по преписки на АП София – Адм.№ 102/2011 г. /№ Адм. 233/2017 г. на ОП Монтана/ - 2 / - 2 бр. проверки; Адм.№ 63/2024 г. /№ Адм. 15/2024 г. на ОП Монтана/; Адм.№ 358/2024 г. /№ Адм. 280/2024 г. на ОП Монтана/; Адм.№ 356/2024 г. /№ Адм. 15/2024 г. на ОП Монтана/; Адм.№ 188/2024 г. /№ Адм. 15/2024 г. на ОП Монтана/; Адм.№ 131/2024 г. /№ Адм. 15/2024 г. на ОП Монтана/. С докладите на АП София от извършените проверки са запознати всички прокурори в ОП Монтана. Изпълнени са дадените препоръки, за което е уведомена АП София.

**5. Дисциплинарни наказания и поощрения на магистрати:**

През отчетния период в ОП Монтана e образувано 2 бр. дисциплинарни преписки срещу магистрати от ОП Монтана, като двете образувани преписки са прекратени със заповед на административния ръководител поради липса на извършено дисциплинарно нарушение.

През отчетния период в РП Монтана е образувана 1 бр. дисциплинарна преписка срещу магистрат от РП Монтана, прекратена със заповед на административния ръководител поради липса на извършено дисциплинарно нарушение.

За сравнение през предходната 2023 г. в ОП Монтана e образувано 1 бр. дисциплинарно производство срещу магистрат от ОП Монтана и по 1 бр. производство е обърнато внимание на магистрат по реда на чл. 237, ал. 1 от ЗСВ. Заповедта не е обжалвана, влязла е в сила. Потвърдена е от ПК на ВСС и е приложена към кадровото дело. В РП – Монтана са образувани 3 бр. дисциплинарни преписки срещу магистрати от РП Монтана, по 1 бр. производство е обърнато внимание на магистрат по реда на чл. 237, ал. 1 от ЗСВ. Заповедта не е обжалвана, влязла е в сила. Потвърдена е от ПК на ВСС и е приложена към кадровото дело. През 2023 г. 2 бр. производства са прекратени със заповед на административния ръководител поради липса на извършено дисциплинарно нарушение.

През 2022 г. в ОП Монтана са образувани 3 бр. дисциплинарни производства – 1 бр. срещу магистрат от ОП Монтана и 2 бр. срещу магистрати от РП Монтана, по 1 бр. производство е обърнато внимание на магистрат по реда на чл. 237, ал. 1 от ЗСВ. В РП – Монтана са образувани общо 5 дисциплинарни проверки, по които е наложена наказание „забележка“ на един служител и е обърнато внимание на един магистрат по реда на чл. 237, ал. 1 от ЗСВ.

През отчетния период в ОП Монтана и РП Монтана не са поощрявани магистрати.

**6. Материално-техническо и информационно осигуряване на дейността на магистратите.**

Сградният фонд на прокуратурите от района на Окръжна прокуратура гр. Монтана е осигурен, като ОП Монтана и ТО- Лом към РП Монтана се помещават в Съдебните палати по местонахождение.

Следователите в ОСлО на ОП – Монтана и Районна прокуратура гр. Монтана са настанени в сграда на РУ МВР - Монтана на 2-ри, 3-ти и 4-ти етаж в сградата.

През 2024 година е извършен текущ ремонт на кабинетите ползвани от ОСлО при ОП – Монтана на стойност 94 904,62 лв. с вкл. ДДС, разпределена по параграфи § 10-30 – 76 315,94 лв. и § 52-03 – 18 588,68 лв. с който са подобрени условията за работа:

• В работните помещения е изградена нова електрическа мрежа /силнотокова, слаботокова и локална компютърна мрежа /.

Извършено е цялостно шпакловане и боядисване на същите. В коридора стените и таваните са изцяло променени с изграждане на конструкция от гипсокартон и окачен таван.

• Изградена нова вътрешна ел. инсталация – подмяна на модулни конзоли, разклонителни кутии, клеми, автоматични предпазители, табло и др. Поставени са евакуационни осветителни тела. Осигурен е централен UPS за поддържане на захранването на етажа.

• За прокарване на електрическата инсталация, компютърната мрежа и пожароизвестяването в коридора са използвани метални скари, скрити в окачен таван тип Армстронг;

• Извършена е подмяна на отоплителните тела с алуминиеви радиатори, с терморегулиращ и секретен вентил.

• В коридора е поставен гранитогрес.

• Осигурена е отделна партида при ремонта на трети етаж в същата сграда и мощността е предвидена за осигуряване на захранването на етажа, изградено е само етажно табло, чието изграждане не се съгласува с електро-разпределителното дружество, тъй като имаме изградено табло с отделно мерене монтирано на партерен етаж отвън до сградата;

• Съгласно нормативната база на Приложение 1, т. 2, 2.1., към чл. 3, ал. 1 от Наредба № Із-1971/2009 г. за строително-технически правила и норми за осигуряване на безопасност при пожар са доставени и монтирани адресируеми оптични димни пожароизвестители, ръчни пожароизвестители и адресируема сирена с лампа, които са включени към съществуващата пожароизвестителна централа монтирана и използвана за кабинетите на РП – Монтана, чрез повторител.

ТО-Берковица към РП Монтана е настанено в кабинети на част от етаж, предоставен от Областен управител на Област Монтана на Министерство на правосъдието, впоследствие на Висш съдебен съвет.

Материалната база на магистратите и съдебните служители в ОП – Монтана и РП – Монтана след предприетите ремонти през предходните години, както и извършеното подновяване на офис обзавеждането през в кабинетите на Окръжна прокуратура и Районна прокуратура гр. Монтана, както и подмяната на осветителните тела с LED осветление през 2022 г. и 2023г., е обезпечило нормалното протичане на работния процес.

Подменена е остаряла климатична техника в сградите ползвани от Окръжна прокуратура гр. Монтана и Районна прокуратура гр. Монтана, заедно с териториалните отделения в гр. Монтана, гр. Лом и гр. Берковица.

Функционира единна телефонна мрежа за окръжна и районна прокуратура, обособена в IP телефонна централа.

Осигурена е свързаност с Окръжен и Районен съд – Монтана, както и с ОД на МВР гр. Монтана, осъществявана чрез интернет, което намалява и разходите за телефонните услуги. Предложени са за закриване и телефонни постове, с отпаднала необходимост в ТО към РП – Монтана.

Осигурена е необходимата площ за работните места на магистратите и съдебните служители.

Подменяно е при необходимост и след централизирана доставка оборудването с компютърна техника. Периферните устройства са подменяни периодично.

Финансово - стопанската дейност на Окръжна прокуратура гр. Монтана е свързана непосредствено с бюджета на съдебната власт. Окръжна прокуратура - Монтана е третостепенен разпоредител с бюджетни кредити. В тази връзка съдебният администратор и главния счетоводител при Окръжна прокуратура - Монтана, под прякото ръководство на окръжния прокурор организират и отговарят на основата на нормативните актове за финансовата дейност и подпомагат Окръжния прокурор при изпълнението на бюджета.

Информацията от счетоводните документи за извършените бюджетни операции и тяхното отражение върху финансовото състояние на Прокуратурата се записва в счетоводни регистри под формата на двустранно счетоводно записване с компютърна обработка на информацията и формирането на постоянен информационен архив и в съответствие с утвърдената “Счетоводна политика на Прокуратура на Република България“ .

С формата на счетоводство се осигурява аналитично и синтетично счетоводно отчитане отразено в счетоводни програми Бизнес процесор WEP “Конто 66“.

Основен източник на приходи за осъществяване на дейността на Окръжна прокуратура Монтана са вътрешните трансфери с второстепенния разпоредител с бюджетни кредити в системата на СЕБРА, а именно Прокуратура на РБ.

През 2024 г. Окръжна прокуратура - Монтана е работила по утвърден и актуализиран бюджет съобразен с ЕБК и в рамките на ЗДБ за 2024 г.

Утвърдените средства към 31.12.2024 г. са в размер на 3 502 091.00 лв., в т.ч. включващи и общо осигурителни вноски в размер на 470 997.00 лв., които са за сметка на бюджета на съдебната власт и се изплащат централизирано.

През годината разходите са извършвани по необходимост и съобразно отпуснатия месечен лимит, като за целта са изготвяни и представяни месечни отчети в Дирекция “Бюджет и счетоводни дейности“ при Администрация на Главен прокурор, както и е извършван и представян на административния ръководител ежемесечен анализ на разходите.

В Окръжна прокуратура редовно са изплащани възнагражденията на персонала, който информационен масив се обработва посредством софтуерен продукт “RZ Win и LS Win“.

В срок са представяни необходимите справки и отчети, като се спазват указанията получавани от Дирекция “Финансова дейност“.

Финансово – счетоводната дейност на Окръжна прокуратура гр. Монтана е организирана в съответствие с разпоредбите на Закона за държавния бюджет на РБ за 2024 г., Закона за счетоводството, Счетоводната политика на Прокуратура на РБ, Указания от МФ Дирекция “ Държавно съкровище ”, както и в съответствие с Решенията на ВСС.

Спазва се разработена и утвърдена “Система за вътрешен финансов контрол“.

Окръжна прокуратура гр. Монтана се обслужва от банка “ЮРОБАНК И ЕФ ДЖИ БЪЛГАРИЯ“ АД - клон Монтана и ТБ „ОББ“ АД, клон Монтана, като взаимоотношенията и съвместната работа са добри.

Проблемите, свързани с финансово – материалното осигуряване на дейността, които стояха за решаване пред Окръжна прокуратура – Монтана за 2024 год., са решени. Към настоящия момент всички магистрати и съдебни служители, чиято дейност изисква това са осигурени с компютри и периферни устройства за печат, осигурена е защита на компютърните конфигурации посредством UPS устройства.

През отчетния период материално – техническото и информационно осигуряване на дейността на прокурорите е било на добро ниво, като всеки от магистратите е работел с персонален компютър и операционна система WINDOWS 11. Поддръжката на компютрите, с които са обезпечени прокуратурите в региона, се осъществява от един специалист – системен администратор от Окръжна прокуратура – Монтана и един системен администратор в Районна прокуратура - Монтана. Прокурорите в региона имат на разположение информационна система за норми, практики, процедури „АПИС” и „Сиела“ във вътрешно ведомствената информационна страница на ПРБ.

**V****II. НАТОВАРЕНОСТ НА ПРОКУРОРСКИТЕ И НА СЛЕДСТВЕНИТЕ ОРГАНИ**

Правилното и обективно изчисляване на обема на дейност и натовареността на магистратите има съществено значение за вземане на управленски решения за разпределението на магистратите по отдели. Натовареността от своя страна е един от най-важните критерии за ефективното разпределение на кадрите /магистрати и съдебни служители/, за регулирането на индивидуалното натоварване, и за количеството и качеството на полагания от тях труд. Тя е от изключително значение за оценяването на цялостната дейност на магистратите и служителите в ПРБ, респ. за правилното атестиране. В тази връзка с Решение на ВСС по Протокол № 60/11.12.2014 г. са приети Правила за измерване на натовареността на прокуратурите и на индивидуалната натовареност на всеки прокурор и следовател, които въвеждат „норма за натовареност“ и чийто ефект и резултатност ще бъдат оценявани и за в бъдеще.

Въпреки този положителен ход, в Правилата не са засегнати някои дейности на прокурорите, които са част от задълженията им. Например:

* По отношение на прокурорската дейност по административно-съдебния надзор е пропуснато възлагането на проверки на контролните органи, която е и основната дейност на прокурорите от тези групи (вж. т. 10 от Правилата за индивидуалната натовареност, където са посочени единствено актовете за възлагане на финансови проверки и/или ревизии).
* Не е посочено измерването на индивидуалната натовареност за съставяне на доклади и справки по надзора за законност, които често са доста обемни и се изискват от АП София и ВАП.
* Не се отчитат резолюциите за прекратяване на преписки по надзора за законност, които също в повечето случаи са обемни.
* Не са засегнати и участията на прокурори в различни комисии –пробационни съвети, областни и общински комисии и щабове, участия в работни срещи по споразумение с НАП, провеждане на обучения на разследващи органи и непълнолетни и др.

По отношение на административните ръководители не се отчита и дейността, която се извършва по силата на различни закони – напр. по Закона за достъп до обществена информация.

След въвеждането на Указания по новите нормативни положения в ЗИДНПК със заповед № РД-02-22/02.11.2017 г. на главния прокурор, бяха въведени нови изисквания. Съгласно тези указания сроковете за разследване се удължават от наблюдаващия прокурор и административните ръководители с мотивирани постановления, а сроковете за произнасяния на прокурора се удължават с мотивирани постановления от административните ръководители (чл. 20 и 21 от Указанията). Въпреки това ново изискване, в Правилата за натовареност не е променена тежестта (коефициентът) на това произнасяне и тя продължава да бъде 0,1 въпреки значителното време, което отнема изготвянето на постановление.

Би било полезно и стимулиращо за прокурорите, ако в бъдеще ВСС приеме допълнения в тези насоки. Сходни предложения в тази насока са отправени и в предходния доклад, но без конкретен резултат.

***1. Обем на прокурорската дейност по отделни показатели – по статистическа таблица 5:***

Основните статистически данни са нанесени в таблица 1 и 5 съгласно Указанието за организация на информационната дейност на Прокуратурата на Република България, утвърдено със заповед № ЗД-02-03 от 06.01.2025 г. на и.ф. главен прокурор на Република България. Обобщена е информацията за ОП Монтана и РП Монтана, изчислена е средната натовареност на 1 прокурор от районната прокуратура, като отделно е посочена и тази, касаеща дейността на окръжната прокуратура. Показателите са отразени в хронологичен ред - според хода на наказателния процес.

***1.1. Общо наблюдавани досъдебни производства:***

През 2024 г. в региона са наблюдаваниобщо 4421 досъдебни производства (4689 за 2023 г. и 4582 за 2022 г.), от които 464 ДП от компетентност на ОП Монтана, а останалите – от компетентност на РП Монтана. Най-много ДП са наблюдавани от прокурори от РП Монтана – 3957.

При анализа на статистическите данни за последните три години е видно, че през 2024 г. общият брой на наблюдаваните досъдебни производства е намалял спрямо 2023 г. и спрямо 2022 г., така че по този показател е налице тенденция за намаление при наблюдаваните досъдебни производства.

Данните за наблюдаваните през този тригодишен период ДП по прокуратури са отразени в табличен вид:

|  |  |  |  |
| --- | --- | --- | --- |
| ***Прокуратура*** | ***общо наблюдавани ДП*** | | |
| **2024 г.** | 2023 г. | 2022 г. |
| РП Монтана | **3957** | 4239 | 4106 |
| ОП Монтана | **464** | 450 | 476 |

***1.2. Общо решени досъдебни производства.***

През 2024 г. в региона са решени общо 3016 ДП (3325 за 2023 г. и 3342 за 2022 г.), от които 159 ДП от ОП гр. Монтана, а 3166 ДП от РП гр. Монтана. Решените от РП Монтана досъдебни производства, отнесени към наблюдаваните са: 71,2%, а за ОП-Монтана това съотношение е малко под 42,8%.

При анализа на статистическите данни за последните три години се вижда ясно, че при ОП-Монтана се наблюдава намаление на броя на решените ДП, а при РП – Монтана увеличение по този показател. Причините за нерешаването на досъдебните производства в ОП Монтана са изложени и на други места в доклада, но се свързват най-вече с продължаващото неизготвяне на експертизи.

Броят на решените досъдебни производства през този период е в правопропорционална зависимост от броя на наблюдаваните.

Данните за решените през този тригодишен период ДП по прокуратури са отразени в табличен вид по-долу.

|  |  |  |  |
| --- | --- | --- | --- |
| ***Прокуратура*** | ***Общо решени ДП*** | | |
| **2024 г.** | 2023 г. | 2022 г. |
| РП Монтана | **2817** | 3166 | 3182 |
| ОП Монтана | **199** | 159 | 160 |

***1.3. Прокурорски актове, внесени в съда.***

През 2024 г. в съдилищата от региона са внесени общо 512 /при 549 през 2023 г. и 678 за 2022 г./ прокурорски актове (ОА, предложения по чл. 78а НК и споразумения), от които 21 /при 30 за 2023 г. и 21 за 2022 г./ от ОП Монтана. От РП-Монтана са внесени в съда 491 прокурорски акта (при 519 за 2023 г. и 678 за 2022 г.).

При анализирането на статистическите данни, е налице тенденция за намаляване на внесените в съда актове в сравнение с 2023 г. и 2022 г.

Общото намаление на внесените в съда прокурорски актове се дължи на по – ниския брой наблюдавани и решени досъдебни производства, както и на приключените разследвания по ДП.

Данните за броя на внесените актове през този тригодишен период по прокуратури са отразени в табличен вид по-долу. Видно от стойностите, затвърждава се низходящата тенденция от предходните периоди на внесените в съда актове.

|  |  |  |  |
| --- | --- | --- | --- |
| ***Прокуратура*** | ***Прокурорски актове, внесени в съда (ОА, чл. 78а Н, споразумения, чл. 83б ЗАНН)*** | | |
| **2024 г.** | 2023 г. | 2022 г. |
| РП Монтана | **491** | 549 | 678 |
| ОП Монтана | **21** | 30 | 21 |

***1.4. Общо участие в съдебни заседания/дни.***

По този показател са представени участията в съдебни заседания по НСН, АСН и ГСН.

През 2024 г. прокурорите от региона на ОП Монтана са взели участие в общо **2113** (1996 през 2023 г. и 2233 през 2022 г.) съдебни заседания, от които 710 бр. на прокурори от ОП-Монтана, а останалите – на РП Монтана. Налице е увеличение на броя на съдебните заседания с 5,6% спрямо 2023 г. и намаление с 5,4% спрямо 2022 г. Следователно – очертава се тенденция за увеличение по този показател.

Данните за участията в съдебни заседания през този тригодишен период по прокуратури са отразени в табличен вид по-долу.

|  |  |  |  |
| --- | --- | --- | --- |
| ***Прокуратура*** | ***Общо участия в съдебни заседания*** | | |
| **2024 г.** | 2023 г. | 2022 г. |
| РП Монтана | **1403** | 1318 | 1616 |
| ОП Монтана | **710** | 678 | 617 |

***2. Актуализиран обем на дейността на прокуратурите.***

Данните по този показател са отразени в таблица 5 „Актуализиран обем на дейността на прокуратурите и следователите”, в която са заложени две таблици за измерване на натовареността – „общ обем на прокурорската дейност“, съдържаща всички действия на прокурорите, и таблица „актуализирана средна натовареност на един прокурор и един следовател“.

В настоящата точка ще бъдат разгледани показателите по табл. 5.1. и сравнението на тези показатели спрямо предходните периоди по действащите в тези периоди таблици.

В абсолютни стойности общият актуализиран обем на прокурорската дейност в прокуратурите в региона през 2024 г. възлиза на **34289** срещу 32753 за 2023 г. и 30582 за 2022 г. – налице е увеличение спрямо предходните периоди с 4,5% спрямо 2023 г. и с 11% спрямо 2022 г.

Следващата таблица представя обема на прокурорската дейност в числови стойности, изчислен е средният обем на дейността в районните прокуратури и всичко това е сравнено с двата предходни периода:

|  |  |  |  |
| --- | --- | --- | --- |
| ***Прокуратура*** | ***Общ обем на прокурорската дейност*** | | |
| **2024 г.** | 2023 г. | 2022 г. |
| РП Монтана | **27552** | 26604 | 24353 |
| ОП Монтана | **6767** | 6149 | 6229 |

При анализа на тези стойности могат да се направят няколко извода:

Първо: В РП Монтана е налице увеличение на общия обем на прокурорската дейност спрямо предходните периоди – с 3,5% спрямо 2023 г. и с 11,7% спрямо 2022 г.

Второ: В ОП-Монтана е налице увеличение обема на прокурорската дейност - с 9,2% спрямо 2023 г. и увеличение с 8% в сравнение с 2022 г.

С оглед гореизложеното налага се извод за увеличение по този показател.

Като абсолютна стойност произнасянията по следствения надзор за целия регион са **26512** (срещу 25489 за 2023 г. и 22932 за 2022 г.), представляващо увеличение с 4% спрямо предходния период и с 13,6% спрямо 2022 г.

Участието в съдебни заседания бележи устойчив растеж. Броят участия в съдебни заседания в прокуратурите в региона през 2024 г. е **2113**, докато през 2023 г. е бил 1996, а през 2022 г. – 2233. Налице е увеличение спрямо предходния отчетен период на участията в съдебни заседания е 5,6%, и намаление с 5,4% спрямо 2022 г.

Увеличение на дейността на прокуратурите в регион Монтана се наблюдава при прокурорските актове по преписките. За 2024 г. те са **7793**, докато през 2023 г. са били 7976, а за 2022 г. този брой е бил 7586. Налице е намаление с 2,3% спрямо 2023 г. и увеличение с 2,7% спрямо 2022 г., като извод се налага устойчивост по този показател.

В абсолютни цифри другите актове и дейности по всички надзори за 2024 г. възлизат на **31664** (при 29852 за 2023 г. и 27671 за 2022 г.) и имат около 92,3% относителен дял в общия обем прокурорска дейност. За 2023 г. този дял е бил малко над 91,1%, а за 2022 г. – над 90,5%, следователно: наблюдава се тенденция за увеличение на това съотношение през тригодишния сравнителен период, като се запазва преимущественият дял на актовете и дейностите по всички видове надзори спрямо общия обем на прокурорската дейност.

При анализиране на данните за общия обем прокурорска дейност се налага следният извод: Налице е общо намаление на наблюдаваните и на решените досъдебни производства. Увеличение се отчита в участията в съдебни заседания както за ОП Монтана, така и за РП Монтана. Общият обем като цяло е увеличен през целия тригодишен сравнителен период.

***3. Средна натовареност на прокурорите от региона по някои показатели.***

Средната натовареност на прокурорите е изчислена на база общия обем дейност по съответните колони от таблица 5.1, отнесен към броя реално работили прокурори в съответната прокуратура през отчетния период. Данните са отразени в таблица 5.2.

През 2024 г. в ОП гр. Монтана и районните прокуратури от региона реално са работили 23,2 прокурори при 32 прокурорски длъжности по щат в края на отчетния период. От посочените цифри в таблицата в следващата точка 4 ясно се вижда увеличение на средната натовареност общо за прокуратурите в региона, и то спрямо и двата предходни отчетни периода. През 2024 г. тя е 1476,1. През 2023 г. средната натовареност е била 1209,5, а през 2022 г. – 1285,5. Разликите като брой са – 266,6 бр. повече спрямо предходната 2023 г. и с 190,6 повече в сравнение с 2022 г.

***3.1. Средна натовареност по наблюдавани досъдебни производства:***

През 2024 г. един реално работил прокурор от ОП Монтана е наблюдавал средно по **60,6** ДП (71,2 ДП за 2023 г. и 75,7 ДП за 2022 г.), а един прокурор от РП Монтана е наблюдавал средно по **241,3** ДП (203,8 за 2023 г. и 234,6 за 2022 г.).

Данните за средно наблюдаваните през този тригодишен период ДП по прокуратури са отразени в табличен вид в следващата таблица:

|  |  |  |  |
| --- | --- | --- | --- |
| ***Прокуратура*** | ***Средно наблюдавани ДП*** | | |
| **2024 г.** | 2023 г. | 2022 г. |
| РП Монтана | **241,3** | 203,8 | 234,6 |
| ОП Монтана | **60,6** | 71,1 | 75,7 |

От анализа на тези показатели може да се направи извод, че в ОП Монтана се наблюдава намаление спрямо предходните 2023 г. и 2022 г., а в РП Монтана са наблюдава увеличение спрямо предходните 2022 г. и 2021 г.

***3.2. Средна натовареност по решени досъдебни производства.***

През 2024 г. един прокурор от РП Монтана е решил средно 172 ДП, а един прокурор от ОП гр. Монтана – 26 ДП.

В ОП Монтана и РП Монтана е налице леко увеличение и сравнителна устойчивост на средната натовареност по брой решени ДП спрямо предходните две години, което е положителна тенденция по този показател.

|  |  |  |  |
| --- | --- | --- | --- |
| ***Прокуратура*** | ***Средно решени ДП*** | | |
| **2024 г.** | 2023 г. | 2022 г. |
| РП Монтана | **172** | 152,2 | 181,8 |
| ОП Монтана | **26** | 25,1 | 25,4 |

***3.3. Прокурорски актове, внесени в съда.***

През 2024 г. един прокурор от РП Монтана е внесъл в съда средно по 25 прокурорски акта срещу 2,7 - на прокурор от ОП Монтана.

За РП Монтана се наблюдава увеличение спрямо 2023 г. и намаление спрямо 2022 г. В ОП Монтана се наблюдава намаление на средната натовареност по брой внесените в съда прокурорски актове спрямо предходните две години.

|  |  |  |  |
| --- | --- | --- | --- |
| ***Прокуратура*** | ***Средно прокурорски актове, внесени в съда*** | | |
| **2024 г.** | 2023 г. | 2022 г. |
| РП Монтана | **29,9** | 25 | 37,5 |
| ОП Монтана | **2,7** | 4,7 | 3,3 |

***3.4. Средна натовареност по участия в съдебни заседания.***

През 2024 г. един прокурор от РП Монтана е участвал средно в 85,5 съдебни заседания, при 92,7 - на прокурор от ОП Монтана.

Данните за средното участие в заседания през този тригодишен период по прокуратури са отразени в табличен вид по-долу. При анализа им не може да се изведе конкретна тенденция. При ОП Монтана е налице намаление на участията в съдебно заседание спрямо предходните 2023 г. и 2022 г., а при РП Монтана е налице увеличение спрямо 2023 г. и намаление спрямо 2022 г.

|  |  |  |  |
| --- | --- | --- | --- |
| ***Прокуратура*** | ***Средно участия в съдебни заседания/дни*** | | |
| **2024 г.** | 2023 г. | 2022 г. |
| РП Монтана | **85,5** | 63,4 | 92,3 |
| ОП Монтана | **92,7** | 107,1 | 98,1 |

***4. Актуализирана средна натовареност на прокурорите.***

В абсолютни стойности актуализираната средна натовареност на един прокурор от района на ОП Монтана (за всички прокуратури) през 2024 г. възлиза на **1476,1** срещу 1209,5 за 2023 г. и 1285,5 за 2022 г. Като процентно съотношение актуализираната средна натовареност е увеличена спрямо 2023 г. с 18%, а спрямо 2022 г. с 13%, следователно по този показател може да се изведе тенденция за увеличение на средната натовареност през целия сравнителен период.

За по-коректно представяне и сравняване на данните този показател е разглеждан по-долу чрез средна стойност за РП Монтана и ОП Монтана.

През 2024 г. един прокурор от РП Монтана има актуализирана средна натовареност 1676,1 прокурорски актове, участия в съдебни заседания и други дейности срещу 993,7 - на прокурор от ОП Монтана.

За РП Монтана увеличението на актуализираната средна натовареност спрямо 2023 г. е 23,69%, а спрямо 2022 г. с 13%.

За ОП Монтана увеличението на актуализираната средна натовареност спрямо 2023 г. е 2,3%, а спрямо 2022 г. с 0,4%.

Налага се тенденция за увеличение на средната актуализирана натовареност при РП Монтана и за ОП Монтана, но с оглед ниският процент това не може да се изведе като тенденция.

Данните за тригодишния период по прокуратури са отразени в следващата таблица:

|  |  |  |  |
| --- | --- | --- | --- |
| ***Прокуратура*** | ***Актуализирана средна натовареност*** | | |
| **2024 г.** | 2023 г. | 2022 г. |
| РП Монтана | **1676,1** | 1282,1 | 1391,6 |
| ОП Монтана | **993,7** | 971,4 | 990,3 |

**5. Натовареност на следователите от ОСлО-ОП Монтана:**

***5.1. Актуализиран общ обем на натовареност:***

Общият обем на натовареност в ОСлО-ОП Монтана през 2024 г. е 395 бр. (при 364 бр. за 2023 г. и 379 бр. за 2022 г.), като може да бъде представен чрез следните показатели:

***5.1.1. Обем по разследвани досъдебни производства:***

През отчетната 2024 година са разследвани общо **168** ДП, от които **106 бр.** са останали от минали периоди и **62 броя** са новообразувани и продължени.

Съпоставени с броя от предходните две години е, както следва:

*общо разследвани ДП:*

|  |  |  |
| --- | --- | --- |
| **2024 г.** | 2023 г. | 2022 г. |
| **168** | 184 | 148 |

*криминални:*

|  |  |  |
| --- | --- | --- |
| **2024 г.** | 2023 г. | 2022 г. |
| **68** | 66 | 66 |

*икономически:*

|  |  |  |
| --- | --- | --- |
| **2024 г.** | 2023 г. | 2022 г. |
| **96** | 118 | 79 |

*транспортни:*

|  |  |  |
| --- | --- | --- |
| **2024 г.** | 2023 г. | 2022 г. |
| **4** | 0 | 3 |

От съпоставката с предходните периоди се установява намаление на разследваните досъдебни производства спрямо 2023 г. с 8,7 % и увеличение спрямо 2022 г. с 22 %. Разследваните в ОСлО криминални престъпления са се увеличили спрямо предходните 2023 г. с 3% и с 3% спрямо 2022 год. Разследваните в ОСлО икономически престъпления са намалели с 8,7% спрямо предходната 2023 год. и са се увеличили с 7,8% спрямо 2022 г. През отчетната година са разследвани 4 бр. транспортни престъпления, докато през 2023 г. не са разследвани такива, а през 2022 г. са разследвани 2 бр., т.е. с 25% по малко.

Новообразуваните ДП през 2024 година ДП по чл. 194, ал. 1 от НПК са 50 бр., като по начина на образуване могат да се разгледат по следния начин:

|  |  |  |  |
| --- | --- | --- | --- |
| **Образувани по:** | **2024 г.** | 2023 г. | 2022 г. |
| *Чл.194, ал.1, т.4* | **22** | **50** | **35** |
| *Чл.194, ал.1, т.3* | **10** | **12** | **11** |
| *Чл.194, ал.1, т.2* | **9** | **10** | **10** |
| *Чл.194, ал.1, т.1* | **9** | **8** | **5** |

От тази таблица е видно, че преимуществено новообразуваните ДП са възложени на следовател по реда на чл. 194, ал. 1, т. 4 НПК – чрез възлагане на разследването от административния ръководител поради наличие на фактическа и правна сложност (44%).

През отчетния период на следствения отдел не е възлагано разследване по досъдебни производства, образувани срещу непълнолетно лице.

През 2024 г. са приключени общо **76** броя ДП, като съотношението спрямо предходни години ДП има следното изражение:

|  |  |  |  |
| --- | --- | --- | --- |
| **година** | **2024 г.** | 2023 г. | 2022 г. |
| **общо прикл.ДП** | **76 бр.** | 78 бр. | 51 бр. |
| **средно прикл.ДП** | **9,5 бр.** | 9,8 бр. | 6,4 бр. |

Наблюдава се незначително намаление с 2,6% спрямо 2023 год. и увеличение с 33% спрямо 2022 год.

По разследваните през 2024 г. досъдебни производства са привлечени в качеството на обвиняеми 13 лица. Спрямо предходната 2023 г. е налице увеличение с 5 лица и намаление с 1 лица спрямо 2022 г.

|  |  |  |
| --- | --- | --- |
| **2024 г.** | 2023 г. | 2022 г. |
| **13 обв. лица** | 8 обв. лица | 14 обв. лица |

По начин на приключване на досъдебните производства от следователите в следствения отдел абсолютните стойности са следните:

|  |  |  |  |
| --- | --- | --- | --- |
| **година** | 2024 г. | 2023 г. | 2022 г. |
| приключ. общо | 76 | 78 | 51 |
| приключ. за съд | 9 | 8 | 13 |
| за прекратяване | 44 | 53 | 32 |
| за спиране | 14 | 11 | 5 |
| по компетентност | 9 | 6 | 1 |

От тази таблица е видно увеличение броя на приключените дела за съд спрямо 2023 г. и намаление спрямо 2022 г. По отношение броя на приключените с мнение за прекратяване е налице намаление спрямо 2023 г. и увеличение спрямо 2022 г., а за спиране и за изпращане по компетентност спрямо 2023 г. и 2022 г. е налице увеличение на делата.

***5.1.2. Обем по изпълнени действия по делегация:***

През отчетната 2024 година следователите от Окръжен следствен отдел в Окръжна прокуратура – Монтана са изпълнили общо **227** броя следствени поръчки, в т.ч. **19** броя са международни следствени поръчки.

С 47 бр. или 21,2 % са увеличени следствените поръчки, спрямо 2023 г., когато са били 180 бр. в т.ч. **21** бр. международни следствени поръчки и с еднакъв брой спрямо 2022 г., когато са били 2227 бр. в т.ч. **17** бр. международни следствени поръчки. На тези зависимости не може да се даде логично обяснение, тъй като дейността произлиза и е зависима от други следствени отдели и от броя на изпратените за изпълнение молби за правна помощ.

|  |  |  |  |
| --- | --- | --- | --- |
| ***Сл. поръчки и МПП*** | *Общ обем на натовареност* | | |
| година | **2024 г.** | 2023 г. | 2022 г. |
| Общо за ОСлО, бр. | **227** | **180** | 227 |
| От тях - МСП за ОСлО, бр. | **19** | **21** | 17 |
| Средно на 1 следов. | **28,4** | **21,8** | 28,6 |

***5.2. Средна натовареност на следователите по показатели:***

***5.2.1. По брой разследвани досъдебни производства:***

През отчетната 2024 година в Окръжния следствен отдел при ОП Монтана са работили средно 7,66 броя следователи (при 8,26 за 2023 г. и 7,95 за 2022 г.).

|  |  |  |  |
| --- | --- | --- | --- |
| ***ДП*** | *Средна натовареност по разследвани ДП* | | |
| година | **2024 г.** | 2023 г. | 2022 г. |
| среден бр. ДП | **21,9** | 22,3 | 18,6 |

В процентно съотношение средната натовареност по разследвани ДП бележи намаление спрямо 2023 г. с 0,4 и увеличение с 3,3% спрямо 2022 г. Намалението на средната натовареност спрямо предходната отчетна година се дължи на увеличения брой разследващи. За сметка на намаляващите като абсолютна стойност дела с икономически характер, през периода са увеличени показателите при разследваните в следствения отдел дела с предмет криминални и транспортни престъпления.

* + 1. ***По брой изпълнени следствени поръчки и международни молби за правна помощ:***

От следващата таблица е видно, че актуализираната средна натовареност по критерия „дела по делегация“ през 2024 г. бележи увеличение спрямо 2023 г. със 7,8% и спрямо 2022 г. с 1 %. Тези резултати са следствие на общия брой на получените за изпълнение следствени поръчки и МПП спрямо двата предходни периода и средния брой на работилите следователи.

|  |  |  |  |
| --- | --- | --- | --- |
| ***Дела по делегация*** | *Средна натовареност по дела по делегация* | | |
| година | **2024 г.** | 2023 г. | 2022 г. |
| средно на 1 след.,бр. | **29,6** | 21,8 | 28,6 |

***5.3. Актуализирана средна натовареност.***

Тази натовареност е изчислена и отразена в таблица 5.2. и представлява средна натовареност на един следовател спрямо общия сбор от показателите на разследваните досъдебни производства и възложените следствени поръчки и молби за правна помощ. Данните изглеждат по следния начин:

|  |  |  |
| --- | --- | --- |
| **2024 г.** | 2023 г. | 2022 г. |
| **51,6** | 44,1 | 47 |

При анализирането на тези цифрови стойности се установява, че актуализираната средна натовареност на един следовател през 2024 г. е увеличена спрямо тези през 2023 г. със 7,8% и с 1 % спрямо тази през 2022 г.

За отчетната 2024 г. се наблюдава намаление на общо разследваните досъдебни производства – 168 бр. съпоставени, спрямо 2023 г. – 184 бр. и увеличение спрямо 2022 г. – 148 бр.

Наблюдава се минимално намаление на броя приключени досъдебни производства спрямо предходната отчетна година, които за 2024 г. са 76 бр., на следовател – 9,9 бр., спрямо 2023 г. – 78 бр., на следовател – 9,8 бр. и увеличение спрямо 2022 г. – 51 бр. или 6,4 бр. на следовател. Макар и намалели спрямо предходния отчетен период, в порцентно отношение е налице увеличение, което е обяснимо от бройката средно работили следователи през отчетната година.

Може да се отбележи, че приключените досъдебни производства с мнение за съд са увеличени спрямо предходната 2023 г., като са приключени общо – 9 бр. /средно на следовател по 1,2 бр./, спрямо 2023 г. общо 8 броя /средно по 1 бр. на следовател / и са намалели спрямо 2022 г. – 13 бр./ средно по 1.6 бр. на следовател /.

Броя на новообразуваните и продължени досъдебни производства през отчетната 2023 година е 62 броя, който е намалял спрямо 2023 г., когато новообразуваните досъдебни производства са били 87 бр. и спрямо 2022 г., когато новообразуваните досъдебни производства са били 83 бр.

През отчетната 2024 година на следователите от Окръжен следствен отдел в Окръжна прокуратура гр. Монтана са възложени и са изпълнили общо 227 броя следствени поръчки, в т.ч. 19 броя международни следствени поръчки, като спрямо 2022 г., са били 180 бр., в т.ч. 21 бр. международни следствени поръчки или с 47 бр. по-малко и спрямо 2022 г. са 227 бр., в т.ч. 17 бр. международни следствени поръчки, или с 55 бр. по-малка.

Броя на възложените на отдела международни следствени поръчки от други държави е увеличен с 47 бр. спрямо 2023 г. и е равен спрямо 2022 г.

Разследваните дела, които са от компетентност на следователя, по чл.194, ал.1, т.1 от НПК за 2024 г. са 9 бр. за 2023 г. са 8 бр. – 1 бр. повече, а за 2022 г. – 5 бр. или с 4 бр. повече;

Досъдебните производства, образувани по реда на чл.194, ал.1, т.2 от НПК за 2024 г. са 9 бр. при 10 бр. за 2023 г. или с 1 бр. по малко, спрямо 2022 г. – 10 бр. или с 1 бр. по малко;

Досъдебните производства по реда на чл.194, ал. 3 от НПК за престъпления извършени в чужбина за 2024 г. са 10 бр., при 12 бр. за 2023 г. или с 2 бр. по малко, за 2022 г. – 11 бр. или с 1 бр. по малко.

Досъдебните производства с фактическа и правна сложност, възложени от административния ръководител на Окръжна прокуратура гр. Монтана, по реда на 194, ал.1,т.4 от НПК за 2024 г. са 22 бр., а за 2023 г. – 50 бр. или с 28 бр. по малко, спрямо 2022 г. са 35 бр. или с 13 бр. по малко.

Увеличен е броя спрямо предходната отчетна година на разследванията по ДП, които са приключени в двумесечен срок за 2024 г. – 9 бр. при 7 бр. за 2023 г., и намален спрямо 2022 г. – 12 бр. или със 3 бр. по-малко.

Намалял е броя на разследванията по ДП, които са приключени в срок до 6 /шест/ месеца за 2024 г. - 11 бр., а за 2023 г. - 19 бр. или с 6 бр. по малко, спрямо 2022 г. - 11 бр. съотношението е запазено.

Запазен е броя на разследванията по ДП, които са приключени в срок до 9 /девет/ месеца за 2024 г. – 10 бр., и за 2023 г. – 10 бр., спрямо 2022 г. – 7 бр. или с 3 бр. повече;

Намалял е броя на разследванията по ДП, които са приключени в срок над 9/девет/ месеца за 2024 г. – 8 бр., а за 2023 г. – 13 бр., спрямо 2022 г. –8 бр. съотношението е запазено;

Увеличен е броя на разследванията по ДП, които са приключени в срок над 1 /една/ година за 2024 г. – 38 бр., за 2023г. - 29 бр. /с 9 бр. повече/, а за 2022 г. – 13 бр. или с 25 бр. повече.

По досъдебните производства разследването продължило повече от предвидените по закон два месеца, своевременно от следователите е правено обосновано предложение до наблюдаващите прокурори за продължаване на срока за разследване.

Процесуалните срокове са спазвани, като няма дела извън срока.

Наблюдава се приключване на дела в по-продължителен период от време, което се дължи на не своевременно изготвяне и представяне на заключенията от експертите по назначените им съдебни експертизи. По-голяма част от делата, разследвани в ОСлО при ОП Монтана са с фактическа и правна сложност, с по-голям обем от писмени доказателства, което забавя изготвянето им, както и приключването на същите в законоустановения двумесечен срок.

През 2024 г., както и през предходната 2023 г. от ОП Монтана и РП Лом не са връщани дела за отстраняване на процесуално нарушение на основание чл. 242, ал. 2 от НПК. Това говори за добър ефективен труд от страна на следователите.

Анализирайки цифровите данни се налага извода, че през отчетната година се наблюдава минимално намаление на общо приключените досъдебни производство, а минимално увеличение на приключените средно дела на следовател поотделно, което се дължи на средния брой реално работили следователи през отчетната година. Увеличение, макар и минимално показват приключените следствени дела с мнение за съд.

Наблюдава се приключване на дела в по-продължителен период от време, което се дължи на не своевременно изготвяне и представяне на заключенията от експертите по назначените им съдебни експертизи. По-голяма част от делата, разследвани в ОСлО при ОП Монтана са с фактическа и правна сложност, с по-голям обем от писмени доказателства, което забавя изготвянето им, както и приключването на същите в законоустановения двумесечен срок.

Цифрите показват подобряване на качеството на разследване по приключените дела, като отчетната година няма върнати за допълнително разследване дела от съда и прокуратурата.

В процесът на работа е необходимо да се вземат мерки за подобряване на качеството и срочността на разследването по досъдебните производства, възложени на следствения отдел.

За постигане на това е нужно задълбочено познаване, непрекъснато обновяване и утвърждаване на действаща практика.

По този повод би трябвало се провеждат по-чести и продуктивни обучения на следователите от вътрешни лектори /от друг съдебен орган, НСлС/ или външен лектор, които да са от друга структура на следствените органи, с утвърдена и даваща резултати практика по съответен текст от НК.

Това би довело до прилагане на еднаква съдебна практика в различните съдебни райони и повишаване ефективността на работата на следствените органи.

При по-добра организация на работа, своевременно насрочване на процесуалните действия, взаимодействието с наблюдаващите прокурори да постигне значително подобряване на работата си, а от там и отчитане на по-добри резултати по основните показатели на следствената дейност за службата.

**НАТОВАРЕНОСТ НА ПРОКУРАТУРИТЕ ПО ПРАВИЛАТА ЗА ИЗМЕРВАНЕ НА НАТОВАРЕНОСТТА, ОДОБРЕНИ С ПРОТОКОЛ № 60/2014 Г. НА ВСС**

Правилата на ВСС за измерване на натовареността включват отчитане на работните дни през годината. За всяка прокуратура в региона са отчетени действително отработените дни, като стойностите са различни за всяка териториална единица.

Като цифрови стойности общият обем на прокурорската дейност, включващ прокурорска дейност (брой актове) и дейност по администриране, възлиза на 30676 единици. За сравнение – общият обем на натовареността по статистическа табл. 5 е 34289 бр. Разликата е 3613 броя в полза на показателите в табл. 5.

Сравнението при отделните прокуратури изглежда по следния начин по някои показатели:

*Общ обем на прокурорска дейност:*

|  |  |  |  |
| --- | --- | --- | --- |
| **ОП Монтана** | | **РП Монтана** | |
| Табл. 5 | На ВСС | Табл. 5 | На ВСС |
| **6767** | **4598** | **27552** | **26078** |

От тази таблица може да се направи извод, че за всички прокуратури е налице драстична разлика между актуализираната натовареност в табл. 5 и натовареността по Правилата на ВСС, като натовареността в статистическите таблици е значително по-висока от отчетената по Правилата;

*Обем по постановени актове по следствения надзор:*

|  |  |  |  |
| --- | --- | --- | --- |
| **ОП Монтана** | | **РП Монтана** | |
| Табл. 5 | На ВСС | Табл. 5 | На ВСС |
| **4802** | **3773** | **21710** | **23805** |

*Обем по общо актове и дейности по всички видове надзори:*

|  |  |  |  |
| --- | --- | --- | --- |
| **ОП Монтана** | | **РП Монтана** | |
| Табл. 5 | На ВСС | Табл. 5 | На ВСС |
| **6036** | **3880** | **25628** | **24650** |

*Обем по участия в съдебни заседания:*

|  |  |  |  |
| --- | --- | --- | --- |
| **ОП Монтана** | | **РП Монтана** | |
| Табл. 5 | На ВСС | Табл. 5 | На ВСС |
| **710** | **718** | **1403** | **1428** |

*Обем по други дейности, вкл. административна:*

|  |  |  |  |
| --- | --- | --- | --- |
| **ОП Монтана** | | **РП Монтана** | |
| Табл. 5 | На ВСС | Табл. 5 | На ВСС |
| **1151** | **237** | **3022** | **2502** |

Разглеждайки всички таблици, се наблюдават съществени разлики при всички сравнявани показатели, като само цифровите стойности при показателите от таблица 4 са по-високи от тези по Правилата на ВСС. Съвпадат приблизително единствено броя на участията в съдебни заседания в ОП Монтана и РП Монтана. По всички останали показатели цифровите стойности по статистическите таблици са по-високи от тези по Правилата на ВСС.

Може да се посочи като извод, че отчетените в УИС данни, не отразяват пълно прокурорската дейност. Такива актове са например постановления за обединяване на досъдебни производства или преписки; писма по преписки (напомнителни, за изискване и др.); постановления за възобновяване на наказателни производства; разпореждания до нотариуси и ЧСИ за предаване на документи и др.

* отчетените в УИС данни, които не са извлечени в статистическите форми, не отразяват напълно и административната дейност – извършени проверки и ревизии; дейността по изготвяне на анализи и доклади; извършени атестации на служители; заповеди, свързани с кадрови въпроси – ползване на отпуск, отлагане или прекъсване на такъв, за заместване, за утвърждаване на графици, за командироване, възложени със заповед дежурства и др., които не са посочени в Правилата на ВСС и не се отчитат като дейност, но изготвянето им отнема значително време от работния ден.
* отчетените в УИС данни, които не са извлечени в статистическите форми, не отразяват пълно дейността по надзора за законност и административно-съдебния надзор, както и дейността по гражданско-съдебния надзор. Липсват като броими показатели: писмата, с които се възлага проверка на контролни органи по надзора за законност; подадени протести по ГСН, становища по искови молби, изготвяне на доклади по надзора за законност до АП и ВАП (които често са много обемни); лични проверки; изготвяне на резолюции за прекратяване на преписки по надзора за законност; подадени жалби срещу решения на гражданския съд и др. След последните изменения в АПК, касаещи начина на провеждане на касационните производства по НАХД (в закрити съдебни заседания), по всяко дело са изготвяни писмени становища от прокурора, което изисква по-голяма прецизност, отнема значително време, а изготвянето на тези становища не се отчита в Правилата за натовареност.
* в същото време в статистическата таблица 5 не са включени всички дейности, посочени в Правилата на ВСС – такива са например изготвените вътрешно-организационни актове (правилници, инструкции, правила).
* отчетените в УИС данни не се извличат в пълнота в статистическите форми. Няма друго обяснение за голямата разлика например при „Обем по общо актове и дейности по всички видове надзори“, които се въвеждат в табл. 5 също от данните в УИС.

Сравняваните показатели по двете методики за измерване на натовареността са структурирани по различен начин и трудно могат да бъдат сравнени напълно по такъв начин, че сравнението да е точно и коректно. Поради това считаме за препоръчително обемът на прокурорската дейност да се отчита по един и същ начин, като Правилата за натовареност на ВСС бъдат анализирани подробно и в тях да бъдат включени всички липсващи дейности, които представляват значителна част от общата прокурорска дейност. Това предложение сме отправяли и в предходни отчетни доклади.

**6. Предприети мерки за преодоляване на разликите в индивидуалната натовареност:**

В изпълнение на Правилата за приложението на разпределението на преписките и досъдебните производства на принципа на случайния подбор в ПРБ, през периода е издадена заповед на административния ръководител на ОП Монтана, с която са създадени 13 групи. В края на периода разликите в натовареността са минимални.

Със заповед на административния ръководител са въведени 3 групи за случайно разпределение на дела и следствени поръчки, които се разследват от следователите в ОСлО-ОП Монтана – досъдебни производства и следствени поръчки. Следствените поръчки безспорно отнемат по-малко време на следователя и не изискват в такава степен правен анализ на събраните чрез тях доказателства, но също отнемат време.

През отчетната 2024 г. разликите в натовареността между прокурорите в обединената РП Монтана с ТО Лом и ТО Берковица не е преодоляна. Въпреки, че със заповед № РД-04-67 от 28.02.2023 г. на Главния прокурор на Република България е отменен мониторинга на обединените районни прокуратури от извършена справка в УИС на индивидуалната натовареност в РП Монтана с ТО Лом и ТО Берковица е видно, че този проблем е съществуващ през отчетната 2024 г. Следва през 2025 г. да бъдат положени допълнителни усилия от ръководството на РП Монтана за преодоляване разликите в натовареността между прокурорите в обединената РП Монтана.

**7. Предложения, свързани със статистическите показатели и начините за определяне на обема прокурорска дейност и средната натовареност:**

Предложения за правилно и обективно изчисляване на натовареността са дадени по-долу, а и в началото на този раздел.

***7.1. За уеднаквяване на натовареността*** е необходима цялостна оценка на натовареността за териториалните прокуратури по отделни нива (районни, окръжни и апелативни). След сравнението на различните прокуратури по нива е уместно да бъде изчислена средната натовареност, която пък да е определяща и при преценка за кадрови промени в прокуратурите.

***7.2. При промяната на групите за случайно разпределение*** е необходим анализ на индивидуалната натовареност на прокурорите в отделните звена с цел преценка на правилността на определените им проценти в съответните групи. Това е от особено значение за обединените районни прокуратури във връзка с натовареността на отделните прокурори по териториални отделения и като част от съответната районна прокуратура, с оглед и нерешените проблеми от това естество в обединената РП Монтана..

***7.3. Необходима е единна система*** за отчитане на натовареността, която да включва всички действия и актове на прокурора, тъй като всички от тях отнемат част от времето му. Което ще допринесе за уеднаквяване показателите при прилагане показателите от таблица 5 и тези по правилата на ВСС.

**РАЗДЕЛ III**

**ДЕЙНОСТ на върховна касационна ПРОКУРАТУРА**

**РАЗДЕЛ IV**

**ПРИОРИТЕТИ В ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ**

### Изпълнение на приоритетите за 2024 г.

**1. Усъвършенстване на организационното и административно управление на прокуратурите от региона.**

***1.1. Поддържане и повишаване на квалификацията на служителите*** чрез участието им в обучителни програми.

През отчетния период служителите от ОП Монтана и РП Монтана са взели участия в 24 броя семинари и обучения. Прокурорите и следователите от ОП Монтана са взели участия в 17 броя семинари и обучения, а прокурорите от РП Монтана в 11 броя семинари и обучения.

***1.2. Стимулиране на магистратите и служителите*** чрез справедлива оценка за положения труд и кариерно развитие – чрез еднакви системи за поощрения и наказания.

***1.3. Попълване на незаетите щатни бройки за прокурори и следователи.*** Този приоритет продължава да не е напълно решен, в края на отчетния период в РП Монтана, незаетите щатни бройки в края на отчетната година с 5 бр. – 3 бр. прокурори и 2 бр. младши прокурори, а в ОСлО при ОП-Монтана е незаета 1 бр. щатна бройка за младши следовател.

***1.4. Продължаване на действията*** по решаване на въпросите, свързани с липса на вещи лица и забавяне на назначени експертизи.

**2. Повишаване на ефективността в дейността на прокуратурата и разследващите органи:**

***2.1. Напредък е постигнат по следните показатели:***

- Постигнат е и затвърден напредък относно срочността при решаване на досъдебни производства през отчетната 2024 г. спрямо предходните 2023 г. и 2022 г. През 2024 г. всички досъдебни производства са решени в законоустановения едномесечен срок, през 2023 г. 2 бр. досъдебни производства са решени извън законоустановения едномесечен срок, докато през 2022 г. няма решени досъдебни производства извън срока.

- Запазена е положителната тенденция при дейността във връзка с осъдените и санкционирани лица с влезли в сила съдебни актове спрямо всички лица с постановен окончателен съдебен акт. През отчетната 2023 г. процентното съотношение е 97% , при 98,1% за 2022 г. и 94,5% за 2020 г.).

- Запазена е положителната тенденция при дейността във връзка с извършваните проверки, възложени от прокурор като през отчетната 2024 г. извън срока е приключена 1 бр. проверка, за сравнение през 2023 г. всички проверки са извършени в законоустановения срок, а през 2022 г. е приключена извън срока е приключена 1 бр. проверка.

- Подобрени са показателите при срочността при решаването на възложените им преписки, като при всички прокуратури в региона 1 бр. преписка е била решена извън едномесечен срок (при 5 бр. за 2023 г. и 1 бр. за 2022 г.).

- Запазена е положителната тенденция относно срочността на разследванията по наблюдаваните досъдебни производства, като през отчетната година в региона всички разследвания са приключени в законоустановения срок, както и през предходните 2023 г. и 2022 г.;

***2.2. Напредък не е постигнат:***

- не са решени всички дела, образувани преди 01.01.2020 г., макар и не по причина действия на разследващите и прокурорите (преди всичко поради неизготвени експертизи).

- Намален е броят на решените досъдебни производства – 3016 бр. за отчетната 2024 г. (3325 бр. за 2023 г. и 3342 бр. за 2022 г.).

- Намалял е броят на внесените в съда прокурорски актове, през 2024 г. са внесени в съда 512 бр. прокурорски акта, при 610 през 2023 г. и 669 през 2022 г.

- Увеличен е броят на върнатите от съда дела през отчетната 2024 г. – 14 бр., при 12 бр. за 2023 г. и 12 бр. за 2022 г.

- Увеличен е броят на оправданите от съда с влязъл в сила съдебен акт лица през отчетната 2024 г. – 29 лица, при 12 за 2023 г. и 12 за 2022 г.

- Намален е броят на приключените досъдебни производства – 1778 бр. за отчетната 2024 г. (1887 бр. за 2023 г. и 2040 бр. за 2022 г.).

- Както и през предходните отчетни периоди, така и през отчетната 2024 г. са увеличени са сроковете за разследване на ДП. Причина за това е най – вече в забавянето на назначените данъчно ревизионни актове и изготвянето на назначените експертизи, най-вече съдебно медицински и не само. В съдебния район продължава да е налице проблем с вещите лица, което налага използването на такива от други съдебни райони, което води до забавяне на разследванията по досъдебните производства.

**3. Иницииране на законодателни промени, необходими за повишаване на резултатността и ефективността в работата на прокуратурите и разследващите органи.**

Тази част е засегната в раздел I. Необходимо е обаче да се отбележи, че, за да се достигне до по-голяма ефективност в работата в досъдебната фаза, като цяло е наложителна промяна изобщо на наказателната политика на страната. Би следвало да се възприемат добрите практики от други държави, показали по - добра ефективност в борбата с престъпността.

### Приоритети на прокуратурите за 2025 г.

Приоритетите през 2025 г. и в дългосрочна перспектива, са свързани с продължаване на реформите в прокуратурата.

**1. Усъвършенстване на организационното и административно управление на прокуратурите от региона. Този приоритет има дългосрочно действие и може да бъде постигнат чрез следните мерки:**

***1.1.*** Усилията трябва да бъдат насочени към засилване на екипността в работата, към специализация на магистратите, като се залага на професионализма на всеки отделен магистрат. Необходимо е в тази връзка подобряване дейността по наказателно-съдебния надзор, преди всичко за намаляване на оправдателните присъди и върнатите от съда дела.

***1.2. Поддържане и повишаване на квалификацията на служителите*** чрез участието им в обучителни програми.

***1.3. Стимулиране на магистратите и служителите*** чрез справедлива оценка за положения труд и кариерно развитие – чрез еднакви системи за поощрения и наказания, както за магистратите, така и за служителите.

***1.4. Попълване на незаетите щатни бройки за прокурори и следователи***. Този приоритет остава нерешен най вече по отношение на РП Монтана, относно трите незаети бройки в районната прокуратура.

***1.5. Проблеми във връзка обединяването*** на районните прокуратури в региона. През следващата 2025 г. следва да продължат административно – организационни мерки за уеднаквяване на натовареността в обединената районна прокуратура.

**2. Повишаване на ефективността в дейността на прокурорите и на разследващите органи.**

***2.1. Задълбочено изследване на върнатите от съда*** за доразследване дела, на влезлите в сила оправдателни присъди. За тази цел следва да продължат обученията на разследващите органи и прокурорите и организирането на работни срещи за преодоляването на констатираните слабости. Следва да бъде възобновена практиката за срещи на прокурорите и разследващите със съдии от съответния на прокуратурата съд за уеднаквяване практиката при изискванията на съда спрямо прокурорските актове и водените досъдебни производства.

***2.2. Периодично проследяване на мотивите на съдебните решения срещу прокуратурата по ЗОДОВ***, както и на онези, постановени срещу България от ЕСПЧ с цел намаляване на допусканите пропуски и грешки при разследването и при изготвяне на прокурорските актове, внасяни в съда станали в последствие причина за осъдителни решения по ЗОДОВ.

***2.3. Постоянно проследяване на прокурорската практика*** в региона и привеждането й в съответствие със съдебната. Преодоляване на противоречивите произнасяния. Този приоритет е постоянен. В тази връзка следва да продължат работните съвещания с прокурорите от районната прокуратура, както и с разследващите при ОД МВР Монтана и отделните районни управления към дирекцията.

***2.4. Изготвяне на предложения до ВКП*** при констатиране на противоречива съдебна практика, за внасяне на предложения за тълкувателни актове с цел уеднаквяване на прокурорската и съдебна практика.

***2.5. Подобряване и усъвършенстване на екипния принцип*** на разследване.

***2.6. Подобряване на комуникацията*** между прокуратурата и контролните органи с цел по - ефективно взаимодействие с разследващите и контролните органи с оглед засилване на превенцията и предотвратяване създаването на предпоставки за извършване престъпления и закононарушения.

***2.7. Съкращаване сроковете за разследване***, по досъдебните производства с наложена мярка за неотклонение „задържане под стража”; с привлечени обвиняеми лица над сроковете по чл.368, ал.1 и чл.234, ал.8 от НПК и по досъдебни производства, включени в каталога на корупционните престъпления. За съжаление този приоритет остава да стои и за 2025 г., поради забавянето на разследвания, по които има назначени съдебно-медицински експертизи и възложени на съдебния лекар при МБАЛ-Монтана, като проблемът се задълбочава и по отношение на авто-техническите експертизи отново поради недостиг на експерти. За целта следва да продължат срещите с експертите с цел подобряване срочността при изготвяне на назначените експертизи.

***2.8. Дългосрочен приоритет*** следва да бъде издигане на доверието на обществото към Прокуратурата. В тази насока е необходимо да продължи дейността по организиране на обучения на подрастващите, осъществяване на преки контакти с гражданите, изнесените по места приемни по места за прием на граждани и други. Информиране обществото за дейността на прокуратурата чрез подобряване на медийната политика.

**3. Поддържане и подобряване на материално-техническата основа** за обезпечаване и осигуряване на нормална работна среда на магистратите и служителите. През отчетната 2024 г. бе извършен цялостен ремонт на помещенията, където се помещава окръжния следствен отдел при ОП Монтана с което са създадени оптимално добри условия за работа на следователите. Подобрени са условията за работа чрез закупуване на обзавеждане за прокурорски и следователски кабинети. Въпреки това необходимо е да продължат усилията в тази насока като са планирани средства за ремонт на прокурорските кабинети и общите части на четвъртия етаж от сградата където се помещава РП Монтана. Включването на сградата на ОД МВР Монтана, където се помещават ОСлО и РП Монтана в програмата за саниране ще подобри допълнително условията за работа и ще подобри енергийната ефективност. Създаването на нормални условия на труд е пряко свързано с постигането на по – добри резултати в основната дейност на магистратите от региона във връзка с изпълнение на служебните им задължения, както и работата на съдебните служители в отделните звена на прокуратурата в региона.

Водещ принцип в дейността на магистратите в прокуратурите от региона и на разследващите органи е бил и следва да бъде върховенството на закона. Основен приоритет на всеки действащ магистрат е спазването на човешките права, на етичните правила, прозрачност и публичност на прокурорската дейност. Подобряването на комуникацията между прокуратурата и обществото с цел надграждане доверието на гражданите към Прокуратурата. В тази насока е необходима постоянна целенасочена дейност, с която да бъдат оправдани обществените очаквания към институцията и повишаване авторитета на прокуратурата като основен фактор в борбата с престъпността, защита на законността и обществения интерес.

**АДМИНИСТРАТИВЕН РЪКОВОДИТЕЛ,**

**ОКРЪЖЕН ПРОКУРОР:**

**/Р.ПЕТКОВ/**